Hamalaa Eh Dheefaanethee Bengaluru Kulli Haalathah Genesfi - Vaguthu\nނިރުބަވެރި ހަމަލާއެއްގެ ބިރާއިއެކު އިންޑިއާގެ ދެކުނުހުޅަނގުގެ ސްޓޭޓެއް ކަމަށްވާ ކަރްނާޓަކާގެ ވެރިރަށް ބެންގަލޫރު ކުއްލި ހާލަތަށް ގެނެސްފިއެވެ.\nރިޕޯޓްތަށް ބުނާ ގޮތުގައި ނިރުބަވެރި ހަމަލާއެއް ދީފާނެ ކަމުގެ އިންޓެލިޖެންސް އިންޒާރާއި އެކު ބެންގަލޫރުގެ ފުލުހުން ދަނީ ހަތިޔާރާއި އެކު މުޅި ބެންގަލޫރު ސިޓީގެ އެކި ހިސާބުތަކުގައި ވަރުގަދައަށް ފޯރި މަރަމުނެވެ.\nބެންގަލޫރު ސަލާމަތީގޮތުން ކުއްލި ހާލަތަށް ގެނައިރު، އިންޑިއާގެ ދެކުނުގެ ބައެއް ސްޓޭޓްތަކުގައި ހިންގާ ވަކިވެގަތުމުގެ ހަރަކާތްތައްވެސް މިދުވަސްވަރު ވަނީ އިތުރުވެފައެވެ.\nބެންގަލޫރު ސިޓީގެ މުހިންމު ހުރިހާ ބިނާތަކާއި، ތަންތަނަށް ވަނީ ސަލާމަތީ ފިޔަވަޅު ވަރުގަދަ ކޮށްފައެވެ.\nއިންޑިއާގައި މުސްލިމުންގެ އަގުލަބިއްޔަތު އޮންނަ ހަމައެކަނި ސްޓޭޓް ކަމަށްވާ، ޖައްމޫ އެންޑް ކަޝްމީރަށް އިންޑިއާގެ ގާނޫނުއަސާސީން ދީފައިއޮތް މިނިވަންކަން ބޮޑުވަޒީރު މޯދީގެ ސަރުކާރުން ނިގުޅައިގަތުމުން އިންޑިއާގައި ހަރަކާތްތެރިވާ ނިރުބަވެރި ޖަމާއަތްތަކުގެ މެދުގައި ވަނީ ބަދަލު ހިފުމުގެ ރޫހު އުފެދިފަައެވެ.\nދާދިފަހުން ނިރުބަވެރި ޖަމާޢަތް އަލްގައިދާ އިން ވަނީ އިންޑިއާއަަށް ވަރުގަދަ އިންޒާރެއް ދީފައެވެ. އަލްގައިދާގެ ނިރުބަވެރި ގުރޫޕުގެ އިސް ލީޑަރު އައިމަން އަލް ޒަވާހިރީ އާންމު ކުރި ވީޑިއޯ މެސެޖެއްގައި ވަނީ ކަޝްމީރުގައި ތިބި އެ ޖަމާއަތުގެ މެމްބަރުން އިންޑިއާގެ މަސްލަހަތު ހިމެނޭ ތަންތަނަށް ހަމަލާ ދިނުމަށް އެދިފަ އެވެ.\nމީގެއިތުރުން ކަޝްމީރު މައްސަލާގައި ޕާކިސްތާނަަށް މިހާރު އިތުބާރު ނުކުރެވޭ ކަމަށާއި އެއީ އެމެރިކާގެ ޕަޕެޓުން ކަމަށްވެސް އޭނާ ވަނީ ބުނެފައެވެ.


ވިލިމާލެ ޕޮލިސް ޤުރުޢާން މުބާރާތް 1440 ގައި ބައިވެރިވުމުގެ ފުރުޞަތު ހުޅުވާލައިފި\nހޯމަ ،15 އޭޕްރިލް 2019 / 15:46\nވިލިމާލެ ޕޮލިސް ޤުރުޢާން މުބާރާތް 1440 ގައި ބައިވެރިވުމުގެ ފުރުޞަތު ވިލިމާލޭ ޕޮލިސް ސްޓޭޝަނުން ހުޅުވާލައިފިއެވެ.\nވިލިމާލޭގައި ދިރިއުޅޭ އުމުރުން 13 އަހަރުން ދަށުގެ ކުދިންނަށް އަމާޒުކޮށްގެން ކުރިޔަށް ގެންދިޔުމަށް ހަމަޖެހިފައިވާ މިޤުރުއާން މުބާރާތުގައި ބަލައިގެން ކިޔެވުމުގެ ގޮފިންނާއި ނުބަލާ ކިޔެވުމުގެ ގޮފިން ކިޔެވުން ކުރިއަށް ގެންދިއުމަށް ހަމަޖެހިފައިވެއެވެ. މި މުބާރާތުގައި ބައިވެރިވުމުގެ އުމުރުފުރާތަކަކީ9އަހަރުން ދަށާއި 11 އަހަރުން ދަށުގެ އިތުރުން 13 އަހަރުން ދަށުގެ އުމުރުފުރާއެވެ. މިއިން ކޮންމެ އުމުރު ފުރާއަކުންވެސް ބަލައިގެން ކިޔެވުމުގެ ގޮފިންނާއި ނުބަލާ ކިޔެވުމުގެ ގޮފިން 1 ވަނަ2ވަނަ އަދި3ވަނަ އާއި އަދި މުޅި މުބާރާތުން 1 ވަނަ2ވަނަ އަދި3ވަނަ އަށް ހޮވޭ ކުއްޖަކަށް ފައިސާގެ އިނާމާއި ޓްރޮފީ ދިނުމަށް ހަމަޖެހިފައިވެއެވެ.\nރަމަޟާން މަހަށް ޚާއްސަކޮށް ވިލިމާލެ ޕޮލިސް ސްޓޭޝަނުން ކުރިއަށް ގެންދާ މި މުބާރާތުގައި ބައިވެރިވުގެ ފުރުޞަތު މިމަހުގެ 30 ވަނަ ދުވަހާ ހަމައަށްވަނީ ހުޅުވާލައިފައިއެވެ. މުބާރާތުގައި ބައިވެރިވުމުގެ ފޯމް ވިލިމާލޭ ޕޮލިސް ސްޓޭޝަނުން ލިބެންހުންނާނެއެވެ. މެއި މަހުގެ 11 ވަނަ ދުވަހު ފެށުމަށް ހަމަޖެހިފައިވާ މި ޤުރުޢާާން މުބާރާތް ސްޕޮންސަރ ކޮށްފައިވަނީ އޭބީސީ ކޮންސްޓްރަކްޝަން ޕްރައިވެޓް ލިމިޓެޑް ކޮމްޕެނީގެ ފަރާތުންނެވެ.\nމިމުބާރާތަކީ ފުލުހުންނާއި ރައްޔިތުންނާއި ދެމެދު އޮންނަ ގުޅުން ބަދަހި ކުރުމާއެކު ތުއްތު ކުދިންގެ މެދުގައި ދީނީ ކަންކަމަށް ލޯބި އިތުރުކުރުމާއި ރީތިކޮށް ޤުރުއާން ކިޔެވުމަށް ހިތްވަރު ދިނުމުގެ ގޮތުން ކޮންމެ އަހަރަކުވެސް ވިލިމާލެ ޕޮލިސް ސްޓޭޝަނުން ބާއްވަމުން އަންނަ ޤުރުއާން މުބާރާތެކެވެ.


Covid: Fiyavalhuthah harukashi kuran Maumoon govaalavvaifi\nކުރީގެ ރައީސް މައުމޫން: ފިޔަވަޅުތައް އަލުން ހަރުކަށި ކުރަން ވަނީ ގޮވާލައްވާފަ\nކޮވިޑް-19ގައި މީހުން މަރުވާ މިންވަރު އިތުރުވަމުންދާތީ ލޮކްޑައުންއަށް ދީފައިވާ ލުއިތައް ނެގުމަށް ކުރީގެ ރައީސް މައުމޫން އަބްދުލްގައްޔޫމް މިއަދު ގޮވާލައްވައިފި އެވެ.\nކޮވިޑް-19 ޖެހިގެން އިއްޔެ އާއި މިއަދު ވަނީ ދުވަސްވީ ދެ މީހަކު މަރުވެފަ އެވެ. އެއާއެކު ކޮވިޑް ޖެހިގެން ރާއްޖެއިން މަރުވި މީހުންގެ އަދަދު ވަނީ 12 އަށް އަރާފަ އެވެ.\nއެކަމަށް އިޝާރަތް ކުރައްވައި ކުރީގެ ރައީސް ކުރެއްވި ޓްވީޓެއްގައި ވިދާޅުވީ ކޮވިޑް ފެތުރެމުންދާ މިންވަރާއި މަރުވާ މީހުންގެ އަދަދަށް ބަލާއިރު ހަރުކަށި ފިޔަވަޅުތައް އަނެއްކާވެސް އަޅަން ޖެހިފައިވާ ކަމަށް ގަބޫލު ކުރައްވާ ކަމަށެވެ.\n"އަޅުގަނޑު އޮތޯރިޓީސްތަކަށް ގޮވާލަން އަލުން ހަރުކަށި ފިޔަވަޅުތައް އަޅަން ފަށަން، އަދި އެ ފިޔަވަޅުތައް ހަރުކަށިކަމާއެކު ތަންފީޒު ކުރުމަށް،" ރައީސް މައުމޫން ވިދާޅުވި އެވެ.\nރައީސް މައުމޫން މިހެން ވިދާޅުވިއިރު މާލޭގެ ލޮކްޑައުންއަށް މިހާރު ވަނީ ވަރަށް ބޮޑު ލުއިތަކެއް ދީފަ އެވެ. ސްކޫލްތަކާއި ސަރުކާރު އޮފީސްތައް ވެސް ހުޅުވާލާފަ އެވެ. އެއްވެސް ހުއްދައަކާ ނުލާ ބޭރުގައި އުޅެވޭއިރު ކެފޭ ރެސްޓޯރެންޓްތައް ވެސް ވަނީ ހުޅުވާލާފަ އެވެ.\nމި ލުއިތައް ދިން ފަހުން އެންމެ ގިނައިން ކޭސްތައް ފެނުނު ދުވަހަކީ އިއްޔެ އެވެ. އެގޮތުން އިއްޔެ ވަނީ 33 މީހަކު ކޮވިޑަށް ޕޮޒިޓިވްވެފަ އެވެ. އަދި އައިޖީއެމްއެޗްގައި ވެސް ކޮވިޑް ފެތުރި 15 މީހަކަށް ވަނީ ބަލި ޖެހިފަ އެވެ.\nރައީސް މައުމޫން އަބްދުލްގައްޔޫމް އެޗްޕީއޭ ކޮރޯނާ ވައިރަސް + ކޮވިޑް-19 ކޮވިޑް-19 އިގެ ބަލާއާފާތް


ހަގީގަތް ހާމަކުރަން ސީޕީއަށް ކެރެން ވާނެ: ޑރ. ޖަމީލް – Dhen.mv\nހަގީގަތް ހާމަކުރަން ސީޕީއަށް ކެރެން ވާނެ: ޑރ. ޖަމީލް\nMay 11, 2020 - 1:53 pm\nމީސް މީޑިއާ ގައި މިހާރު ދައުރު ވަމުންދާ ޕޮލިސް ކޮމިޝަނަރ މުހައްމަދު ހަމީދު ކަމަށް ތުހުމަތުކުރެވޭ މީހެއްގެ ޕާޓީކުރާމާހައުލެއްގައި އުޅޭ ފޮޓޯ ތަކާއި ވީޑިއޯ ތަކާއި ގުޅިގެން ހަގީގަތް ހާމަކުރަން ކެރެންވާނެ ކަމަށް ކުރީގެ ނާއިބު ރައީސް ޑރ. މުހައްމަދު ޖަމީލު އަހުމަދު ވިދާޅުވެއްޖެ އެވެ.\nމި މައްސަލައާއި ގުޅޭގޮތުން ޖަމީލު ވަނީ ކޮވިޑްގެ ބަލިމަޑުގައި ރާއްޖެއާއި ދުނިޔެ ވެސް ވަނިކޮށް ފުލުހުންގެ އެންމެ އިސްވެރިޔާއާ ގުޅޭގޮތުން އިވެމުންދަނީ ބިރުވެރި އަޑުތަކެއް ކަމަށާއި މުސްލިމުންގެ މި މާތް މަތިވެރި މައްސަރުތެރޭގައި މިފަދަ މަންޒަރުތަކެއް ފެންނަ ފޮޓޯތަކެއް އާންމުވުމަކީ ކަންބޮޑުވާން ޖެހޭ ކަމެއްކަމަށް ވިދާޅުވެފައެވެ.\nއަދި ކުރެވެމުންދާ ތުހުމަތު ތަކުގެ މިނިވަން ތަހުގީގެއް ހިންގައި، ހަގީގަތް ހާމަކުރުމުގެ ހިތްވަރުު ފުލުހުންގެ އަދި ސީޕީގެ ހުންނަންވާނެ ކަމަށް ވެސް ޑރ. ޖަމީލް ވިދާޅުވިއެވެ.\nސީޕީ ހަމީދުގެ ދެމަފިރިން ފެންނަ ކަމަށް ބުނާ ފޮޓޯތަކެއް ދެ ރޭ މަތިން ލީކްކޮށްލާފަައިވަނީ “އެނޮނިމަސް އެމްވީ” ގެ ނަމުގައި ހިންގަމުންދާ ޓްވިޓަރ އެކައުންޓަކުންނެވެ. މި މައްސަލައާއި ގުޅިގެން ފުލުހުން އަދި ވަކި އެއްޗެއް ހާމަކޮށްފައެއް ނުވެއެވެ.\nމި މައްސަލަ ތަހުގީގު ކުރުމަށް ކުރީގެ ހޯމް މިނިސްޓަރު އުމަރު ނަސީރު ވެސް ވަނީ، ހޯމް މިނިސްޓަރަށް ގޮވާލާފައެވެ.


Vaahaka: Minthee - vNews.mv\nވީނިއުސް 08 March 2021, 13:56\nމިންތީގެ ވާހަކައަކީ އަބަދުވެސް ދައްކަންޖެހޭ ވާހަކައެކެވެ. އެ ވާހަކަ އަހަރެން ދެއްކީ ހަމައެކަނި ދުލަކުންނެއް ނޫނެވެ. ޢަމަލުން ވެސް އަހަރެން ދެއްކީ ހަމަ އެ ވާހަކައެވެ. އޭގެ ނަތީޖާ ހިތިފޮންޏެވެ. ހިތިވީ އެންމެ ގާތުން ލިބުނު މަލާމާތުން އަހަރެންގެ ހިތް އެތައް ފަހަރަކު ޒަޚަމުވީތީއެވެ. ނުފިލައި ލަކުނުތަކަކުން ކުޑައިރުގެ ހަނދާންތައް އިޔާދަވާތީއެވެ. އަނެއްކާ ވެސް ހަމަ އެ ދުވަހެވެ. މާރިޗު މަހުގެ 8 ވަނަ ދުވަހެވެ. ހަމަ އެ ހަނދާންތަކެވެ.\nއެންމެ ކުޑައިރު ވެސް މަންމަ ބުނެއެވެ. ދަރިފުޅަކީ ފިރިހެން ކުއްޖެކެވެ. ދޮންތަ ކުރާހާ ކަންކަން ދަރިފުޅުކުރާކަށް ނުވާނެއެވެ. އަންހެން ކުދީންނާއި ފިރިހެން ކުދީން ތަފާތުވާނެއެވެ. ކޮށް އުޅޭ ކަންކަން ވެސް ތަފާތުވާނެއެވެ. އެ ތަފާތު އެންމެ ތުއްތު އިރު ވެސް ތިއްތި ގޮތެއްކަމަށް ދަސްވިއެވެ. އެ ހިސާބުން ކުރެވެން ފެށީ އާ ސުވާލެކެވެ. އެއީ އަންހެން ކުދީން ކުރާ ކަމެއް ހެއްޔެވެ؟ ނޫނީ ފިރިހެން ކުދީން ކުރާ ކަމެއް ހެއްޔެވެ؟ ހަނދާންވާ ގޮތުން އެންމެ ފަހުން އެ ސުވާލުވީ މަންމަގެ ބޮލުރިހުމަކަށެވެ. ކަމެއް ހަމަ ބޭނުންވާއިރަށް އެއީ ފިރިހެން ކުދީން ކުރާ ކަމެކޭ ބުނާތީއެވެ. ކަމެއް ކުރަން ބޭނުން ނުވުމުން އެއީ އަންހެންކުދީންގެ ކަމަކޭ ބުނާތީއެވެ. އެ ބަހަނާގައި އުމުރުން ބައެއް ހޭދަކުރި އިރު ވެސް ޖަވާބު ނުލިބޭ އެތައް ސުވާލެއް ހިތުގައި ހުއްޓެވެ.\nދޮންތަ ކޮށް އުޅޭ ކަންކަން އަހަރެންނަށް ނުކުރެވެންވީ ކީއްވެ ހެއްޔެވެ؟ ދޮންތައަށް އެހައި ބުރައީ ކީއްވެ ހެއްޔެވެ؟ ކޭ ތަށި އަމިއްލައަށް އަހަރެންނަށް ނުދޮވެންވީ ކީއްވެ ހެއްޔެވެ؟ އެ ސުވާލުތަކަށް މަންމަ ދޭ ޖަވާބަކީ ބައްޕައެވެ. ބައްޕަގެ އުޅުމެވެ. ބައްޕަގެ ބުރަ ތާވާލެވެ. ނަމަވެސް މަންމަ އޮފީހަށް ގޮސް މަސައްކަތްކޮށްފައި ގެއަށް އައިސް ދެ ގުނަ މަސައްކަތް ކުރާކަން މަންމައަށް ނޭނގެނީ ކީއްވެ ހެއްޔެވެ؟ އެއީ އެ ކަން އޮންނަންވީ ގޮތަކީ ހެއްޔެވެ؟\nއުމުރުން 13 އަހަރުގައި ވެސް އަހަރެންގެ ހިތުގައި ހަމަ އެ ސުވާލުތައް ތަކުރާރުވިއެވެ. އިހުނަށް ވުރެ ބޮޑަށް އެ ޝަކުވާ ކުރެވެއެވެ. މިހާރު ވެސް ހަނދާން އެބަ ހުއްޓެވެ. އެއީ ބޮޑުދައިތަ ކުޑަފާންތަ ގެއަށް އައި ދުވަހެކެވެ. އެ ވަގުތު މަންމަ ގޮވާލީ އަހަރެންނަށެވެ.\n"ދަރިފުޅު ގޮސް ދޮންތަ ގާތުގައި ބުނޭ ގުޅަ ކޮޅު ތެލަށް ނާޅައި އިހަށް ކުޑަފާންތައަށް ޖޫސްތަށްޓެއް ގެނެސްދޭށޭ" މަންމަ ދިނީ އިރުޝާދެކެވެ.\n"އޭރުން ގުޅަ ތެއްލުން ލަސްވާނެއްނު. އަހަރެން ޖޫސްތަށި ގިރާލަންތަ؟" ފުރުޞަތެއް ލިބިދާނެ ގޮތެއް ވިސްނާލަމުން އަހަރެން އަހައިލީމެވެ.\n"މި ސޮރު އަދިވެސް ހަމަ އެހެން ދޯ؟ ކިހައި ރަނގަޅު؟ އަހަރެން ހިތަށް އަރާ އަހަރެމެންގޭ މާހިރު މި ވިސްނުން ހުންނަ ނަމައޭ" ކުޑަފާންތަ ވާހަކަދެއްކީ މަންމައާއެވެ.\n"ކިހައި ރަނގަޅު؟ ދެންމެ ވެސް މި ނެރުނީ ބަދިގޭން. ކިހައި ވަރަކަށް އަހަރެން ކިޔައިދޭނީ އެއީ ފިރިހެން ކުދީން އުޅޭންވީ ގޮތެއް ނޫނޭ. އެގޮތަށް އުޅޭތީ މިހާރު ކުލާހުގެ ބައެއް ދަރިވަރުން ވެސް އެބަ މަލާމާތްކުރޭ" ހިތްހަމަ ނުޖެހުމުގެ ރާގުގައި މަންމަ ވާހަކަދެއްކީ ކުޑަފާންތައާއެވެ. އަހަރެންނަށް ހުރެވުނީ އެ ވާހަކަތައް އަޑު އަހާށެވެ.\n"ބަލަ ދަރިފުޅަކީ ފިރިހެން ކުއްޖެކޭ. ދަރިފުޅު އެ ކަން ކުރާނެކަމެއް ނެތް. އަވަހަށް ގޮސް ދޮންތަ ގާތުގައި ބުނޭ ޖޫސްތަށީ ހަދާލައިގެން ގެންނާށޭ. އަދި ބުނާތި ބިސްކޯދު ކޮޅެއް ވެސް ގެންނާށޭ" މަންމަގެ އިރުޝާދަށް މި ފަހަރު ބައެއް އިތުރުކޮށްލިއެވެ.\nއަހަރެން ބަދިގެއަށް ވަދެ، އަކުރުން އަކުރަށް މަންމަގެ އިރުޝާދު ދޮންތައަށް ބުނެދިނީމެވެ. ދޮންތަގެ މަސައްކަތް ހަމަ ފެށުމާއެކު އަހަރެންގެ ލޯ އަމާޒުވީ އުދާފައި ހުރި ތެޔޮ ތާހަށެވެ. އަހަރެން ހުރީ ބަދިގެއިން ދޮންތަ ނުނުކުމެގެންނެވެ. ލިބުނު ފުރުޞަތުގެ ބޭނުން ހިފައި ތެލުލާން ތައްޔާރުކޮށްފައި ހުރި ރޯ ގުޅަތަކުން މުށެއް ނަގައި ކެކިކެކި ހުރި ތެޔޮ ތާހަށް އޮއްސާލީމެވެ.\nމާ ގިނައިރުތަކެއް ނުވެއެވެ. ތެޔޮ ތާހުން ޖެހި ބަޑިތަކާއެކު އައި ތެލުގެ އުންޑަތައް ހަމަލާދީނީ އަހަރެންގެ އަތަށެވެ. ވީ ތަދާއެކު އަޑުގައި ނެތްތަނަށް ހަޅޭއްލަވައިގަނެވުނެވެ. އެ އަޑާއެކު މަންމަމެން ތިބީ ބަދިގޭގައެވެ.\n"ދަރިފުޅު ދޭ ބަލަ އަވަހަށް ފިނިފެން ފުޅިއެއް ގެންނަން. އެންމެ ރަނގަޅުވާނީ ވިއްސަކަށް މިނެޓު ވަންދެން ފިނިފެން އޮއްސިއްޔާ" އަހަރެންގެ އަތުގައި ހިފަހައްޓަމުން މަންމަ ވާހަކަދެއްކީ ދޮންތައާއެވެ. ހިނދުކޮޅެއް ނުވެ ފެންފުޅި ހިފައިގެން ދުންޖަހާފައި ދޮންތަ އަތުވެއްޖެއެވެ. އެ ފުޅި ހަމަ ފެނުމާއެކު މަންމަ ކަނޑާލީ ޗޮކެކެވެ.\n"ތިއެއް ނޫން! ތިއީ ހުވަނދުމާ ފެންފުޅިއެއް. އައިސް ފެންފުޅިއެއް ގެނެސް ބަލަ؟ ފާންތަ ދޭބަލަ ފެންފުޅިއެއް ގެންނާން. ކަމެއް ޖެހޭއިރު މީން މީހަކަށް ކަމެއް ކުރާކަށް ނޭނގޭނެ" މަންމަ، ދޮންތަ ދެކެ ވެސް ހިތްހަމަނުޖެހުނެވެ. އެ ދުވަސްވީ ބޮޑު ދުވަހަކަށެވެ. އެ ހަނދާނުގެ ނިޝާންތައް ދާއިމީގޮތެއްގައި އަތަށް އެރުމުންނެވެ. ދުވަހަކު ނުގުޑާނެ ފަދަ އަޒުމެއް ހިތުގައި ބިންވަޅު ނެގުމުންނެވެ. ހަގީގަތުގައި އެ ދުވަހު ފިހުނީ ހަމައެކަނި އަހަރެންގެ އަތެއް ނޫނެވެ. އަހަރެންގެ ހިތުގައި އުފެދެން އުޅުނު މިންތީ ތަފާތުކުރުމުގެ ވިސްނުން ވެސް އެ ދުވަހު ފިހުނެވެ. އެ ދުވަހު ގަބޫލުކުރެވުނީ ކޮންމެ ކަމެއް ވެސް ދަސްކުރާން ޖެހޭކަމެވެ. ވަކި ޖިންސަކަށް ޚާއްޞަ ކަމެއް ނޯންނަކަމެވެ. އެ ޚާއްޞަކަން އޮންނަ ނަމަ ދެން ވެސް އެ ކަހަލަ ކިތަންމެ ކަމެއް ހިނގާނެކަމެވެ. އަހަރެންގެ ހިތުގެ އިހުސާސްތައް އެ ދުވަހު ބަންޑުން ކޮށްލެވުނީ ކީއްވެ ކަމެއް ނޭނގެއެވެ. އެނގޭ ކަމަކީ އެ ދުވަހުން ފެށިގެން މަންމައަށް ބަދަލުތަކެއް އައިކަމެވެ. ކުޑަފާންތަގެ ފަރާތުން ހިތްވަރު ލިބުނުކަމެވެ.\nކޮންމެ އަހަރަކު އަންނަ މި ދުވަހަން ހިތަށް ވަނީ ތަދެވެ. ހަނދާން ވަނީ މަންމަ މަތީންނެވެ. ހިތަށް ވަންނަނީ މަންމަގެ ވިސްނުމަށް އައިހާ ބަދަލެވެ. ކޮށްދިންހައި ކަންކަމެވެ. އެ ކަންކަމުގެ އަގު އަދާކުރާނީ ކިހިނެއް ހެއްޔެވެ؟ މީހުން އެއްވެފައިވާ ހޯލުގައި އަހަރެން އިނީ މަންމަގެ އަތުގައި ހިފަހައްޓާލައިގެންނެވެ. އަހަރެންގެ ނަން ގޮވާލުމާއެކު ސްޓޭޖާ ދިމާއަށް އަހަރެން ހިނގައިގަތީމެވެ.\nސްޓޭޖަށް އަރާ މިންތީ އެވޯޑާ ހަވާލުވީމެވެ. އެ އެވޯޑު ލިބުނު ފުރަތަމަ ފިރިހެނާގެ ޝަރަފު ލިބިގަތީމެވެ. ލިބުނު ފުރުޞަތުގައި ހިތުގެ ޝުޢޫރުތައް ވެސް ފާޅުކުރީމެވެ.\n"ލޯބިވާ މަންމާ! މަންމަގެ މާތްކަމާއި މަންމަގެ މުރާލިކަމާއި މަންމަގެ ލޮބުވެތިކަމުގެ ކުރިމަތީ އަޅުގަނޑަކީ އެއްވެސް މީހެއް ނޫން. މަންމައަށް ވިސްނުނު އެންމެ ރަނގަޅު ގޮތް ބުނެދޭން މަންމަ މަސައްކަތްކުރީ އަމަލުން އެ ކަން ދައްކައިދެމުން. އާއިލީ ޚިދުމަތުގައި މަންމަގެ މުޅި ޢުމުރު ތިޔަ ހޭދަކުރީ އެއްވެސް ވަރުބަލިވުމެއް ނެތި. ކޮންމެ ނޭވާއަކާއެކު މަންމަ ތިޔަ ކުރާ ދުޢާގައި ބޮސްދެނީ މައިވަންތަކަމުގެ ކުލުނު. މިއަދު އަޅުގަނޑުމެން ކޮންމެ މީހަކު ވެސް މާމަމެންނަށް، މަންމަމެންނަށް، ދައްތަމެންނަށް އަންހެން ކޮއްކޮމެންނަށް ސެލިއުޓްކުރަން.\nލޯބިވާ މަންމާ! އަހަރެންނަށް މަޢާފުކުރޭ! މިންތީ މި އެވޯޑުގެ ހައްގުވެރިއަކީ ތިޔަ މަންމަ. މި ވިސްނުން ފައްކާކުރީ ތިޔަ މަންމަގެ ބަދަލުވުމުން. އިހު އޮތް ވިސްނުން ދޫކޮށްލައި މަންމަ ވެސް މި ގޮތް ބަލައިގަތީތީ. ކޮންމެ މަންމައަކީ ރަނގަޅު މަންމައެއް. ގޯހީ ވިސްނިފައިވާ ގޮތް. އެ ވިސްނުން އުފެދުނު ގޮތް. ކިޔަވާ ފޮތްތަކުގައި ފެންނަން ހުރީ މިންތީ ތަފާތުތައް. ބަލައި ފިލްމުތަކާއި ކިޔައި ވާހަކަތަކުގައި ވަނީ އެ ތަފާތު. ޓީވީ އިސްތިހާރުތަކުގައި ވެސް ހުރީ އެ ތަފާތު. މުޅި މުޖުތަމަޢުގައި އޮތް ކަމެއްގެ އިލްޒާމު މަންމަމެންގެ ބޮލުގައި އެޅުވޭނީ ކިހިނެއްތޯ؟ ނޭޅުވޭނެ. ހަގީގަތުގައި މަންމަމެންގެ ބޮލުގައި އަޅުވާންވީ ރަނުގެ ތާޖު. ޖީލުތައް ތަރުބިއްޔަތު ކުރުމުގެ ތާޖު. އާއިލާއަށް ގުރުބާންވުމުގެ ތާޖު. މި އެވޯޑުގެ ހައްގުވެރިއަކީ ހަމަ މަންމަ"\nސްޓޭޖުން ފައިބައިގެން އަހަރެން ދިޔައީ މަންމަ ގާތަށެވެ. މަންމަގެ ދެ އަތް ވަނީ އަހަރެންނަށް ޓަކައި ހުޅުވާލެވިފައެވެ. ކުޑަކުއްޖަކު ފަދައިން އަހަރެން އޮޅުލައިގަނެ މަންމަގެ ހިމާޔަތް ހޯދީމެވެ. މަންމަ ފެށީ ރޯށެވެ. އަހަރެންގެ ބުރަކަށީ ފިރުމަމުންނެވެ. އެ އަޑުގެ އަސަރު ކުރީ އަހަރެންގެ ލޮލަށާއި ހިތަށެވެ. އޭގެ ޖަވާބު އަހަރެން ވެސް ދިނީމެވެ.\n"ދަރިފުޅާ! މަންމައަށް މަޢާފުކުރޭ. ދަރިފުޅަށް އަބަދު ވެސް މަޢާފުކުރާނަން" މަޑުމަޑުން ވައިއަޑުން މަންމަ ބުނެލިއެވެ.\n"މަޢާފުކުރަންޖެހޭ ވަރުގެ ކަމެއް ދުވަހަކު ވެސް މަންމައެއް ނުކުރޭ. އެއަށްވުރެ މަންމަ މާ މާތް. މާ ރަނގަޅު. އަބަދުވެސް މަންމައަށް މަޢާފުކުރާނަން" އަހަރެން ބުނީމެވެ.\nމިއަދު އަހަރެން މި ހިނގައިގަންނަނީ ކުޑައިރު ކަނޑައެޅި ޢަޒުމެއް ފުރިހަމަކޮށް އޭގެ ޝަރަފާއެކުއެވެ. މިންތީ ވާހަކަތަކުގެ ފޮނިކަން އިހުސާސް ކުރަމުންނެވެ. މަންމައާއި އާއިލާއާއި މުޅި ގައުމު ވެސް ބަލައިގަންނަ މީހަކަށް ވެގެންނެވެ.\nމި ކަހަލަ ވާހަކަތައް ގިނަގިނައިން ގެނެސްދޭތި. ވަރަށް ރީތި ވާހަކައެއް\nމުޖުތަމައަށް ވިއްކަންޖެހޭ ވިސްނުމެއް. ރަނގަޅު މަސްކަތެއް\nމި ހުންނަނީ ވާހަކަ. ވަރަށް ރީތި. ލިޔުންތެރިކަން ފެނިގެންދާ މޮޅު ވާހަކައެއް


އެ ކީއްވެހޭ ހިތަށް މަގޭ މިހެންވަނީ 36 – Esfiya – Dhivehi Vaahaka Site\nއެ ކީއްވެހޭ ހިތަށް މަގޭ މިހެންވަނީ 36\n- by [email protected][email protected] - 86- December 4, 2018\n” ކަލޭގެ ތިޔަ ފޭކް ކަރުނަތަށް އެހެން މީހަކަށް ދައްކާފަ, އެމީހަކު ކައިރިން ސިމްޕަތީ ހޯދާ, އަހަރެންނަކަށް އަސަރެއް ނުކުރޭ, އަދި ކަލޭ ހީކުރީ ކަލޭގެ ހަނދާނުގައި އަހަރެން ހުންނާނެ ކަމަށްތަ, އަހަރެން މިއުޅެނީ ވަރަށް އަވަހަށް ކައިވެނި ކުރަން, ތިކަަހަލަ މީހެއްގެ ކިބައިން ސަލާމަތް ވީތީ އުފާކުރަން” މިހެން ބުނެ ނުކުމެގެން ދިޔައެވެ. އަރުޝްގެ ޖުމްލައާއެކު ސާރާގެ ދެލޯ ބޮޑުވިއެވެ. މޭގައި އަތް އަޅަމުން ހުރިތަނަށް ތިރިވިއެެވެ. އަދި އަނގަމަތީ އަތް އެޅީ އަޑު ނުކުމެދާނެތީއެވެ.\nކިތަންމެ ވަރަކަަށް ރުޔަސް އަރުޝްގެ ހިތަށް އެއްވެސް އަސަރެއް ނުކުރާނެކަން ސާރާއަށް އެނގެއެވެ. އެހެންކަމުން ދެލޯ ފޮހެލަމުން ތެދުވިއެެވެ. އަދި ފޯނު ނަގާ ފަަޒްލާއަށް މެސެޖްކޮއްލީ ފައުޒާން ގެޔަށް ލައިދިނުމަށްފަހު ބޮޑު ކަމަކު ވަރަަށް ލަަސްވާނޭ ފައުޒިއްޔާ ކައިރީގަ ބުނެދިނުމަށެވެ. އަދި ފޯނު ދަބަހަށް ލުމަށްފަހު އައިނު އަޅާލީ ދުޅަ ވެފައިވާ ދެލޯ އެހެން މީހުންނަށް ނުދެއްކުމަށެެވެ. ވަކި މިސްރާބެއް ނެތި ހޮސްޕިޓަލްއިން ނުކުމެގެންދިޔައިރު އަރުޝްގެ ކޮންމެ ޖުމްލައެއް ހަނދާންވެ ހިތް ދިޔައީ ގިސްލާ ރޮމުންނެވެ.\nމަޑުފިޔަވަޅުގައި ހޮސްޕިޓަލްއިން ނުކުމެގެން ދިޔަ ސާރާގެ ސިކުނޑީގައި އެތަށް ބައިވަރު ކަންތަކެއް އެނބުރެމުން ދިޔައެެވެ.\n” މަންމިގެ ފައު, މަންމި ދަންދެން މާމަ ކައިރީ ބަސްއަހައިގެން ހުންނާތި, މަންމި މިހެން ހުރެ ފައު ކުރިމައްޗަށް އަރާނެ ހިތްވަރެއް ނެތް, މަންމި ވަރަށް ލޯބިވޭ” ސާރާގެ ހިތާހިތުން ބުުނަމުންދިޔައެވެ\nގޯޅި އަޅާލަން އުޅުނު ސާރާގެ ލޮލުގައި ކުއްލިއަކަށް އަޅައިގަތީ ކާރަކަށް އަރަން އުޅެނިކޮށް އެމީހާގެ ދަބަހުން ވެއްޓުނު ސިޓީ އުރައެވެ. ސާރާ ގޮވަ ގޮވާ އޮއްވާ ކާރު ނައްޓާލައިފިއެވެ. ސާރާ އެ ސިޓީ އުރަ ނަގައި ބަލާކަށް ނުހުރެ ކާރަކަށް އަތްދިކޮއްލިއެެވެ. ނަސީބު ރަނގަޅު ކަމުން ސާރާއަށް ކާރެއް ލިބުނެވެ. ކާރަކަށް އަރާ ބަލާލިއިރު އެ ކާރު ޓްރެފިކްގައި ޖެހިފައޮތެވެ. ސާރާ ޑްރައިވަރު ކައިރީ އެ ކާރު ފަހަތުން ދިއުމަށް ބުނުމުން ޑްރައިވަރު ހައިރާންވި ނަމަވެސް ޑްރައިވަރު ކާރު ދުއްވާލިއެވެ.\nގާތް ގަޑަކަށް ދިހަ މިނެޓްގެ ދަތުރަކަށް ފަހު އެ ކާރު މަޑުކޮއްލީ ދިހަ ބުރީގެ އިމާރާތެއްގެ ކުރިމައްޗަށެވެ. އެމީހާ ކާރުން ފައިބައިގެން އެތެރެއަށް ވަތް އިރު ސާރާމެން އެހިސާބަށް މަޑުކޮއްލަނީއެވެ. ސާރާ ޑްރައިވަރު ކައިރީ މަޑުކުރުމަށް ބުނެފަ ކާރުން ފައިބައިގެން ދުއްވައިގަތެވެ. އެތެރެއަށް ވަތްއިރު އެމީހާ ފެންނަން ނެތުމުން ސާރާ ވަށައިގެން ބަލާލިއެވެ. އެތަން ބޮޑަށް ވައްތަރީ އޮފީހުގެ ބަޔަކާއެެވެ. ގޮނޑިބަރީގައި އެކި އުމުރުގެ މީހުން ފައިލް ހިފައިގެން ތިބި އިރު ބޮޑަށް ވައްތަރީ އިންޓަރވިއު އަކަށް އައިސަ ތިބި ބަޔަކާއެެވެ. އެވަގުތު ސާރާގެ ލޮލުގައި އަޅައިގަތީ ރިސެޕްޝަން ޖަހާފަ އިންތަނެވެ.\nއެހެންކަމުން ގޮސް އެކުއްޖާ ކައިރިން ދެންމެ ވަދެގެން ދިޔައީ ކާކުތޯ އަހާލިއެވެެ. އެކުއްޖާ އެއީ ބޮޑު މީހާ ކަމަށް ބުނުމުން ބައްދަލު ކުރެވޭނެ ގޮތް ހަދައިދިނުމަށް އެދުނެވެ. އެހެންނަމަވެސް މިގަޑީގައި ނުވާނެ ކަމަށް ބުނުމުން ސާރާ މާޔޫސްވިއެވެ. އެކުއްޖާއާއި ހަވާލުކޮއްފަ ދިއުމަށް ހިތަށް އެރި ނަމަވެސް ކޮންމެ ކޮންމެ މީހެއްގެ އަތްމައްޗަށް ދޫކޮއްލަން ނުވާނޭ ސާރާގެ ހިތް ބުނަމުންދިޔައެވެ.\n” ޕްލީޒް ކޮންމެސް ގޮތެއް ހަދައިދީ, ވަރަށް މުހިންމު ކަމަކުއޭ, ވަގުތު ގެއްލިދާނެ” ސާރާ އާދޭސް ކުރަންފެށިއެވެ. އެހެންކަމުން އެކުއްޖާ މަޑުކޮއްލާށޭ ބުނެ ފޯނެއް ކޮއްލިއެެވެ. އަދި ބުނަން ބޭނުންވާ އެއްޗެއް ބުނުމަށްފަހު ފޯނު ބާއްވާ ދާންވީތަން ސާރާއަށް ބުނެދިނެެވެ. ސާރާ ޝުކުރު އަދާކުރުމަށްފަހު އެކުއްޖާ ބުނި ތަނަށް ދިއުމަށް ހިނގައިގަތެވެ.\nލިފްޓް ގޮސް މަޑުކޮއްލީ ފަސްވަނަ ފަންގިފިލާއަށެވެ. ސާރާ ލިފްޓުން ފޭބުމަށްފަހު ކުރިމަތީ ހުރި ދޮރު ހުޅުުވާލުމަށްފަހު އެތެރެއަށް ވަނެެވެ. ސާރާ ވަނުމާއެކު އެކި ކެބިންގަ ތިބި މީހުންގެ ނަޒަރު ސާރާއަށް ހުއްޓުނެވެ. އެހެންނަމަވެސް ސާރާ އަޅާނުލާ ދިޔަ ގޮތަށް ގޮސް ފައިލް ރޫމް ޖަހާފަ އިން ތަނަށް ބަލާލިއެވެ. އަދި މަޑުމަޑުން ޓަކި ޖަހާލިއެވެ. ދެތިން ފަހަރަކު ޓަކި ޖެހުމާއެކު އެތެރެއަށް ވަންނަން ބުނުމުން އެތެރެއަށް ވަނެވެ. މުޅި އެތަނުގައި ވަނީ އެކި ވަރުގެ ފައިލް ރެކް ތަކުން ފުރާލާފައެވެ. ސާރާ މޭޒު ކަައިރިއަަށް ގޮސް ސަލާމް ގޮވާލިއެވެ. އެއާއެކު ގޮނޑީގައި އަނެއްފަރާތަށް އެނބުރި އިން އާމިރު ބަލާލިއެވެ.\nސާރާގެ ދެލޯ ބޮޑުވެގެން ދިޔައީ ކުރިމަތިން ފެނުނު މީހެއްގެ ސަބަބުންނެވެ. އާމިރު ފެނުމާއެކު ސާރާއަށް އަރުޝް ސިފަވިއެވެ. އަދި މަަޑުމަޑުން އަރުޝްއޭ ބުނެލެވުނެވެ. އެހެންނަމަވެސް ދެވަނަ ސިކުންތުގައި އެއީ މިއަދު ކަންތަށް ވެފަ ހުރިގޮތުން އަރުޝްހެން ހީވީއޭ ނިންމައި ހިނިތުންވެލިއެެވެ. ހިނިތުންވެލިއެއް ކަމަކު ސާރާގެ ހިތް ނޭނގޭ ސަބަބަކާ ހުރެ ބާރަށް ތެޅެމުންދެއެވެ.\n” ކިހިނެއް ހަދާލަން ބައްދަލު ކޮއްލަން ބުނީ” އާމިރު ސީދާ މައުޞޫއަށް ދިޔައެވެ. އާމިރުގެ ނަޒަރު ސާރާއާ ވަކި ނުކުރެވުނެވެ. އޭނާއަށް ސާރާ އަރުޝް އޭ ބުނި އަޑު އިވުނެވެ. އެހެންނަމަވެސް އެނގޭ ކަމަކަށް ނުހެދިއެވެ.\n“މި މި, ދެންމެ އެތާ ހޮސްޕިޓަލް ކައިރިއަށް ވެއްޓުނު އެއްޗެއް, އަޅުގަނޑު ގޮވަ ގޮވާ އޮއްވާ ދިޔައީ, އެހެންވެ ހަވާލުކޮއްލަން މިއައީ” ސާރާ ތުރުތުރު އަޅަމުންދާ އަތުން އެ ސިޓީ އުރަ ދިއްކޮއްލިއެެވެ. އާމިރު އޭގައި ހިފާ ސިޓި އުރަ ބަލާލިއެެވެ. އެއާއެކު އޭނާގެ ދެލޯ ބޮޑުވެގެން ދިޔައެވެ. ވިޔަފާރީގެ ވަރަށް މުހިންމު ލިޔެ ކިޔުންތަކެއް އޭގައި ހުއްޓެވެ. އަދި ފަސްހާސް ޑޮލަރުވެސް އޭގައި އޮތެވެ. އާމިރު ސާރާއަށް ބަލާލީ ޝުކުރުވެރި ނަޒަރަކުންނެވެ.\n” ވަރަށް ބޮޑަށް ޝުކުރިއްޔާ, މީތި މި ހޯދަނީ، ތިކޮއްދިނީ ވަރަށް ބޮޑު ކަމެއް, މިއީ މި ކުންފުނީގެ ވަރަށް މުހިންމު ލިޔެކިޔުންތަކެއް, އަދި ޑޮލަރުވެސް, ވަރަށް ނުފެންނަ ސިފައެއް ތީ, އަން, މީގަ ހިފާ, މީ އަހަރެންގެ ކާޑު, ކަމެއް ބޭނުންވެއްޖެ ހިނދެއްގައި މީގެ އެހީގަ އަހަރެންނާ ހަމައަށް އާދެވޭނެ, ވަރަށް އުފާވެއްޖެ” އާމިރު މިހެން ބުނެ ޖީބުން ނަގާ ދިއްކޮއްލީ އާމިރުގެ ކާޑެކެވެ. ނުހިފަން ހުރެފަވެސް ހިފިއެވެ. އަދި ޝުކުރު އަދާކުރުމަށްފަހު ދާން ހިނގައިގަތެވެ.\n” އަދި ނުބުނަމެއްނު ނަމެއްވެސް” އާމިރުގެ އެ އަޑުން ހުއްޓި އާމިރުއަށް ބަލާލުމަށްފަހު ސާރާއޭ ބުނެލިއެވެ.\n” ސާރާ, ވަރަށް ރީތި ނަމެއް, އަދި ބުނަން, މި އަންނަ ހުކުރު ދުވަހު އޮންނަ ކުޑަ ކެއުމަކަށް ދައުވަތު އަރުވަން, ކޮންމެހެންވެސް އަންނަން ވާނެ” އާމިރު އެހެން ބުނުމުން ސާރާ ބޮލުން އާއެކޭ ބުނުމަށްފަހު ހިނިތުންވެލުމެއް ހަދިޔާ ކުރުމަށްފަހު އެތަނުން ނުކުތެވެ.\nސާރާ ދިއުމާއެކު އާމިރުގެ ހިޔާލުތަށް ސާރާގެ ހިޔާލުން ވަށާލިއެވެ. އަދި އާމިރުގެ ހިތުގެ ކަނަކުން އަރުޝްއަށް އެެންމެ އެކަށީގެންވަނީ ސާރާއޭ ގޮވަމުންދިޔައެވެެ.\nދުވަސް ފާއިތުވަމުންދަނީ އެއްބަޔަކަށް އުފާ އަނެއް ބަޔަކަށް ހިތާމަ ގެންނަމުންނެވެ. އަރުޝްއާ ދިމާނުވާތާ2ދުވަސް ވީއިރު ސާރާ ހުރީ ހިތްހަމަ ޖެހިފައެވެ. އެހެންނަމަވެސް ހިތުގެ އަޑިން ދިޔައީ ލޭ ކަރުނަ އޮހެމުންނެވެ. އަރުޝް އެފަދަ ގޮތަކަށް ދެކުނީތީ ވެސް ސާރާ ދެރަވިއެވެ. ކުޑަވެސް އިތުބާރެއް ސާރާގެ މައްޗަށް ނެތީތީ ސާރާގެ ހިތާ ޝަކުވާ ކުރެވުނެވެ. ސާރާ ނެގިމަޑުވެފައި ހުންނަ ތަން ފެންނަ ކޮންމެ ފަހަރަކުވެސް ފައުޒިއްޔާގެ ހިތަށް ވެސް ތަދުވަމުންދެއެވެ.\nސާރާ ތައްޔާރުވަމުންދަނީ އާމިރު ބުނި ފަދައިން ޕާޓީއަށް ދިއުމަށެެވެ.\nނޭވީ ބްލޫ ކުލައިގެ ވައްތިރި ހެދުމަކާއި ނޭވީ ކުލައިގެ ރީތި ވިދުމެއް ހުރި ޝޯލްގައި ސާރާ ވަރަށް ހިތްގައިމެެވެ. ސާރާ ފެނިއްޖެ ކޮންމެ މީހަކު ކަޅި ޖަހާ ނުލާ ބަލާނެހާ ސާރާ ފުރިހަމައެވެ.\nދީފައިވާ އެޑްރެސްއަށް ގޮސް ސާރާ ބަލައިލީ ކުރިމަތީ ހުރި އުސް އިމާރާތަށެވެ. ލިފްޓަށް އަރާ އަދި އެއްފަހަރު ލިފްޓްގަ އިން ލޯގަނޑުން މޫނު ބަލާލީ ރަނގަޅަށް ތައްޔާރު ވެފަ ހުރި ތޯއެވެ.\nގޭގެ ބެލް އަޅާލުމާއެކު ދޮރުހުޅުވީ ގޭގައި ގެންގުޅޭ މީހާއެވެ. އެމީހާ ސާރާ ފެނުމާއެކު ބަލަހައްޓައިގެން ހުރެވުނެވެ. އެވަގުތަކީ އާމިރު އެތަނުން ކުރި ކެނޑި ވަގުތެވެ. އާމިރުއަށް ސާރާ ފެނުމާއެކު އައިސް އެތެރެއަށް ވަންނާށޭ ބުނެލިއެވެ. ސާރާ ވަށައިގެން ބަލަމުން ދިޔައީ ގޭގެ ތަރުތީބު ކަމުންނެވެ. އެވަގުތު ލޮލުގައި އަޅައިގަތީ މެރޫން ކުލައިގެ ހެދުމެއް ލާފައިވާ ހައިފާއެވެ. ގަޔަށް ބާރު އެހެދުމުގައި ގައިގެ ވަނާތަށް ހާމަ ވަމުންދާ ފަދައެވެ. އެތާ ފިރިހެނުން ތިބި އިރު ލަދު ނުގަންނަނީ ބާއޭ ސާރާ ހިތަށް އެރިއެެވެ.\n” އާދޭ, މިކޮޅުގައި އިށީނދެލަން, ވަރަށް އުފާވެއްޖެ ދައުވަތު ގަބޫލު ކުރީތީ” އާމިރު އެތާ ހުރި ގޮނޑިއަކާއި ދިމާލަށް އިނގިލި ދިއްކޮއްލިއެވެ. ސާރާ މަޑު ހިނގުމުގައި އެތަނަށް ދިޔަ ފަރި މަންޒަރު ބަލަން އެތާ ތިބި ފިރިހެނުންތަށް ކަޅި ޖަހާނުލާ ތިއްބެވެ. މިކަމުން ސާރާއަށް ވަރަށް އުނދަގޫވިއެެވެ. އާމިރުއަށް ވެސް އެކަން ފާހަގަ ވުމާއެކު ސާރާއަށް އެހެންދިމާލެއް ދެއްކީ އާމިރުގެ ހިތަށް ވެސް ހަސަދަ އެމީހުންގެ ސަބަބުން ވަނީމައެވެ. މެހްމާނުންނަށް ވީތީ އިތުރު އެއްޗެއް ބުނަން ބޭނުން ނުވީއެވެ.\nއެއް އަތުން ޖޫސްތައްޓެއް އަނެއް އަތުގައި އޮތް ފޯނު ކަންފަތުގައި ޖަހައިގެން އައި އަރުޝް ކުއްލިއަކަށް ޖެހުނީ ސާރާ ގައިގައެވެ.ސާރާ ވެއްޓެން ދިއުމާއެކު އަވަސް ހަރަކާތަކާ އެކު ސާރާ ގެ އުނަގަނޑުގައި ހިފެހެއްޓިއެވެ.ސާރާއަށް ވެސް އަރުޝް ލާފައި ހުރި ގަމީހުގެ ގިރުއާނުގައި ހިފަހައްޓާލެވުނެވެ. އަދި ދެލޯ މަރާލެވުނެވެ. އަރުޝްގެ ނަޒަރު ސާރާގެ މޫނަކުން ވަކި ނުވެއެވެ.\nއިރު ކޮޅަކު އެހެން އޮތުމަށްފަހު ސާރާ ލޯ ހުޅުވާލިއެވެ. ކުރިމަތީ ހުރި އަރުޝް ފެނިފައި ސާރާގެ ގައިން ހީބިހި ނަގައިގަތެވެ. ގަބޫލު ނުކުރެވިފައި ބަލަން ސާރާއަށް އެ އޮތްގޮތަށް އޮވެވުނެވެ. އެތަށް ދުވަހަކަށްފަހު އަރުޝްގެ މޫނު ކައިރިން ފެނުމުން ސާރާގެ ހިތުގެ ވިންދު އަވަސްވަމުންދިޔައެވެ.\nއަރުޝްގެ ހުށިޔާރުކަމުން ސާރާ ބިންމައްޗަށް ވެއްޓުން ސަލާމަތް ވިއެވެ. އެހެންނަމަވެސް ފޯނާއި ޖޫސްތަށި ބިން މައްޗަށް ވެއްޓުނެެވެ. އިވުނު އަޑު ފައްގަޑާއި އެކު އެތާ ތިބި ހުރިހާ މީހުންގެ ނަޒަރު ސާރާ އާއި އަރުޝްއަށް ހުއްޓުނެވެ. އެދެމީހުންވެސް ދެމީހުންގެ ލޮލަށް ގެއްލިފައި ތިބެވުނެވެ. އެކަކު އަނެކަކުގެ ލޮލުން ލޯބިވާކަން ހާމަ ކޮއްދެމުން, ހިތުގެ ޝަކުވާތަށް ކުރަމުން ދިޔައެވެ. އެހެންނަމަވެސް އެ އިހްސާސްތަށް މިހާރު ނަގައި ގަންނަން ދެމީހުންވެސް ނުކުޅެދިފައިވާ ކަަހަލައެވެ.\nމަންޒަރު ބަލަން ހުރި ހައިފާ ރުޅިއައިސް ކެކެމުން ދިޔައެވެ. އެހެން ނުވާންވީ ސަބަބެއް ނެތި އެ ފުރުސަތު ހޯދަން ހައިފާ ކުރި ހުރިހާ މަސައްކަތެއް ދިޔައީ ބޭކާރުވެގެންނެވެ. އާމިރުގެ ހިތަށް އުފާވެރިކަން ވަދެގެން ދިޔައީ ކީއްވެކަން ހުދު އާމިރުއަށް ވެސް ނޭނގުނެވެ. އަރީޝާ އަންނަތަން ފެނުމާއެކު އާމިރު އަރުޝްއަށް ގޮވާލިއެވެ.\nސިއްސައިގެން ގޮސް ސާރާވެސް ހަމަ ބިމަށް އާދެވުނެވެ. އަރުޝްގެ ރުޅި އަނެއްކާވެސް ގަދަވަމުން ދިޔައެވެ. ސާރާ އެގެއަށް އައީ ކީއްކުރަން ކޮން ބޭނުމަކުތޯ ހިތާހިތުން ސުުވާލު ކުރެވުނެވެ. ހަމަ އެގޮތަށް އަރުޝް އެތަނަށް އައީ ކީއްކުރަންބާއޭ ސާރާ ހިތަށް އަރަމުންދިޔައެވެ.\n” ދަރިފުޅާ ބައްޕަ ބުނީމެއްނު މިއަދު ބައްޕަގެ ވަރަށް މުހިންމު އެއްޗެއް ވެއްޓިފަ އޮއްވާ ހަވާލު ކުރިއޭ, މީ އެކުއްޖަކީ” އާމިރުގެ އަޑުން ދެމީހުންނަށްވެސް ލިބުނީ ހައިރާންކަމެކެވެ. ސާރާއަށް އަރުޝްއެއީ އާމިރުގެ ދަރިއެއްކަން ކުރިން އެނގުން ނަމަ އެތަނަށް ނާންނާނެ ކަން ކަަަށަވަރެވެ. އަރުޝްވެސް ފަހަރެއްގަ ވެސް އެކުއްޖަކީ ސާރާ ކަމަކަށް ހިޔެއް ނުކުރެެވެ. ހައިރާންވެފައި ދެމީހުން ދެމީހުންނަށް ބަލަހަައްޓައިގެން ތިބެވުނެވެ. މަންޒަރު ބަލަން މެހްމާނުން ތިބުމުން ކެއުން ކުރިއަށް ގެންދިއުމަށް އާމިރު އެދުނެވެ. އެހެންކަމުން މެހްމާނުން ކެއުން ކުރިއަށް ދިޔައެވެ.\n“އެހެންތަ މީދޯ އެކުއްޖަކީ”އަރީޝާ އާމިރުގެ އެ ބުުނުމަށް ޖަވާބު ދެމުން ސާރާގެ ބޮލުން ފެށިގެން ފަޔާ ހަމައަށް ބަލާލިއެވެ. އަރީޝާ އިތުރު އެއްޗެއް ބުނުމުގެ ކުރީން ހައިފާ އެތަނަށް އައިސް އަރުޝްގެ އަތުގައި ހިފަހައްޓާލިއެވެ. ހައިފާގެ އެ އަމަލުން ސާރާއަށް އަރުޝްއާ ދިމާލަށް ބަލާލެވުނެވެ. އެވަގުތަކީ އަރުޝްވެސް ސާރާއަށް ބަލާލިވަގުތެވެ.\n” އެއީ, ހައިފާ, އަރުޝް އިންނަން އުޅޭ ކުއްޖާ” އަރީޝާ ސާރާއަށް ބަލާލަމުން ބުނެލިއެވެ. އިސާހިތަކު ސާރާގެ ދެލޯ ކަރުނުން ފުރުނެވެ. ސާރާގެ ބެލުމުގައި ވަނީ ޝަކުވާއެވެ. ހިތަށް ކޮއްފައިވާ އަސަރެެވެ. އަރުޝް މިއިން ކަމަކާ ސަމާލުކަން ނުދިނަސް އެދެމީހުންގެ ދޭތެރޭގައި ކަންތައް ގަޑެއް ހިނގާކަން އެތަނުން މީހެއްގެ ސިކުނޑިއަށް ނަަގައިގަތެެވެ. އަދި އެކަންތަށް ހޯދާ ވަގުތު ނުދަނީސް ފިޔަވަޅު އެޅުމަށް އަމިއްލަ ނަފްސަށް ވައުދުވިއެވެ.\n” އެބަ އަންނަން, ހެދުމަށް ޖޫސް އެޅިފަ ހުރިތަން ދޮވެލާފަ, ކޮންތާކުން ދޮވެވޭނީ” ސާރާ އާމިރު އާ ދިމާލަަށް ބަލާލަމުން ބުނެލީ, އަރުޝްއާ ދިމާލަށް އިތުރަށް ބަލާނެހާ ހިތްވަރު ނެތިގެންނެވެ. ހިތުގައި ޖެހުނުލެއް ބޮޑުކަމުން ސާރާއަށް ވާހަކަ ދެއްކެނީވެސް އުނދަގުލުންނެެވެ. ސާރާއަަށް އިހްސާސްވީ ޒަހަމްވެފައިވާ ފާރުގަނޑަކަށް އިތުރު އަނިޔާއެއް ލިބުނީ ހެންނެވެ. އެވަގުތު އާތިފާ އައިސް ސާރާ ގޮވައިގެން އެތެރެއަށް ދިޔައެވެ. ސާރާ ހުރީ ވަރަށް ހިތްވަރު ކޮއްގެންނެވެ. ރޮވި ދާނެތީ މީހަކާ ދިމާލަށް ނުބަލަން ހުރި ކަހަލައެވެ.\nސާރާ ހެދުމަށް ޖޫސް އެޅުނު ތަންކޮޅު ދޮވެލުމަށްފަހު ފަރާތް ފަރާތަށް ބަލާލީ މީހަކު ފެންނަން ހުރިތޯއެވެ. އާމިރު އަދި އަރީޝާ ދެން ތިބި މީހުންނާ މާ އޮލަ ވާހަކައެއްގަ ހުރިތަން ފެނި ވަގުތުގެ ބޭނުން ކޮއް ސާރާ އެ އެޕާރޓްމަންޓުން ނުކުތެވެ. އަދި ސިޑި އާ ދިމާލަށް ހިނގައިގަތެވެ. އެވަގުތު ސާރާގެ އަތުގައި ހިފާ މީހަކު ވަރަށް ބާރަށް ދަމައިގަތެވެ.\n” އައްދޯތް” ސާރާއަށް ރޮވިގަނެފައި ބުނެވުނެވެ. އަދި ނަފްރަތުގެ ނަޒަރުން އެމީހަކަށް ބަލާލިއެވެ. ކުރިމަތީ ހުރި އަރުޝް ފެނިފައި ސާރާގެ އަތުގެ ހުރިހާ އިސްތަށިތަކެއް ކޮޅަށް ޖެހުނެވެ.\n” އިތުރު އަޑެއް ނުލައްވާ އާދޭ” އަރުޝް ސާރާގެ އަތުގައި ހިފައިގެން ޓެރަސްއަށް މިސްރާބު ޖެހިއެވެ. ސާރާ ގަދަ ހެދުމެއްނެތި އަރުޝްގެ ފަހަތުން ދިޔައީ އަނެއްކާވެސް ސާރާގެ ހިތް އަރުޝްއަށް ޓަކައި މަޑު ކަފަ ކޮޅަކަށް ވުމުންނެވެ. އަރުޝް ދިޔަ ގޮތަށް ގޮސް ސާރާ ހޫރާލިއެވެ. ސާރާ ގޮސް ޖެހުނީ އެތާ ހުރި ފިލާ ތަކެއްގެ މައްޗަށެވެ. ސާރާގެ އަނގައިން މަޑު އާހެއްގެ އަޑު ނުކުތެވެ.\nއެއާއެކު ސާރާގެ ކައިރިއަށް އަރުޝްއަށް ދެވުނީ ބޭ އިހްތިޔާރުގައެވެ. ހަގީގަތުގައި ސާރާއަށް ކުޑަވެސް ވޭނެއް ލިބެން އަރުޝް ނޭދެއެވެ. އެހެންނަމަވެސް ކަންތަށް ވެފަ އޮތް ގޮތުން އަރުޝްއަށް ރުޅި ކޮންޓްރޯލް ނުވަނީއެވެ. އަރުޝް ގޮސް ސާރާ އަތްއަޅަައިގެން އޮތް ފައިގައި ހިފަހައްޓާލިއެވެ. އެއާއެކު ސާރާ އަރުޝްގެ އަތް ނެގުމަށްފަހު މޭގަ އަޅާ ކޮއްޕާލިއެވެ.\n” ހަބަރުދާރު, އަރުޝްގެ ތި އިންސާނިއްޔަތުކަން ނެތް އަތުން އަހަރެންގެ ގައިގަ އަތްނުލާތި, ތިކަހަލަ އަމިއްލަ އެދުން ބޮޑު މީހަކު އަހަރެން އަދި ނުދެކެން, ލޯބި ވޭ ކިޔައިގެން މީހުންނަށް ދަޅަ ދައްކަން އަރުޝްހާ މޮޅު މީހަކު ނުހުންނާނެ, ހަމަ މިހާރު އަހަރެންގެ ކުރިމަތިން ދުރަށްދޭ, އަހަރެން އަރުޝްއަށް ނަފްރަތު ކުރަން, ތިކަަހަލަ ހިލަ ހިތެއްގެ ވެރިއަކަށް ދުވަހަކުވެސް މާފެއް ނުކުރާނަން” ސާރާ ގިސްލަ ގިސްލާފައި ގޮވަމުންދިޔައެވެ. އަދި އެތަނުން ދިއުމަަށް ހިގައި ގަތްތަނުން އަރުޝް ސާރާގެ އަތުގެ މުލަށް ދަޑީގައި ހިފަހައްޓާ ދަމައިގަތެވެ. އެއާއެކު ސާރާ ގޮސް ޖެހުނީ އަރުޝްގެ މޭގައެވެ.\n” އަމިއްލަ އެދުން ބޮޑު މީހަކީ އަހަރެންތަ, ދަޅަ ދައްކަނީ އަހަރެންތަ, ލޯބިވޭ ކިޔައިގެން އޮޅުވާލީ އަހަރެންތަ, ސާރާއަށް ދެވަނަ ފުރުސަތު ދޭން ސާރާ ކޮބާތޯ ބެލިއިރު ފަޒީލް އާ އެއްކޮށް މާލެ އައިސި, މިހާރު ކައިވެނިކޮށްގެން ދަރިއަކު ވެސް ހުރޭ, ދެންވެސް ބުނެބަލަ ބޭވަފާތެރިވީ އަހަރެންތަ” އަރުޝްގެ އަޑު ބާރުވަމުން ދިޔައެވެ, އަރުޝްގެ ކޮންމެ ޖުމްލައެއްގައިވެސް ވޭނާ ހިތްދަތިކަން ހާމަވެއެެވެ. ސާރާ އަރުޝްގެ އަތް ފޮޅުވާލުމަށްފަހު ކޮއްޕާލި ވަގުތު ސާރާގެ ކަރުގައި އޮތް ފަަށް އަރުޝްގެ ގަމީހުގެ ގޮށުގައި އަޅައިގަނެ ކެނޑިގެން ވެއްޓުނެވެ. އެހެންނަމަވެސް އެކަމަށް ސަމާލުކަން ދެމީހުންވެސް ނުދިނެވެ. ސާރާ އަރުޝް އާ ދިމާލަށް ޝަހާދަތް އިނގިލި ދިއްކޮއްލިއެވެ. އަދި ނަފްރަތުގެ ބެލުމަކުން ބަލާލިއެވެ.\n” އަރުޝްއަށް އެކައްޗެއް ވެސް ނުވިސްނޭނެ, އަހަރެންނަކީ ފެށުނީއްސުރެ ވެސް ނިކަމެެތި މީހާ, އެކަމް އަހަރެންނަށް ވެސް ލޯބި ވާން އެނގޭ, ހިތާ ފުރާނައިން ގުރުބާންވާން އެނގޭ, އަރުޝް އަހަރެންނާ ދޭތެރޭ ދެކޭ ގޮތަކަށް ދެކޭ, އެއްވެސް ކަމެއް އޮޅުން ފިލުވައި ދިނުމުގެ ބޭނުމެއްްނެތް, އެއީ ބޭކާރު ކަމެއް, ކުރިން ވެސް ކިޔައިދެން އުޅުނިން, އެކަމް ވީ ބޭކާރް, މީހެއްގެ އަވައިގައި ޖެހުނަސް ބޮޑުވަރު, އެކަމް ބުނަން އަހަރެންނަކީ ނިކަމެއްޗަކަސް ފެންނަ ކޮންމެ ކަމެއް ގަބޫލް ކުރާމީހެއްނޫން, އަރުޝްގެ ދުނިޔެއަށް އަރުޝްއަށް މަރުހަބާ” ސާރާ މިހެން ބުނެ އަރުޝް އެއްޗެކޭ ބުނުމުގެ ފުރުސަތު ނުދީ ލޮލުން ފޭބި ކަރުނަތަށް ފުހެމުން ނުކުމެެގެން ދިޔައެވެ. ސާރާ ނުކުމެގެން ދިޔަ ދިމާލަށް ބަލަހައްޓައިގެން އަރުޝް ހުއްޓެވެ.\nގަޑިން ރޭގަނޑު ދިހައެއް ޖެހީއެވެ. ބެލްޖެހި އަޑަށް އާތިފާ އައިސް ދޮރު ކުޑަކޮށްް ހުޅުވާލިއެވެ. ކުރިމަތީ ހުރި ފަޒީލް ފެނިފައި ކާކު ހޯދަންތޯ އާތިފާ ސުވާލުކުރިއެވެ.\n” އަރުޝް ކޮބާ” ފަޒީލް ސީރިއަސްކަމާއެކު އެހިއެވެ. އާތިފާ ދޮރު ހުޅުވާލުމާއެކު ޓީވީ ބަލަން އަރުޝް ފެނުނެވެ. އަރުޝްއަށް ވެސް ވަދެގެން އައި ފަޒީލް ފެނިފައި ކޮޅަށް ތެދުވިއެވެ. އާތިފާ ގޮސް އާތިފާގެ ކޮޓަރިއަށް ވަނެވެ.\n” ކީއްކުރަން މިގެއަށް” އަރުޝް ފަރުވާ ކުޑަގޮތަކަށް ބުނެލިއެވެ. އަރުޝް ބުނެލި ގޮތުން އެއްވެސް ގަޔާވުމެއް ނެތް ކަން ހާމަވިއެވެ.\n” އަރުޝް, ކޮބާ ސާރާ, އަހަރެން ވަރަށް ސީރިއަސް ކަމާއެކު މިއަހަނީ” ފަޒީލް އަރުޝް ކުރެން އެހިއެވެ. ފަޒީލްގެ އަޑުގައިވެސް ކަންބޮޑުވުމާއި ހާސްކަން ހުއްޓެވެ.\n” އަނބިމީހާ ވީތަން ފިރިމީހާއަށް ނޭނގި ދެން ކާކަށް އެނގޭނީ” އަރުޝްގެ އެނބުނުމުގައިވަނީ މަލާމާތެވެ.\n” އަރުޝް, ޕްލީޒް ސަކަރާތް ނުޖަހަބަލަ” ފަޒީލްގެ އަޑު ބާރުވާންފެށިއެވެ.\n” އަހަރެންތަ ސަކަރާތް މިޖަހަނީ, އަހަރެންގެ ދިރިއުޅުން ސަކަރާތަކަށްވެސް ހެދީ ތި ދެމީހުން, ޔަގީން ތިވާނީ ތި ދިޔައީ އެހެން މީހެއްގެ ތަންމަތި ފަޅުފިލުވަދެންކަން” އަރުޝްގެ ޖުމްލައިން ފަޒީލްގެ އަތް މުއްކެވުނެވެ.\n” އަރުޝް ހުއްޓާލާ, ” ފަޒީލްއަށް އަޑުގެ ނެތް ތަނަށް ހަޅޭލަވާ ގަނެވުނެވެ.\n” ކޮންހަޅޭކެއް, ތެދަށް ބުނީމަ ކެތް ނުވީދޯ, ވަރަށް މޮޅު ތަކެއްވެއްޖެތަ އަހަރެންނާ ދޭތެރޭ އެގޮތަށް ކަންތައް ކުރީމަ, އެންމެ ފަހުން ފަޒީލްވެސް ދޫކޮއްލާފަ ދިޔައީ, އަދި ކަލޭމެން ކުރި ފާފައިގެ ދަރި……. އަރުޝްގެ ޖުމްލައަށް ކުއްލިއަކަށް ހުއްޓުމެއް އައީ ފަޒީލްގެ އަތުގެ ހޫނު ހަމަލާއެއް އަރުޝްގެ ކޯތާފަތް މައްޗަށް އެރުމުންނެވެ. އަރުޝް ގަބޫލް ނުކުރެވިފައި ހުރެވުނީ ގެންނަންވީ ކޮން ހަރަކާތެއް ކަމެއް ނޭނގިފައެވެ. އެހެންނަމަވެސް ފަޒީލް ޖެހިތަނުގައި އަތް އަޅާލީ ދިލަ ނަގާތީއެވެ.\n” ހަބަރު ދާރު, އެންމެ ލަފްޒެއްވެސް އަހަރެންގެ ދަރިފުޅާ ބެހޭގޮތުން ބުނެފިނަމަ އަހަރެން ހަނދާން ނައްތާލާނަން ތީ ސާރާ ހިތާ ފުރާނައިން ލޯބިވާ އިންސާނާކަން” ފަޒީލްގެ އެ ޖުމްލައިން އަރުޝް ކޯތާފަތުން އަތް ނަގާ ބަލާލީ ހައިރާންވެ ހުރެއެވެ.\n“އަހަރެންނަށް ކަންތަށް ނުވާތީއެއް ނޫން މިހުންނަނީ, އަދި ބުނަން ފައުޒާން އެއީ އަހަރެންގެ ދަރިއެއް, އަހަރެންގެ އަންހެނުން މި ދުނިޔެ ދޫކޮއް ދިޔައިރު ހަނދާނަކަށް ދިން އަގުހުރި ޖަވާހިރެއް, އަހަރެންގެ ދަރިފުޅާ ބެހޭގޮތުން އެކައްޗެކޭ ވެސް ނުބުނޭ, ކިޔާ އެއްޗެއް އަހަރެންނަށް ކިޔާ،, އަދި ބުނަން އަހަރެން ސާރާ މިހޯދަނީ އަހަރެންގެ އަންހެނުންނަށް ވެގެންނެއް ނޫން, މިއަދު އަހަރެންގެ ދަރިފުޅުގެ މަަންމައަކީ ސާރާ, ސާރާ ނެތިއްޔާ އަހަރެންގެ ދަރިފުޅަށް ކޮންމެފަދަ ގޮތެއްވެސް ވެދާނެ، އަރުޝް ތީ ކޮންފަދަ އަނިޔާ ވެރިއެއް, އަރުޝް ސާރާ އެކަނިކޮށް ދިޔަ ދުވަހު ސާރާގެ މަންމަ މި ދުނިޔެއާ ވަކިވެއްޖެ, ސާރާގެ ރައްޓެއްސެއްގެ ހައިސިއްޔަތުން ސާރާ މާލެ ގެނައީ އަހަރެންގެ ހިތަށް ކުޅަދާނަ ނުވެގެން, އެކަމް އަރުޝް ސާރާ ދެއްކި އެއްވެސް ވާހަކައެއް ގަބޫލްނުކޮށް އެހެން މީހުންގެ ބަހަށް ހެއްލުން އިރު އިތުބާރޭ މިކިޔާ އެއްޗެއް ވެސް ނެތް, ސާރާއަށް ކަމެއް ވެއްޖެނަމަ ދުވަހަކުވެސް އަރުޝްއަށް މާފެއް ނުކުރާނަން” ފަޒީލް ބޮޑު މީހާވެސް އެތަނުން ނުކުމެގެން ދިޔައީ ރޮމުންނެވެ.\nއަރުޝްގެ ކަންފަތް ދޮށުގައި ފަޒީލްގެ ކޮންމެ ވާހަކައެއް ތަކުރާރު ވަމުންދެއެވެ. ގަބުވެފައި ހުރެވުނީ ފަޒީލްގެ ޖުމްލަތަކުންނެވެ. އަނގަމަތީ އަތް އަޅާ ހުރިތަނަށް ތިރި ވެވުނީ އަމިއްލަ ނަފްސު ކުއްވެރިވީ ވަރުންނެވެ. އިސާހިތަކު ސާރާއާ ދޭތެރޭ ކަންތަށް ކުރެވުނު ހުރިހާ ގޮތެއް ލޯ ކުރިމަތީ ސިފަވަމުންދިޔައެވެ.\nތިޔަ އަސަރު 18\nހިތް ވިންދާނުލައި… (13)\nނޫރު (ސާޅީސްވަނަ ބައި)\nWoww.varah reethi..varah avahah next part up kohdhehchey..nd i am 1st❤❤….\n[email protected] thank you so much😍😘❤😍😍\nwow varah reethi mi part vs\nmi vaahak feshunissuren kiyamun gendhan. but adhi kiriyaa comment eh kollevuny..anyway mi story ge komme parteh vs awesome\nBangtan lover thank you so much dear comment kohleema, adhivess comment kohlan vaane😍❤❤😘\nYes! Finally arush got to know the truth..Ekam Sara ah v konthaaku baa? Pls Sarah ah dhera gotheh nahadhahchey.. Very curious.😍 waiting waiting waiting… 💙💜❤💚💙💙💙💚❤💜💛😘😘💜💚❤💜😘😘💜💚💛💜💚❤💜😍😍💜💙😘😘\nThank you so much sis. ❤❤❤❤❤💓💓💙💚💚💜💟💝💜💞keep waiting next part ingey\nRovijje Hama.😭😭 Btw story v v v v reethi\nYesss. Keep waiting❤❤❤😍\nMasha Allah v v v rythi mi partvx 😊😊😊😘😘😘 When is next dear ??\nMa sha allah … mibaaaa v v v reethi…. thank you 😊😊 anehbaa kondhyvahakunbaaa .. mireygaves v v kiyan beynun keep it up ❤❤❤❤\nThank you so much ainth. Insha Allah v avahah\nVarah reethi ..maasha allah\nShaana when next…rai mihaaaru keih madhu vejje..\nHeheh, dear keiikohlaa❤❤❤❤❤\ncomment nukurias kihme dhuvahakuves mi vaahaka kiyan.. miadhuge part kiyaafa v v v happy vehje ehenve mi comment kohlee v ves reethi v ves furihama..\nThank you so much Ashi, Dhen vaane comment kohlan❤❤😍😍❤\nKon Irakun Dhen up vaany\nMihaaru vess mi try kurany, v ehme avahakah up kohdhen😘😘❤\nWow haadha reechey. Kon irakun next part mihaaru kiyaa hithun keyy vaa vareh noon. Komme partakah comment nukurevunas hurihaa parteh ves v kiyaa hithun kiyan\nThank you so much naadhee, v ufaavehje hurihaa parteh kiyaathy,😊 adhi maa ufaavehje comment kohleema, next partah inthizaaru kuraathi ingey❤❤❤😍😍😍😍\nV v v v v salhi roei roei balivejje maadhamaa up vaanetha kennuvanee kiyaahithun pls pls pls pls pls pls pls pls pls konirakun up kolladheny heyonuvaane mihitthelheny gudugulany vindhu Avas vany neyvaa kuruvany pls pls pls mirey up kolladhy pls pls pls pls pls pls pls pls pls pls pls pls pls pls\nAfy afy, haadhahaa goii thakekey dhw thi vany, Hama v try kuraanan ingey, thi kudhin maayoos koh nulaanan\nShaana ,plxx maadhan hedhunu kiyaalan libey varu kohladhehchey..😘❤😘\nDear shana Hama try kuraanan ingey, maadhan hendhunu kiyaalan nulibhunas insha Allah ehme lasvegen maadhan Rey kiyaalan libey varu kohdheynan😘❤😍😍😍\nGreat Job.V salhi mi part ves..Hope next part maadhan kiyaalan libeyne kamah..<3\nThank you so much dear😘❤😍😍\nMasha Allah v salhi mi part ves hope mirey kiyalan libeyne kamah\nV reethi mi partvs thank you so much\nShana 😭…kobber tha nxt part …alhey varah kiyaahithun mihiry..\nInsha allah v avahah kiyaalan libeyne\nAlhey mihaaru keihnukurevey varu vejjje…shana plxxx thankolheh avas kohladheeebaaa.plxxxx.plxxx.mirey ga varah kiyaalan beynun……\nFaharehga libidhaane mirey kiyaalan\nPlxxx!!!mihaa varh inthizaaru kurn nujahssaba plxxxx.i want see wat arush will do\nDear story fonuvaafa in naany\nKobber tha next part.waiting wAiting..\nZy Na🖤 says:\nMi part vess v nice….Next part reyga kiyan libeyne eyy buni…but nulibey😭😭😭\nAhle kobber tha nxt prt???\nNxt prt kobber tha???\nalhey haadha lahey\nDear readers next part fonuvaafa in naany, mirey kiyaalan libeyne insha allah\nShana story mihaar v salhi….But kiheneh thihadhani mihaar readers in disappoint kurani…We are waiting for like two or three days to read the next part…..Dhn you are saying tht u hav already snt the nxt part…After tht u ll say im waiting for that part to upload after tht only i can write next part…..Why this is happening…Okay if the site does delay to upload till thn u can write next one or two parts and upLoad same day or make us to get early to read the other parts right after uploading the part which u hav snd…..Dhn we readers also ll be satisfied…..I knew u are one of the best writer of this site…But plx learn to make readers happy….If ur bxy and cant write u can simply tell the truth instead of telling u ll upload tonight,tmr,tmr night so tht we ll wait Happily….\nAlhey kobber tha ???\nAlhey. Waiting waiting😭😭😭😭\nMirey ves nulibeyne kannenge.\nsakuvaa foshi says:\ndhenmi boduvaru… mi saitu ge vaahaka thah upload nukuraneetha\nAlhey dhen mi vaahaka ekani tha up nuvany.dhen alhe kiyaa hih ves kendihje\nAlhey.alhey..kury reyga kiyaalan libeyney buneema ragalhah nuvx nidhun.but iyya ga vx nulibun..eiii keeve tha alhey stry up nuvany.i am so curious to read..ekamu hama dhigu inthizaareh kuran mijeheny…😭😢😑😓\nEhen v ma kureedhuvahuge part and miadhuge part aa …2 part ehkoh kiyaalan libeyne kamah umeedhu kuran… waiting 🙂\nZy Na says:\nAlheyy…..Kobaa thr 36th part…adhivess nulibeyy….mihaa kiyaa hithun hunna iru vess\nZy Na kiyany vess mi vaahaka ekani adhi😭😭ekamevess rangalhah baraabarakah nulibe kiyaakah🙄🙄🙄2parts kiyan linen vaane miadhu😒\nAlhe dhn kobber tha next???\nnext part konirakunthr\nWow…. Can’t wait to see the next part….\nAlheyyy koba thrr next part??\n37 vana part upkohdheyn v nu dhn??3days v nu now … story v reethi.. ehenve kehtherikan kolhun laafa mihunnany.. esfiya ge liyuntherin vaahaka up kuraaleh lasvaathy kiyuntherin fraathun mi site ah libifaivaa magboolukan kuda vamun dhaakan vv faahagavey… mihen mibuny baeh meehun kairy vaahaka kiyany mi site inney bunaa irah v gina meehun buney thi v kada site ekey… vaahaka fashaafa nuves ninmaaney.. up kuraalehves v lasvaaney… kameh kuranyaa vaane v faruvaathrikon kuran… ekam mihen bunyas hama up nukurevey fadha haalatheh medhuverives evedhaane.. ekan ves kiyun therinnah angaalun muhinmu… mi Mee ge hiyaaleh…\nKiyve Tha ahrn kuri comment publish nukureee\nDear readers, shana ves irukolhakaa balan up vey thw ekam adhi vess nuvey, neyge kyve kameh las vany kee\nAlhe adhi ehfaharu fonuvaaba plxxx.faharehga up vedhaanehnu.


Mashooru Lava kiyuntheriyaa Rihanna Aai Varah Vahtharu Meehaku India In Fenihjje - Vaguthu\nމަޝްހޫރު ލަވަކިޔުންތެރިޔާ ރިހާނާ އާއި ވަރަށް ވައްތަރު މީހަކު އިންޑިއާއިން ފެނިއްޖެ\n7 މަސް ކުރިން ( ޖުލައި 7, 2018 )\n"ޑައިމަންޑްސް" އަދި " ވީ ފައުންޑް ލަވް" ފަދަ ރީތި ލަވަތަކެއް އާންމުންނާ ހަމައަށް ގެނެސްދީފައިވާ ފްރާންސްގެ މަޝްހޫރު ލަވަކިޔުންތެރިޔާ ރިހާނާއާއި ވަރަށް ވައްތަރު މީހެއް އިންޑިއާއިން ފެނިއްޖެއެވެ.\nރިހާނާއާއި ވައްތަރުކަމަށް ގިނަ ބަޔަކު އިއްްތިފާގުވެފައިވަނީ އިންޑިއާގެ ޗަޓިސްގަރާ ނިސްބަތްވާ މޮޑެލްއެއް ކަމަށްވާ ރެނީ ކުޖޫރުއެެވެ.\nއުމުރުން އެންމެ 23 އަހަރުގެ ރެނީ އަކީ ކުޑައިރުން ފެށިގެންވެސް މޮޑެލް ކުރުމަށް ހާއްސަ ލޯތްބެއް ޖެހިފައިވާ މީހެކެވެ. އަދި ތަފާތު މުބާރާތްތަކާއި އެކި އެކި ޝޯވތަކުގައި ހަރަކާތްތެރިވެފައިވާ ރެނީ ބުނި ގޮތުގައި މޮޑެލް ކުރުމުގައި އޭނާއަށް އެތަކެއް ގޮން ޖެހުންތަކަކާއި ކުރިމަތިލާން ޖެހުނު ކަމަށެވެ. އަދި ކުރިން ބައެއް މީހުންގެ މަލާމާތް އޭނާއަށް ކުރިމަތިވި ކަމަށް ރެނީ ބުނެފައިވެއެވެ.\n" ބައެއް މީހުން ބުނާނެ ތިއީ ހާދަ ކަޅު މީހެކޭ. ސްޓޭޖް މަތީ ހުއްޓާވެސް ބުނެދާނެ. ބައެއް ފަހަރު ހިތުގައި ޖެހިގެން ރޮވޭ ފަހަރު ވެސް އާދޭ،" ބޭރުގެ ނޫހަކަށް ދިން އިންޓަވިޔުއެއްގައި ރެނީ ބުނެފައިވެފައިވެއެވެ.\nމީގެ ދެ އަހަރެއްހާ ދުވަސް ކުރިން ރަސްމީ ސިފައެއްގައި މޮޑެލިން ދާއިރާއަށް ނުކުތް ރެނީ ބުނި ގޮތުގައި އޭނާގެ ވިދުން އެހާ އަވަހަށް ގަދަވެގެން ދިޔައީ ރިހާނާއާ ވައްތަރުކަމަށް ގިނަ ބަޔަކު ބުނާތީކަމަށެވެ.\nއިންޑިއާގެ ފަލަ ސުރުހީތަށް ފަޅުފިލުވާ ދިފައިވާ ރެނީ ބުނީ އޭނާ ރިހާނާ އާ ވައްތަރުކަން އެންމެ ފުރަތަމަ އަޅައިގަތީ އޭނާގެ ރަހުމަތްތެރިއަކަށް ކަމަށެވެ. އަދި އޭނާގެ މިހާރުގެ އެންމެ ބޮޑު އުންމީދަކީ ކޮންމެވެސް ދުވަހަކުން ރިހާނާއާ ބައްދަލުވެ ވާހަކަ ދައްކާލުމަށް ކަމަށެވެ.\n"ދިރި އުޅޭނެ ވަޒަނެއް ނެތް، ހިތް ފަޅައިގެން ދާވަރުވޭ"\n"ހަޒާޑް ޗެލްސީ ދޫކޮށް ރިއަލްއަށް ދާންޖެހޭ"\nމަހުލޫފް އޭސީސީ އަށް ހާޒިރުކޮށް ބަޔާން ނަގައިފި\nޖުލައި 7, 2018 11:50\nފޮޓޯއިން ފެންނަ ގޮތުގައި ވައްތަރީ ހަމައެކަނި ތުންފަތް އެކަނި ، ބުމަ ، ލޯ ، ނޭފަތް ، ވަރައް ތަފާތު.\nޖުލައި 7, 2018 13:14\nޖުލައި 7, 2018 14:53\nރީތި އަކީ ކުލައިގަވާ ކަމެއްނޫންކަން ވަރަށް ރަނގަޅަށް އެނގޭނޭ..\nޖުލައި 7, 2018 15:57\nތިކުއްޖާގެނޭ މިތަނަށް. ޑެން އަންނަ މީލްޑިވިއަން އައިޑޯލްއެއްގާ ލަވަކިޔުއްވަން.\nޖުލައި 7, 2018 16:42\nމުނުގެ ޝޭޕްވެސް ތަފާތު


Vaahaka: Shikaayath (Part 01) - Vaguthu\nވާހަކަ: ޝިކާޔަތު - ފުރަތަމަ ބައި\nފަތިހަށް އަލިވިލެން ފެށުމާއެކު ހާލާއި، ކޮވެލީގެ އަޑުން ރަށުތެރެ ގުގުމަން ފެށިއެވެ. ހިނދުހިނދަށް ގަދަވަމުން އައި ކޮވެލީގެ އަޑު ކަންފަތަށް އަހާލަން ފަސޭހަ ހިތްގައިމު މިޔުޒިކެއް ފަދައެވެ. ނިދީގެ ފޮނިމީރުކަން ހޯދަމުން ދިޔަ މީހުންތައް ހޭލެއްވުމުގެ ވާޖިބު އެ ދޫނިތައް އަދާކުރަމުން ދިޔައީ ވަރުބަލިކަމެއް ނެތިއެވެ. ރޭގަނޑުގެ އަނދިރިކަމާއި ބިރުވެރިކަން އެއްފަރާތްވެ، މުޅި ދުނިޔެއަށް އުޖާލާކަމާއި، އަލިކަން ފެތުރެމުން އަންނަކަން އިޢުލާން ކުރަމުންނެވެ.\nކޮޓަރި ތެރޭގައިވާ ކަނު އަނދިރިކަމުގެ ތެރެއަށް ކުޑަދޮރުގެ ބިއްލޫރިގަނޑުން ފުރޭނިގެން އައި އަލިކަން ފޭދުނެވެ. އިރުގެ ރަންދޯދިތައް އެނދާ ހަމައަށް ފޯރިއެވެ. ބާރަށް އެނބުރެމުންދިޔަ ފަންކާއަށް ބަރޯސާވެ ނަށަމުންދިޔަ ދޮރުފޮތިގަނޑުގެ ސަބަބުން އެއްވެސް ހުރަހެއްނެތި އެ ރަންދޯދިތައް އިރުއިރުކޮޅުން ފިރާޝާގެ މޫނަށް އެޅެއެވެ. ފިރާޝާގެ ސަމާލުކަން ހޯދަން އުޅޭ ކަހަލައެވެ. ނަމަވެސް އޭނާ އެސްފިޔަ ޖަހާލަން ވެސް ހަނދާންނެތިފައި އޮތް ކަހަލަވެ. އޭނާގެ ދިރިއުޅުމަށް އެ އަލިކަމުން ޒައްރެއްގެ މިންވަރު ވެސް ފޯރާނެކަމުގެ ކުޑަވެސް އުއްމީދެއް ނެތެވެ. އިއްޔެއެކޭ މިއަދެކޭ އެއްވެސް ތަފާތެއް ނެތެވެ. ފިރާޝާގެ ދެލޯ ވަނީ ގިނައިރު ރުއިމުގެ ސަބަބުން ރަތްވެފައެވެ. އެ ދޮން ހަށިގަނޑުގައި އެއްވެސް ނިވާކަމެއް ނެތެވެ. ނިތްކުރީގައި ނޫފައިގެންފައިވާ ހިސާބުގައި އުފެދިފައިވާ ތޫނު ތަދުގެ އަސަރުން، ސިކުނޑި ވަނީ ބަރުކޮށްފައެވެ. އެހެނަސް ހިތްވަރުކޮށްފައި އެއްއަތުން ނިތްކުރީގައި ހިފަހައްޓައިލަމުން ފިރާޝާ ބޯ ހިއްލައިލިއެވެ. ދާދިގާތުގައި ގަދަ ގުގުރީގައި ނިދާފައި އޮތް ކަޅު ބަބުރެއް ކަހަލަ މީހާއަށް ބަލައިލިއެވެ. އެޔާއެކު އޭނާގެ ދެލޮލަށް ހޫނު ކަރުނަ ޖަމާވެގެން އަޔެވެ.\nކުއްލިއަކަށް ދޮރުހުޅުވިގެން ދިޔަ އަޑަށް ފިރާޝާ ސިހުނެވެ. އަވަސްއަވަހަށް ދެއަތުން ބެޑްޝީޓް ނަގައި، ހަށިގަނޑު ނިވާކުރަމުން އެނބުރިލިއެވެ. ދޮރުމަތީގައި ހުރީ ނިހާދެވެ. ފިރާޝާ ގަދަކަމުން ތުންފަތް މައްޗަށް ހިނިތުންވުމެއް ގެނެވޭތޯ އުޅުނެވެ. ނަމަވެސް ކޯކަށިގަނޑަށް ވާންވެލުމާއެކު ރިހުމެއް އިޙްސާސްވިއެވެ. އިނގިލިތައް ކޮލުގައި ޖައްސައިލެވުނެވެ. ކޯކަށިގަނޑު ދެފަރާތަށް ދެފަރާތަށް ޚަރަކާތްކޮށްލިއެވެ. ނިހާދުގެ ސަމާލުކަން ހުއްޓިފައި ވަނީ ފިރާޝާގެ ބިއްދޮށުގައި ނިދާ މަރުވެފައި އޮތް ކަލީމަށެވެ.\n"އޭ! ބޮކަޅޭ! ކަލޯ އަލިވެއްޖެއޭ." ބެޑްޝީޓްގެ ކޮޅުން ފެންނަން އޮތް ކަލީމްގެ ފައިގައި ހިފައި ދަމައިގަންނަމުން ނިހާދު ގޮވައިލިއެވެ. އެޔާއެކު ކަލީމް ސިހިފައި ދެލޯ ހުޅުވައިލިއެވެ.\n"އަލިވީއޭ." ކަލީމް ކަންނެތްގޮތަށް މޯޅިއަކަށް ދެމިލަމުން އަހައިލިއެވެ.\n"އާނ. ތެދުވޭ. ރަށުމީހުންނަށް ނޭގެނީސް މިގެއިން ރައްކާވޭ." ތަށިމުށިގަނޑު މަތީގައި އޮތް ޖިންސާއި ޓީޝާޓު ނަގައި، ކަލީމާ ދިމާއަށް ހޫރުވައިލަމުން ނިހާދު ޖަވާބު ދިނެވެ.\nކަލީމް ޓީޝާޓް ބޮލުން މަހައިލިއެވެ. އިސްޖެހިފައި އިން ފިރާޝާއަށް ބަލަމުން ނިހާދު ނުކުތީ ބޭރަށެވެ. ބޭރު ދޮރުކައިރިއަށް ގޮސް ސިނގިރޭޓެއް ނަގައި ތުނބުގައި ޖަހައިލިއެވެ. ލައިޓަރު ނަގައި ރޯކޮށްލިއެވެ. އެތެރެއަށް ދަމާލި ނޭވާތަކާ އެކު ފަޒާގެ ތެރެއަށް ފުލުފުލުގައި އެ ވިހަ ދުންތައް ދޫކުރަން ފެށިއެވެ. އިރުކޮޅަކުން ކަލީމް ނުކުތެވެ. ބޭރަށް ނުކުންނަމުން ނިހާދުގެ އަތަށް ދުއިސައްތަ ރުފިޔާދިނެވެ. ނިހާދުގެ ނިތްކުރިއަށް ރޫ ގިނަވެގެން ދިޔައެވެ.\n"އޭތް! ކަލޭ ބުނީ ފަސްސަތޭކައޭ ނު."\n"ކަލޭ އަންހެނުން ރަމަތަ އަރުވަން ކުރަންޖެހުނު މަސައްކަތުގެ އަގު ކަނޑާފައި ތި އޮތީ." ކަލީމް ޖަވާބު ދިނެވެ. ފަސް އެނބުރި ބެލުމެއްނެތި ކަލީމް ނުކުމެގެން ދިޔައީއެވެ.\nނިހާދު ހިތްހަމަނުޖެހުނެވެ. އަތުތެރޭގައި އޮތް ސަތޭކައިގެ ދެ ނޫޓު ބޮނޑިކޮށްލިއިރު އެ މޫނު ރަތް ވެއްޖެއެވެ. ދެބުމަ ގޮށް ޖެހުނެވެ. ދެދަތްޕިލަ ބާރުކޮށްލި ވަގުތު ކޯކަށިގަނޑު ތެޅިލިއެވެ. ދުރުދުރުގައި ފިޔަވަޅު އަޅަމުން ހަރުކޮށް ހިނގައިފައި ގޮސް ކޮޓަރި ތެރެއަށް ވަނެވެ. އަތުގައި ހުރި ބާރެއްލައިފައި ދޮރު ޖެހި އަޑަށް ގެއަށް ވެސް ލޮޅުން އަރައިގެން ދިޔައެވެ.\n"މަ އަތުން މި *** މަރުވާނެ!" ނިހާދުގެ އަޑު ހޮނުގުގުރިއެއްހާ ބާރެވެ. ލަދު ހުތުރު ބަސްތަކުން ހެއްދެވި ނުހެއްދެވިއަށް ނިހާދު ގޮވައިގަތެވެ.\nކުއްލިއަކަށް މަންމައަށް ގޮވަމުން، ވޭނުން ފުރިގެންވާ އަޑަކުން ފިރާޝާ ހަޅޭލަވައިގަތް އަޑު އިވުނެވެ. ދެން އެ ކޮޓަރި ތެރެއިން އިވެން ފެށީ ރަހުމުކުރުމަށް އެދި އާދޭސްކުރާ އަޑެވެ. މަޢާފަށް އެދެމުން ގިސްލައި އަޑެވެ. ނަމަވެސް ނިހާދުގެ ހިލަ ހިތަށް ރަހުމު ވަން ހެނެއް ހިޔެއްނުވެއެވެ. ފިރާޝާގެ އަޑު ހިނދުންހިނދަށް ގަދަވަމުން އައިކަން އެކަމުގެ ހެތްކަކަށް ފުދެއެވެ. އެ އަޑުތައް އަހާނެ މީހެއް އެ ފުރާޅު ދަށުގައި ނެތީ ހެއްޔެވެ؟ ފިރާޝާ އެ ނަރަކައިން މިންޖުކުރާނެ ޔާރެއް ނުވަނީ ހެއްޔެވެ؟\nޖެހިގެން ހުރި ކޮޓަރީގައި އިން އުމުރުން 08 އަހަރުގެ ރީޝާއަށް އެ އަޑުތައް ސާފުކޮށް އިވެއެވެ. މަންމަ އެ ކަށިކުނބުރު ޖަންގަލިން ސަލާމަތްކޮށްދޭން ރީޝާ ބޭނުންވެއެވެ. އެހެނަސް އެ ހިތްވަރެއް ނެތެވެ. ކޮޓަރީގެ ކަނަކަށް ޖެހިފައި އިނދެ ދެލޮލުން ކަރުނަ ބޭލުން ނޫންކަމެއް އެ ނިކަމެތި ކުއްޖާއަށް ނުކުރެވެއެވެ. ތުރުތުރުލަމުން ދިޔަ ކުޑަކުޑަ ދެއަތް ތުންފަތުގައި ޖައްސައިލައިގެން އިން ގޮތުން ވެސް ބިރުގެންފައިވާ ވަރު އަންދާޒާކޮށްލެވެއެވެ. މަންމަގެ އަޑު ގަދަވެގެންދާ ހިނދު ރީޝާގެ މޭ ތެޅިގަނެވެ. ދެލޮލަށް ކަރުނަތައް ގިނަވެއެވެ. ދެލޮލަށް ނުކުޅަދާނަވާ ވަރަށެވެ. ބަޑި ފަޅައިގެން ގޮސް ބާރަށް ރޮއެގަނެފާނެހެން ހީވެއެވެ. ނަމަވެސް އޭގެ ކުރިން އަނގަމަތީ އަތް އަޅައި ބާރުކޮށްލައެވެ. ރުއިމުގެ އަޑު ބައްޕައަށް އިވިއްޖެނަމަ "އަދަބު" ލިބޭނެކަން ރީޝާ ހަނދާން ހުރެއެވެ.\nރީޝާ ހަނދާން ހުންނަން ފެށީންސުރެ ބައްޕައާ މަންމަގެ މެދުގައި ހަމަޖެހުމެއް ނޯވެއެވެ. ލޯތްބެއް ނުވެއެވެ. އަބަދުވެސް ބައްޕަ މަންމައަށް ނަފުރަތު ކުރެއެވެ. ރުޅި އާދެއެވެ. އޯގާތެރިކަމާއި އަޅައިލުން އެއީ ބައްޕަގެ ރަދީފުގައި އޮންނަ ބަސްތަކެއް ނޫނެވެ. އެންމެ ތުއްތު ތުއްތު އިރުންސުރެއް ބައްޕަގެ ފުށުން ފެނުނީ މަންމައަށް ކުރަމުންދިޔަ އަނިޔާއެވެ. ޖިސްމާނީ ގޮތުންނާއި ނަފްސާނީ ގޮތުންނެވެ. ބައްޕަ މަންމަދެކެ އެވަރަށް ނަފުރަތު ކުރާ ސަބަބެއް ރީޝާގެ ޅަ ސިކުނޑިއަކަށް ނުވިސްނެއެވެ.\nނިހާދު ހަމަޖެހުމުގެ ނޭވާއެއް ލީ ވެސް އޭނާ ހިތްހަމަޖެހޭ ވަރަށް ފިރާޝާއަށް ހަސްކާ ދެވުމުންނެވެ. ފިރާޝާ އޮތީ ޅަބުޅާ ގަނޑެއްހެން ފާރު ބުޑަށް ޖެހިފައެވެ. އެއް އަރިއަށް އޮތްއިރު ދެކަކޫ ވަނީ މެއާ ދިމާއިން ހަށިގަނޑާ ކައިރިކޮށްލައިފައެވެ. ދެއަތް ވެސް ވަނީ މޭމަތިން ހުރަސްކޮށްލެވިފައެވެ. މުޅި ހަށިގަނޑުގައި ވަނީ މަޑުމަޑު ތުރުތުރުލުމެކެވެ. ހަށިގަނޑުގެ އެކި ހިސާބުގައި އުފެދެމުން އައީ ދިލަ ރިހުމެވެ. އެ ވޭނުގެ ސަބަބުން ތުރުތުރުލަމުން ދިޔަ ދެ ތުންފަތް ފޫއަޅުވާލައިފައި މަޑު ގިސްލުމެއްގެ އަޑު ނުކުންނަމުން ދިޔައެވެ. އެ ދޮން ހަށިގަނޑުގައި ވަނީ ރަތްކުލައިގެ ނިޝާންތަކެކެވެ. އެއީ ނިހާދުގެ އަތުގައި އޮޅާލެވިފައި އޮތް ބެލްޓުން ލިބުނު "ހަދިޔާ" ކަން ކަށަވަރެވެ. ފިރާޝާ އޮތް ހާލު ފެނުމުން ވެސް ނިހާދުގެ ހިތަށް ރަހުމެއް ނުވަނެވެ. އޭނާ ކޮޓަރިން ނުކުންނަމުން ދިން އިންޒާރު އެކަމުގެ ހެތްކަކަށް ފުދެއެވެ. އެއީ ލާރި ހޯދަންކުރާ މަސައްކަތަށް ބުރުއަރުވަން އުޅެފިނަމަ ފުރާނަ ދުއްވައިލާނެކަމުގެ އިންޒާރެވެ.\nއެ ބަސްތައް ވެސް ރީޝާގެ ކަންފަތާ ހަމައަށް ފޯރިއެވެ. އެ މަންޒަރު ލޮލަށް ނުފެނުނު ނަމަވެސް މަންމަ އޮންނާނެ ހާލު ތަސައްވުރު ކުރެވުނެވެ. މަންމަ މަރާލައިފިނަމަ ދެންވާނީ ކިހިނެއް ހެއްޔެވެ؟ އެހެން ހިތަށް އެރުމާއެކު ހިތްދަތިވެ ހިތްފަޅައިގެން ގޮސްފައި އިން ރީޝާއަށް ކުއްލި ސިހުމެއް ލިބުނެވެ. މުޅި ދުނިޔެ އަނދިރިވެގެން ދިޔަހެން ހީވިއެވެ. އެޔާއެކު ރީޝާގެ ކެތްތެރިކަން ކޮޅުންލިއެވެ. ބަޑި ފަޅައިގެން ގޮސް ބާރަށް ރޮއެގަނެވުނެވެ. މަންމަ ނެތް ދުނިޔެއެއްގައި ރީޝާ ހުންނާކަށް ބޭނުމެއްނޫނެވެ. އަމިއްލަ އިޚްތިޔާރަކާ ނުލާ މަންމައަށް ބާރަށް ގޮވައިލެވުނެވެ. ނަމަވެސް އިންތަނުން ތެދުވާނެ ހިތްވަރެއް ނުލިބުނެވެ. ކުއްލިއަކަށް އެ ކޮޓަރީގެ ދޮރު ހުޅުވުނެވެ. މިފަހަރު ރީޝާއަށް ލިބުނު ސިހުން ވަރުގަދައެވެ. ލިބުނު ސިހުމާއެކު ކޮޅަށް ތެދުވެވުނު ގޮތް ވެސް ނޭނގުނެވެ. އޭރު ދެލޯ ވަނީ މުދުނުގައެވެ. ބިރުވެރިކަން އޭނާގެ ހަތަރު ފަރާތުން އައިސް ވަށައިލިއެވެ. ނޭވާލުމަށް ދަތިވިއެވެ. ހަތަރު ފަރާތުން ފާރުތައް އައިސް ފިއްތައިލި ކަހަލައެވެ. ނިހާދުގެ ބަދަލުގައި ފުރޭތައެއް ފެނުނު ނަމަވެސް ރީޝާ އެހާ ބިރެއް ނުގަތީހެވެ.\n"އޭ!" ނިހާދު ހަޅޭލަވައިގަތެވެ. "ކަލޭ ކޮން ހޭރުމެއް ހޭރޭކަށް."\nނިހާދުގެ ދެލޮލުން ފެނުނީ އަބަދުވެސް ފެންނަ ރުޅިވެރިކަމެވެ. ޒައްރެއްގެ މިންވަރަށް ވެސް ލޯތްބެއް ނުފެނެއެވެ. ރީޝާގެ މޭގަނޑު އިހުނަށްވުރެ ބާރަށް ތެޅިގަތެވެ. ދެފައިކޮޅު ތުރުތުރު އަޅަން ފެށިއެވެ. ދެއަތް އުފުލައިލަމުން މަޑުމަޑުން ބޯ ހޫރުވައިލެވުނެވެ. ފަހަތަށް ޖެހިލަން މަސައްކަތްކުރިއެވެ. ބުރިކަށި ފާރުގައި ޖެހުނެވެ. ދެއަތަށް ބޯ ހޫރުވަމުން އެއްޗެއް ބުނަން އުޅުނެވެ. އެހެނަސް އެ އަޑު ބޭރެއް ނުވިއެވެ.\n"މި ވެސް ހަމަ އަމާ ކަހަލަ އެއްޗެކޭ!" ނިހާދު ވައިސޫރިއެއް ހެން ރީޝާއާ ދިމާއަށް ދިޔައެވެ.\nރީޝާ ރޮއެގަތެވެ. ވާން އުޅޭ ގޮތް އޭނާއަށް އެނގޭ ކަހަލައެވެ. ކަރުބުޑުން ހަންދާވަރަށް މަންމައަށް ގޮވައިލެވުނެވެ. ނިހާދުގެ އަތް ދަށުން ސަލާމަތްވުމަށް ދުއްވައިގަތެވެ. ދެވުނީ ދޮރާ ހަމައަށެވެ. ނިހާދު ފަހަތުން ހަޅޭލަވަމުން އައިސް ރީޝާގެ އަތުގައި ހިފައިގަތެވެ. ބާރަށް ޖެހި ލަތްކާއެކު ރީޝާ އުފުރިގެން އައިސް ނިހާދުގެ ގައިގައި ޖެހުނެވެ. ނިހާދު އަތްތިލައަށް ބާރުލަމުން ދަމައިފައި ގެންގޮސް އަލަމާރީގެ ދޮރު ފަތް ހުޅުވައިލިއެވެ. ރީޝާ ގަދަ ހެދިއެވެ. ގަދަފައިވިއްދިއެވެ. މަންމައަށް ގޮވަމުން ހަޅޭލެވިއެވެ. އެހެނަސް އެ ނިކަމެތި ކުއްޖާ ރޮއެރޮއެ އޮއްވައި ދެއަތުގެ ހިކަނދި މަސްގަނޑުގައި ހިފައި އުފުލައިލިއެވެ. ނިހާދު ދަތްކުނޑި ވިކައިލިއެވެ. އަދި އަލަމާރީގެ ތެރެއަށް ގަންނުވައިލިއެވެ. ދޮރު ލައްޕައި ތަޅުވެސް ލިއެވެ.\nއޭނާގެ ދެލޮލަށް ޖަމާވަމުން އައި ކަރުނައިގެ ސަބަބުން މަންޒަރު ފުސްވިއެވެ. އަރުތެރެ ވަނީ ހިކިފައެވެ. ހިންދިރުވަން އުނދަގޫވާ ކަހަލަ ގޮތެއްވިއެވެ. މިހާރު ލެޕްޓޮޕްގެ ސުކްރީން ވެސް ފެންނަނީ ފަނޑުކޮށެވެ. ލިޔަމުން ދިޔަ ވާހަކައިގެ ބަސްތައް ވަނީ ގުޅިލާމެހިފައެވެ. އޭނާގެ ދިރިއުޅުމެކޭ އެއް ގޮތަށް އޮޅުން ބޮޅުންވެފައެވެ. ތުރުތުރުލުމެއް ހުރި އިނގިލިތަކުން ސިކުނޑީގައި ކުރެހިފައި ވި ތަސްވީރު ލަފްޒުތަކަކަށް ބަދަލުކުރެވޭތޯ މަސައްކަތްކުރިއެވެ. އެހެނަސް އަށް އަހަރުކުރީގެ އެ ބިރުވެރި މާޒީގެ މަންޒަރު ސިފަވުމާއެކު އޭނާގެ ހިތްވަރު އެލުނެވެ. ގޮނޑިން ތެދުވެ ދެކޮޅަށްދެކޮޅަށް ހިނގަން ފެށިއެވެ. ފުލުފުލުގައި ފުން ނޭވާތައް ދޫކުރަމުން ނަފްސަށް ހަމަޖެހުން ގެނެވޭތޯ އުޅުނެވެ.\nއެއީ ބިރުވެރިކަމާއި ގިލަންވެރިކަމުން ފުރިފައިވި އޭނާގެ ހަޔާތުގެ ދާސްތާނެވެ. އޭނާގެ ނިކަމެތި މަންމައަށް ލިބުނު ވޭނާއި ހިތްދަތިކަމުގެ ރިވާޔަތެވެ. އެ ޖައްބާރު ބައްޕަގެ ގޮތްކުޑަ ދިރިއުޅުމުގެ ވާހަކައެވެ. ހަޤީޤީ ހާދިޘާއެކެވެ. އެހެން ވާހަކަތަކާއި ޚިލާފަށް މި ވާހަކައިގައި ބޭނުންކުރެވިފައިވާ ނަންތަކަކީ ވެސް ހަމަ ހަޤީޤީ ނަންތަކެކެވެ. އޭނާގެ ނަމަކީ ރީޝާއެވެ.\nރީޝާ އެނބުރި ގޮސް ކުރިން އިށީދެ އިން ގޮނޑީގައި އިށީނެވެ. ވާހަކަ ލިޔުމަށް ތައްޔާރުވި ވަގުތު ފޯނު ރިންގު ވާން ފެށިއެވެ. ގުޅަނީ ނުދަންނަ ނަންބަރަކުންނެވެ. ދަންވަރުގެ ވަގުތުކަމުންނާއި ނުދަންނަ ނަންބަރަކުން ގުޅާތީ، ފޯނަށް ޖަވާބު ދިނުމުގެ ޝަޢުޤެއް ރީޝާގެ ހިތަކު ނުއުފެދުނެވެ. އޭނާ ފޯނަށް ބަލަހައްޓައިގެން އިނީއެވެ. ފޯނު ކެނޑުމާއެކު ފުލުފުލުގައި މެސެޖުތައް އަންނަން ފެށިއެވެ.\n"ރީޝްގެ އިންތިޒާރުގައި މިހުރީ އަދިވެސް."\n"ކުރިޔަށްވުރެއް ވެސް މިހާރު ރީތިވެފައި ޗާލު."\n"ރީޝްގެ ބިޓެއް ހުރެޔޭ ބުނީމަ އުނދަގޫނުކުރަން މި ހުރިހާ ދުވަހު ވެސް އިންތިޒާރުގައި މިހުންނަނީ. އެނގިއްޖެދޯ މީ ކާކުކަން."\nމެސެޖުތައް ކިޔަން ފެށިއިރު ރީޝާގެ ހިތުގައި އުފެދުނު ސުވާލުގެ ޖަވާބު ލިބުނީ ފަހު މެސެޖުންނެވެ. އޭނާއަށް ލޯބި ހުށަހެޅި މީހުންގެ ތެރެއިން ލޯބިވެރިއެއް ހުންނަކަމަށް ބުނެފައިވާނީ ހަމަ އެންމެ މީހެއްގެ ގާތުގައެވެ. އެއީ ނަވީލެވެ. ނަވީލްކަން އެނގުމުން ވަގުތުން ފޯނުގެ ރަނގަބީލު އަޑު ކަނޑައިލިއެވެ. އެ މެސެޖުތަކާއި ކޯލުތަކަށް ޖަވާބު ދިނުމަށްވުރެ ރީޝާގެ ހަޔާތުގެ ވާހަކަ މީހުންނަށް ކިޔާދިނުން މުހިންމެވެ. އެ އުންމީދުގައި ފުން ނޭވާއެއް ދޫކޮށްލަމުން "ކީބޯޑު"ގެ ފިއްތަކަށް އޮބަން ފެށިއެވެ.\nނޯޓު: މި ވާހަކަ ގެނެސްދޭނީ ކޮންމެ އަންގާރަ އަދި ހޮނިހިރު ދުވަހެއްގައެވެ.\nޝަހީމްގެ އަޑު އިވިއްޖެ..މި ނެރެނީ އޭނަ ޖަލުން


buruniyaz: ސުވަރުގެ ބޭނުންނުވާނީ ފަހެ ކާކުތޯއެވެ ؟\nއެއްދުވަހަކު ރަސޫލުﷲ ޞައްލަﷲ ޢަލައިހި ވަސައްލަމް ހުވާކުރައްވާފައި ވިދާޅުވިއެވެ. "ހަމަކަށަވަރުން އެބައިމީހުން އެބައިމީހުންގެ ކައްވަޅުތަކުން ނުކުމެއްޖެހިނދު ފިޔަތަކެއްފަޅައިފައިވާ ހުދުކުލައިގެ ޖަމަލުތަކަކާއި ބައްދަލުވާނެއެވެ. އެޖަމަލުތަކުގެ މަތީގައި ރަނުގެ ސާމާނުތަކެވެ. އެމީހުންގެ ފައިވާންތަކުގެ ވަދުތައް ދަޅައަޅައަޅާހުރި އަލިކަމެއް ކަމުގައިވެއެވެ. އެސޮރު އަޅާ ކޮންމެ ފިޔަވަޅެއް ލޮލުކޮޅަށް ފޯރާފަދައެވެ. އަދި އެމީހުން ގޮސް ނިމޭހުށީ ސުވަރުގޭގެ ދޮރުކޮޅާއި ހަމައަށެވެ."\nއަމާންކަމުގެ ގޮވަތި ހާދަހާވާ ތަނަވަހެވެ. އަދި އެތަނުގެ ވަސް ހާދަހާވާ މީރެވެ. އެތަނުގެ ފުޅާމިން އުޑާއި ބިންފަދައެވެ. އެތަނުގެ ވަސް ސަތޭކަ އަހަރުގެ ރާސްތާއަށް ފޯރައެވެ.\nތަޤްވާވެރީންގެ މިގޮވައްޗަށް އަށް ދޮރުކޮޅުވެއެވެ. ކޮންމެ ދެދޮރުކޮޅެއްގެ ދެމެދު ސާޅީސް އަހަރުގެ ރާސްތާއެކެވެ. މިދޮރުކޮޅުތަކުގެ ތެރެއިން އެއްދޮރުކޯޅަކީ އައްރައްޔާނުއެވެ. އެއީ ރޯދަވެރީންނަށް ޚާއްޞަ ދޮރުކޮޅެވެ. މިދޮރުކޮޅުތަކުގެ ބޮޅުތައް ތައްޔާރުކުރެއްވިގެންވަނީ ރަނުގެ ޕްލޭޓްތަކުގެ މަތީގައި ރަތްކުލައިގެ ޔާޤޫތުންނެވެ.\nސުވަރުގޭގެ ދޮރުކޮޅުކައިރީގައި ވަންނަ މީހާގެ ކަނާތްފަރާތުގައި ނުވަތަ ވާތްފަރާތުގައި ނުވަތަ އޭނާގެ ކުރިމަތީގައި ބޮޑުގަހެއްވެއެވެ. އޭގެ އަޞްލުން ދެއާރުގެ ފެން އަރަމުން ދެއެވެ. އެއިން އެއްއާރު ޚާއްޞަކުރެއްވިގެންވަނީ ވަންނަމީހުން ބުއިމަށެވެ. އަނެއް އާރު ޚާއްޞަކުރެވިގެންވަނީ އެމީހުން ފެންވެރުމަށެވެ.\nހަމަކަށަވަރުން ސުވަރުގެ ވަންނަ އެންމެ ފުރަތަމަ ޖަމާޢަތުގެ މީހުންވާނީ ސާދަވިލޭރޭގެ ހަނދުގެ ސޫރައިގައެވެ. ދެން އެއާއި ޖެހިގެން އަންނަ މީހުން އުޑުގައި ދިއްލިގެންވާ އެންމެ އަލިގަދަ ތަރީގެ ސޫރައިގައެވެ. އެމީހުން ކުޑަކަމަކު ނުދާނެއެވެ. އަދި ބޮޑުކަމަކުވެސް ނުދާނެއެވެ. އަދި އެބައިމީހުންގެ ނޭފަތަކުން އެއްވެސް އެއްޗެއް ނުފައިބާނެއެވެ. އަދި އެމީހުން ކުޅެއްވެސް ނުޖަހާނެއެވެ. އެބައިމީހުންގެ ފުނާތައްވަނީ ރަނުންނެވެ. އަދި އެބައިމީހުންގެ ގައިން އޮހޮރޭ ދަލަކީ ގޮމަކަސްތޫރިއެވެ. އަދި އެބައިމީހުންގެ ދުންމުޖްމަރާ އަކީ އަލުއްވަތެވެ ކިޔުނު ކުމުންޒާންޏެވެ. އެބައިމީހުންގެ އަނބީންނަކީ (ލޯތައް ބޮޑެތި ކަޅިރަވަ ރީތި ޒުވާން) ޙޫރުލްޢީނުންނެވެ. އެބައިމީހުންގެ އުފެއްދެވުން ވަނީ ފިރިހެނެއްގެ އުފެއްދެވުމެވެ. އެބައިމީހުންގެ ބައްޕަ އާދަމްގެ ސޫރާގައެވެ. މައްޗަށް ފަސްދޮޅަސް މުށެވެ.\nއެބައިމީހުންގެ ފައިތިލަތައް ސުވަރުގޭގައި ހަމަ އަޅާއިރަށް ޠާހިރު މަލާއިކަތްބޭކަލުންގެ ޖަމާޢަތްތައް ތަހުނިޔާއާއި ސަލާމާއިގެން އެބައިމީހުންނާއި ބައްދަލުކުރާނެއެވެ. އެބޭކަލުންގެ އިސްކޮށް ސުވަރުގެތަކުގެ މަލާއިކަތާ ރިޟްވާން ހުންނަވާނެއެވެ.\nމިއީ އެންމެ ފަހުން ސުވަރުގެ ވަންނަ މީހާގެ ވާހަކައެވެ. އޭނާ މީސްތަކުންނާއި ހަމަކައިރިވާއިރަށް ދުއްރު ޖަވާހިރުން އެކުލެވިގެންވާ ގަނޑުވަރެއް އޭނާއަށްޓަކައި އުފުލޭނެއެވެ. ދެން އޭނާ ސަޖިދައަށް ތިރިވާނެއެވެ. އެހިނދު އޭނާއަށް ބުނެވޭނެއެވެ. ކަލޭގެ ބޯއުފުލާށެވެ! ކަލެއަށް ކިހިނެއްވީހެއްޔެވެ؟ އޭނާ ދަންނަވާނެއެވެ. އަޅާއަށް އަޅުގެ ރައްބު ފެނުނީއެވެ. އެހިނދު އޭނާއަށް ބުނެވޭނެއެވެ. އޭއީ ހަމަކަށަވަރުން ކަލޭގެ މަންޒިލްތަކުގެ ތެރެއިން މަންޒިލެކެވެ....\nދެން މަލާއިކަތްބޭކަލުން އެންމެ ރިވެތި އަދި އެންމެ ހެޔޮ ހަދިޔާ ބަދިޔާތަކާއިގެން ވަޑައިގަންނަވާނެއެވެ. ﷲ ތަޢާލާ ހުސްޠާހިރުވަންތައެވެ. އެބައިމީހުންގެ ދަރަޖަތައް ހާދަހާވާ ތަފާތެވެ. އަދި އެބައިމީހުންގެ ގަނޑުވަރުތަކުގެ ދެމެދު ހާދަހާވާ ދުރެވެ. ދުނިޔޭގައި އެބައިމީހުންގެ އީމާންކަމުގެ ފުރިހަމަކަމާއި އެތަނުގައި އެބައިމީހުންގެ ހެޔޮޢަމަލުތަކުގެ ގިނަކަމަށް ބިނާވެގެންނެވެ.\nސުވަރުގެ ބިނާކުރެއްވިގެންވަނީ ރަނާއި ރިހީގެ ގަލުންނެވެ. އަދި އެތަނުގައި ބޭނުންކުރެވިފައިވާ އުވައަކީ ގޮމަކަސްތޫރިއެވެ. އަދި އެތަނުގެ ކުދިގަލަކީ މުތީއާއި ޔާގޫތު ޖަވާހިރެވެ. އަދި އެތަނުގެ ވެއްޔަކީ ޒަޢްފަރާނެވެ. އެތަނަށް ވަންނަމީހަކީ ހުސް ނިޢުމަތް ލިބޭނޭ މީހެކެވެ. ދުވަހަކުވެސް ނިޢުމަތް މެދުކެނޑުމެއް ނެތެވެ. އަދި އެތަނަށް ވަންނަ މީހަކީ އަބަދަށްޓަކައި ދެމިހުންނާނޭ މީހެކެވެ. އޭނާ ދުވަހަކުވެސް މަރެއް ނުވާހުއްޓެވެ. އޭނާގެ ފޭރާން ބަލެއް ނުވާހުއްޓެވެ. އަދި އޭނާގެ ޒުވާންކަން ފަނާވެ ނުދާހުށިވެސް މެއެވެ.\nޢަދްނު އެވެ ކިޔޭ ސުވަރުގެއަކީ ﷲ ތަޢާލާ އެއިލާހުގެ އަތްޕުޅުން އުފައްދަވާފައިވާ ތަނެކެވެ. ހުދުކުލައިގެ ދުއްރު ޖަވާހިރުން އެކުލެވިގެންވާ ގަލާއި ރަތްކުލައިގެ ޔާޤޫތު ޖަވާހިރުން އެކުލެވިގެންވާ ގަލެވެ. އަދި ފެހިކުލައިގެ ޒަބަރުޖުދު ޖަވާހިރުން އެކުލެވިގެންވާ ގަލެވެ. އަދި އެތަނުގެ އުވައަކީ ގޮމަކަސްތޫރިއެވެ. އަދި އެތަނުގެ ވިނަ އަކީ ޒަޢްފަރާނެވެ. އަދި އެތަނުގެ ކުދިގަލަކީ މުތީއެވެ. އެތަނުގެ ވެއްޔަކީ މާވަހަރެވެ. ދެން އެތަނަށް އެއިލާހު ވަޙީ ކުރެވިއެވެ. ވާހަކަ ދައްކާށެވެ! އެތަން ދަންނަވާނެއެވެ. ހަމަކަށަވަރުން މުއުމިނުންނަށް ކާމިޔާބު ލިބިއްޖެއެވެ.\nސުވަރުގޭގައި ފޭލިގެތައް ވެއެވެ. އެއިން ފޭލިގެއެއް ގޮނި ތަނަވަސް މުތީއަކުން ތައްޔާރުކުރެއްވިގެންވެއެވެ. އެއިން ފޭލިގެއެއް އުސްކަމުން ފަސްދޮޅަސް މޭލު ދިގުމިނުގައި ހުރެއެވެ. އަދި ފުޅާމިނުގައިވެސް ފަސްދޮޅަސް މޭލު ހުރެއެވެ.\nސުވަރުގޭގައި ބާޒާރެއް ވެއެވެ. ކޮންމެ ހުކުރު ދުވަހަކު މީސްތަކުން އެތަނަށް އަންނާނެއެވެ. ދެން ރީޙުއްޝަމާލް އެވެ ކިޔޭ ވަޔެއް ޖެހި އެބައިމީހުންގެ މޫނުތަކާއި އެބައިމީހުންގެ ފޭރާންތައް ރީތިކޮށްފާނެތެވެ. އެހިނދު އެބައިމީހުންގެ ރީތިކަމާއި ޗާލުކަން އިތުރުވެގެންދާހުއްޓެވެ. ދެން އެބައިމީހުން އެބައިމީހުންގެ އަހުލުވެރިންގެ ކައިރިއަށް އެނބުރި އަންނަހިނދު ފެންނާނީ އެބައިމީހުންގެ ރީތިކަން އިތުރުވެފައިވާ ތަނެވެ. އެބައިމީހުންގެ އަހުލުވެރިން އެބައިމީހުންނަށް ބުނާހުއްޓެވެ. ﷲ ގަންދީ ބުނަމެވެ. އަހުރެމެންގެ ކައިރިން ތިޔަބައިމީހުން ދިޔަފަހުން ތިޔަބައިމީހުންނަށް ރީތިކަމާއި ޗާލުކަން އިތުރުވެފައިވެއެވެ. ދެން އެބައިމީހުން ވެސް ބުނާނެއެވެ. ﷲ ގަންދީ ބުނަމެވެ. އަހުރެމެން ދިޔަފަހުން ކަލޭމެންގެ ރީތިކަމާއި ފަރިކަންވެސް އިތުރުވެފައިވެއެވެ.\nސުވަރުގޭގައި ކޯރުތައްވެއެވެ. އެންމެހާ ކޯރުތަކުގެ އަޞްލަކީ ހަތަރު ކޯރެކެވެ. އެއީ ފެނުގެ ކޯރަކާއި، ކިރުގެ ކޯރަކާއި، ރަލުގެ ކޯރަކާއި، މާމުއިގެ ކޯރެކެވެ. ކައުޘަރު އެވެ ކިޔުނު އާރަކީ މުޙައްމަދުއް ޞައްލަﷲ ޢަލައިހި ވަސައްލަމް އާއި އެކަލޭގެފާނުގެ އުންމަތުގެ މީހުންގެ ޙައުޟެވެ. ފަހެ އެއީ ސުވަރުގޭގެ އެންމެ ބޮޑު އަދި އެންމެ ރިވެތި ކޯރުތަކުގެ ތެރެއިން ކޯރެކެވެ.\nސުވަރުގޭގައި ކާތަންތަނާއި ބޯތަންތަންވެސް ވެއެވެ. އެމީހުން އެތަނުގައި ކައި އުޅޭނެއެވެ. ނަމަވެސް ފާޚާނާ ކުރާކަށް ނުޖެހޭނެއެވެ. އަދި އެތަނުގައި އެމީހުން އަޅާނޭ ކުލަކުލައިގެ ގަހަނާތައްވެސްވެއެވެ. އަދި އެމީހުނަށް އަރާމު ސޯފާތަކާއި މަޑުރަޖާތައް ހުއްޓެވެ. އަދި އެމީހުންނާއެކު ޙުރަލްޢީނުން ތިބޭ ހުއްޓެވެ. އެތަނުގައި އެމީހުން މަޖަލުގެ ބަސްތަކުން އުފާކޮށް މަޖާކުރާނެއެވެ. އަދި އެތަނުގެ ސަވާރީތައްވެސް ހުންނާނެއެވެ. ރަތްކުލައިގެ ޔާޤޫތުން އެކުލެވިގެންވާ ސަވާރީތަކެވެ. އެބައިމީހުން ބޭނުން ތަނަކަށް އުދުހިގެން ދާނޭ ވަރަފަޅާފައިވާ ސަވާރީތަކެވެ. އަދި އެތަނުގައި އެމީހުންގެ ނަފްސު އެދުނު ކޮންމެ އެއްޗެއް ހުއްޓެވެ. އަދި އެމީހުން އެދުނު ކޮންމެ އެއްޗެއް އެބައިމީހުންނަށް ލިބޭ ހުއްޓެވެ. އުފާ ފާޅުކޮށްލުމަށްޓަކައި އެއްބަޔަކު އަނެއް ބަޔެއްގެ ކައިރިއަށް ޒިޔާރަތްވެސް ކުރެވޭ ހުއްޓެވެ. އެކަން ބޭނުންވެއްޖެ ކޮންމެ ހިނދަކު އެކެއްގެ ދާން އަނެކެއްގެ ދާން ކައިރިއަށް ގޮސް އެއްދާން އަނެއް ދާނާއި ގާތްވެ ޖަމާވާހުއްޓެވެ.\nއެންމެ މާތްކަން ބޮޑު ޒިޔާރަތަކީ މިއީއެވެ. ސުވަރުގޭގެ އަހުލުވެރިން ސުވަރުގޭގައި ދިރިއުޅެން ފަށާހިނދު އެބައިމީހުންގެ ކައިރިއަށް މަލާއިކަތްބޭކަލަކު ވަޑައިގެން ވިދާޅުވާނެއެވެ. ހަމަކަށަވަރުން ﷲ ތަޢާލާ ތިޔަބައިމީހުންނަށް އެއިލާހުގެ ޙަޟްރަތަށް ޒިޔާރާތްކުރުމަށް އަމުރުކުރެއްވިއެވެ. ދެން އެބައިމީހުން އެކަމަށްޓަކައި ޖަމާވާހުއްޓެވެ. އެހިނދު ﷲ ތަޢާލާ ދާވުދު ޢަލައިހިއްސަލާމަށް އަމުރުކުރައްވާހުއްޓެވެ. އެހިނދު ތަސްބީޙައާއި ތަހްލީލުން އެކަލޭގެފާނުގެ އަޑުފުޅު އުފުލިގެން ދާހުއްޓެވެ. ދެން މާއިދަތުލް ޚުލްދު ބެހެއްޓޭ ހުއްޓެވެ. އެހިނދު އެބައިމީހުން ކައިބޮއެ ހަދާނެއެވެ. އަދި ފޭރާންވެސް ލާނެއެވެ. އަދި ބުނާނެއެވެ. ދެން އަހުރެމެންގެ ރައްބު ޢައްޒު ވަޖައްލަ ދުށުން ނޫން އެހެންކަމެއް ދެނެއް ނެތެވެ. އެހިނދު އެއިލާހު އެބައިމީހުންނަށް ފާޅުވެވޮޑިގަންނަވާ ހުއްޓެވެ. ދެން އެބައިމީހުންސަޖިދައަށް ތިރިވާ ހުއްޓެވެ. އެހިނދު އެބައިމީހުންނަށް ބުނެވޭނެއެވެ. ބަލަ ކަލޭމެން ތިޔަތިބީކީ ޢަމަލްކުރަންޖެހޭ ގޮވައްޗެއްގައެއް ނޫނެވެ. ހަމަކަށަވަރުން ކަލޭމެން ތިޔަތިބީ ލިބުމުގެ ގޮވައްޗެއްގައެވެ.\nސުވަރުގޭގެ އަހުލުވެރީން އެބައިމީހުންގެ ނިޢުމަތްތަކުގެ ތެރޭގައި ވަނިކޮށް އެމީހުންގެ މައްޗަށް އަލިކަމެއް އަރައިގެން ދާހުއްޓެވެ. އެހިނދު އެބައިމީހުންގެ ބޯތައް އުފުލާލާނެއެވެ. އެހިނދު އެބައިމީހުނަށް ފެންނާނީ އެބައިމީހުންގެ މަތީން އެބައިމީހުންގެ ރައްބު ޖައްލަ ޖަލާލުހޫ ވޮޑިގެންވާތަނެވެ. އެހިނދު ވަޙީކުރައްވާ ހުއްޓެވެ. އޭ ސުވަރުގޭގެ އަހުލުވެރީންނޭވެ! ތިޔަބައިމީހުންގެ މައްޗަށް އަމާންކަން ހުއްޓެވެ. މިގޮތުގައި އެބައިމީހުން ތިބޭ ޙާލު އެހެން އެއްވެސް ތަނަކަށް ބަލާކަށް ބޭނުމެއް ނުވާހުއްޓެވެ. އެބައިމީހުންގެ ކިބައިން އެއިލާހު ޙިޖާބުވެވޮޑިގެންފުމަށް ދާންދެނެވެ. ދެން އެއަށްފަހު އެބައިމީހުންގެ ކިބައިގައި އެއިލާހުގެ ބަރަކާތާއި ނޫރު ވާހުއްޓެވެ.\nސުވަރުގެއަކީ ﷲ ތަޢާލާ އެއިލާހުގެ ހެޔޮލަފާ އަޅުތަކުންނަށް ތައްޔާރުކުރައްވާފައިވާ ތަނެކެވެ. އެތަނުގައި ހުންނާނީ ދުވަހަކުވެސް ލޮލަކުން ނުދެކޭ ތަކެއްޗެވެ. އަދި ދުވަހަކުވެސް ކަންފަތަކުން އަޑުނާހާ ތަކެއްޗެވެ. އަދި ދުވަހަކުވެސް އިންސާނެއްގެ ހިތަށް އަރާފައިނުވާ ތަކެއްޗެވެ. ސުވަރުގޭގެ އަހުލުވެރިންނަށް ލިބޭ އެންމެ މާތްކަން ބޮޑު ނިޢުމަތަކީ އަބަދަށްޓަކައި އެބައިމީހުންނަށް އެއިލާގެ ރުއްސެވުން ލެއްވުމެވެ.\nލޮބުވެތި އަޚުންނާއި އުޚްތުންނޭވެ! މިއީ ސުވަރުގެއެވެ. އެތަން ބޭނުންނުވާނީ ފަހެ ކާކުތޯއެވެ؟ ބޭނުންނަމަ، ﷲ އެއްކައުވަންތަ ކުރައްވާށެވެ! ތަވްޙީދު ކުރައްވާށެވެ! އެއްވެސް ނަމާދެއް ވައްޓަވާނުލައްވައި ފަރުޟު ފަސްނަމާދު ބަރާބަރަށް އަދާ ކުރައްވާށެވެ! ޒަކާތް ދެއްވަވާށެވެ! ރޯދަހިއްޕަވާށެވެ! ޙައްޖުވެވަޑައިގަންނަވާށެވެ! އެންމެހާ ހެޔޮ ޢަމަލްތައް ކުރައްވާށެވެ! އަދި މި އެންމެހާ ހެޔޮކަން ބާޠިލް ކުރުވަނިވި ޝިރްކާއި އެންމެހާ ނުބައި ޢަމަލްތަކުން ދުރުހެލިވެ ވަޑައިގަންނަވާށެވެ! ތަވްޙީދުގެ ކަލިމައިގެ މަތީގައި މަރުގަންނަވާށެވެ! ﷲ ތަޢާލާ އަޅުގަނޑުމެން ނަރަކައިން މުއްތި ކުރައްވަވައި، ސުވަރުގޭގެ ދާއިމީ ނިޢުމަތް މިންވަރު ކުރައްވާށިއެވެ!


Azma aai aalia ah kulli rihumeh, beynunvanee dheelathi ehee\n1 ފެބްރުއަރީ 20192ކޮމެންޓް\nއަޒްމާއާއި އާއިލާއަށް ކުއްލި ރިހުމެއް، ބޭނުންވަނީ ދީލަތި އެހީ\nފުރާވަރަކީ ގިނަ ހުވަފެންތަކެއް ދެކޭ ދުވަސްވަރެކެވެ. މަތީ ތައުލީމު ހާސިލުކޮށް ކުރިއަށްދާނެ ދާއިރާ ކަނޑައަޅާއި ރައްޓެހިންނާއެކު އެންމެ ގަދައަށް ސަކަރާތް ޖަހާނެ ދުވަސްވަރެވެ. އެކަމަކު، ކުއްލިއަކަށް ބޮޑު ބައްޔެއްގެ ޝިކާރައަކަށް ވެއްޖެނަމަ އެ ހުރިހާ ހުވަފެންތަކެއް ފުނޑުފުނޑުވީ އެވެ.\nހދ. ކުޅުދުއްފުއްޓަށް އުފަން އެރަށު ބަދުރު، އަޒްމާ އަބްދުﷲ އަށް އަދި އެންމެ 17 އަހަރެވެ. މިއީ އަޒުމާގެ ވެސް ފުރާވަރު ދުވަސްތައް ނަމަވެސް އެހެން ކުދިންނާއި ހިލާފަށް އަޒުމާގެ އުންމީދުތައް މިވަނީ އެފުށްމިފުށަށް ޖެހިފައެވެ. ސަބަބަކީ އަބަދުވެސް ވަރުބަލިވާތީ މާބޮޑު ކަމެއް ކޮށް އޭނާއަށް ނޫޅެވުމެވެ. އެކަމާއި ގުޅިގެން ކޮންމެ ފަހަރަކު ވެސް ޑޮކްޓަރަށް ދައްކެވުން ބުނަމުން އަންނަނީ ލޭ މަދު ކަމަށެވެ.\nސީއެންއެމްއާ ވާހަކަ ދައްކަވަމުން އަޒްމާގެ އެއްބަނޑު ދައްތަ، ބުނީ، އަޒްމާއަކީ ތެލެސީމިއާ ކުއްޖެއް ނޫން ނަމަވެސް އޭނައަށް އަބަދު ލޭ ދަށަށް ދާން ޖެހޭ ސަބަބު ހޯދުމަށް ބޯންމެރޯ ސާމްޕަލް ޓެސްޓު ހެދުމަށް ޑޮކްޓަރުން ލަފާދިން ކަމަށެވެ.\n"އަޒޫއަކީ ބީޓާ ކެރިއަރެއް، މިދިޔަ އަހަރު ނޮވެމްބަރު މަހުގަ ވަރަށް ބޮޑަށް ލޭ ދަށަށް ގޮސްގެން ޑޮކްޓަރުން އެންގީ ބޯންމެރޯ ސާމްޕަލް ޓެސްޓު ހަދަން ބޭރަށް ދިއުމަށް. އެހެންވެ، މިދިޔަ ޑިސެމްބަރު 20 ގަ ގޮވައިގެން ގޮސްފަ ލޭ އެޅީ، އޭރުގަ ޑޮކްޓަރުން ބުނީ، ބޯންމެރޯ ހަލާކުވެގެންނޭ ލޭ މަދުވަނީ އެޕްލާސްޓިކް އެނީމިއާ ޖެހިފައޭ އަޒޫއަށް. ބޯންމެރޯ ޓްރާންސްޕްލާންޓް ހެދުމަށް ޑޮކްޓަރުން ލަފާދެނީ." ދައްތަ ކިޔައިދިނެވެ.\nދައްތަ އިތުރަށް ބުނީ، އިންޑިއާގައި ފަރުވާ ހޯދުމަށް ފަހު، އަޒުމާ އެނބުރި ރާއްޖެ އައީ މިމަހުގެ 18 ގައި ކަމަށެވެ. އެކަމަކު، މާގިނަ ދުވަސްތަކެއް ނުވެ އަނެއްކާ ވެސް ލޭ ވަރަށް ބޮޑަށް ދަށްވެގެން މިދިޔަ އާދިއްތަ ދުވަހު އޭނާ ވަނީ އިންޑިއާއަށް ފުރާފައެވެ. މިހާރު އޭނާ އޮތީ ކޮޗިންގައި ހުންނަ، އަމްރިތާ ހޮސްޕިޓަލުގައެވެ.\n"މިފަހަރު އަޒޫއާއެކު މަންމައާ ބައްޕަ އަދި ކޮއްކޮ ވެސް ވީ އިންޑިއާއަށް ގޮސް. ކޮއްކޮ ގޮވައިގެން ދިޔައީ ކޮއްކޮގެ ބޯންމެރޯ މެޗު ވެއްޖެޔާ އަޒޫއަށް ހަދިޔާ ކުރަން ވެގެން. މިހާރު ޓެސްޓުތައް ހަދާފަވީ، ދެ ހަފުތާ ފަހުން އެނގޭނީ މެޗުވާ ކަމެއް ވެސް." ދައްތަ ކިޔައިދިނެވެ.\nދަރިފުޅުގެ ސިއްހީ މައްސަލައަށް ހައްލެއް ހޯދުމަށް އަޒުމާގެ މަންމަ އިންޑިއާއަށް ފުރައިގެން ދިޔައީ ނޯ ޕޭ ލީވްގައެވެ. އެހެން ކަމުން، މިހާރު އާއިލާގައި އާމްދަނީ ލިބޭނެ މީހަކަށް ހުރީ އޭނާގެ ދައްތަ އެކަންޏެވެ. ފަރުވާގެ ކަންކަން އާސަންދައިން ހަމަޖެއްސުން ނަމަވެސް، އެކޮޅުގައި ކެއުމާއި ހުރުމަށް ވެސް ބޮޑު ހަރަދުތަކެއް ހިނގާނެއެވެ.\nއަޒްމާގެ ފުނޑުފުނޑުވި ހުވަންފެންތަކުގައި އަލުން ކުލަ ޖައްސާލެވެން އޮތީ ތި އެންމެ ބޭފުޅުންގެ ދީލަތި އެހީތެރިކަމާއެކު ވެސް މެއެވެ.\nއަޒްމާގެ މަންމަ: 7904748\nއަޒްމާގެ ދައްތަ: 7888157\nޑޮލަރު އެކައުންޓް ނަމްބަރު: އާމިނަތު އަލީ 7713348122102\nރުފިޔާ އެކައުންޓު ނަމްބަރު: 7706348122101\nޢަވަސް ޝަފާޔަކަށް އެދެން އާއިލާޔަށް ކެއްތެރިކަން ދެއްވާށި !\nއަވަސް ޝިފާއަކަށް އެދެން... އިންޝާﷲ


ޔާމީނަށް އިންސާފު: މީގެ މުރާދަކީ ކޮބާ؟ – Thadu\nHome Democracyޔާމީނަށް އިންސާފު: މީގެ މުރާދަކީ ކޮބާ؟\nBy I. Thayyib (Thadu) Posted on May 2, 2017 May 28, 2018\n“Dear Maldivians, you DON’T have to live like this. You can stop these fanatics and murderers who act with impunity. Now. #FindMoyameehaa” – Yameen Rasheed, 19 August 2014\nޔާމީނުގެ މަރާ ގުޅިގެން އެކި ފަރާތްތަކުން ފާޅުކުރަމުން އަންނަ ޝުއޫރުތަކަށް ބަލާއިރު، މިމަރަށް ހާއްސަ އަހައްމިއްޔަތުކަމެއްދެވޭ ދެސަބަބެއް އެބައޮތެވެ. އެއް ސަބަބަކީ، ޔާމީންގެ މަރާލުން ގިންތީވަނީ ރާއްޖޭގައި އަލަށް އިތުރުވަމުން އަންނަ ބާވަތެއްގެ މަރާލުމެއްގެ ތެރެއަށެވެ. މިބާވަތުގެ ހާދިސާތަކުގެ ތެރޭގައި ފާހަގަކޮށްލެވެނީ 2012ވަނަ އަހަރު ޔާމީން މަރާލާފައިވާގޮތާއި ދާދި އެއްގޮތަކަށް މަރާލާފައިވާ ޑރ. އަފްރާޝީމް އަލީގެ މަރެވެ. އެއަށްފަހު، 2014 ވަނައަހަރު ވަގަށްނަގާފައިވާ، އަދިވެސް ވީނުވިއެއް އެނގިފައިނުވާ އަހުމަދު ރިލްވާނުގެ މައްސަލައެވެ. ޑރ. އަފްރާޝީމާއި ރިލްވާން އަދި ޔާމީނަކީ ދިވެހިރާއްޖޭގައި އުފެދިގެންއައި ‘އައު ފިކުރުތަކެކެވެ’. އަދި ދީނީ ހަރުކަށި ކަމާދެކޮޅަށް ގަދަވަމުންއައި އަޑުތަކެއްވެސް މެއެވެ. ފުޅާދާއިރާއެއްގައި ބަލާއިރު، ބުއްދިކުރުމުގެ (causality) ފަލްސަފާއެއްގެ ތެރޭގައި މިތިން މީހުންގެވެސް ބަހުރުވަ ހިމަނާލެވެއެވެ.\nދެވަނަކަމަކީ، ހާއްސަގޮތެއްގައި ޔާމީނުގެ މަރާގުޅިގެން އުފެދެމުންއަންނަ ތަފާތު ބަލައިނުގަތުމުގެ ހަރުކަށި ވިސްނުމެއް ރާއްޖޭގައި ހެސްކިޔާފައި ވައިގަ ހިފަމުންއަންނަ ކަމެވެ. އަލަށް މަދަރުސާތަކުން ނިކުންނަ ޒުވާން ބަޔަކު ދީނީ އިލްމުވެރިންގެނަމުގައި ހަރަކާތްތެރިވެ މިބަހުރުވަ ކުރިއެރުވުމުގައި އިސްދައުރެއް އަދާކުރާކަން ފާހަގަކުރެވެއެވެ. އަދި މިބަހުރުވަ ދީނާ ގުޅުވައި، ދީނުގެ އާލަމީ ރިވެތި ސިފަތަކަށް ބޭއިންސާފު ލިބޭނެ ބީދައަކުން ބަސްމަގު ބަހައްޓައި، ބުއްދިކުރުމަށް ވަކާލާތު ކުރާބަޔަކު މަރާލުމަކީ އެއްވެސް މައްސަލައެއްނެތް ކަމެއްގެ ގޮތުގައި ސިފަކުރާތަން ފެނެއެވެ. މިވިސްނުން ބޮޑަށް ވައްތަރީ ވައްހާބީ ފަލްސަފާއާއެވެ. މިވާހަކަތަކުގެ ތަފުސީލުން މިހިސާބުން އެކަހެރިވެ، މިލިޔުމުގެ މައިގަނޑު މައުލޫއަށް ޖެހިލާނަމެވެ. އާދެ، “ޔާމީނަށް އިންސާފު” ގެ މުރާދަކީ ކޮބާހެއްޔެވެ؟\nPrevious Post Previous post:Understanding the niqabi Other\nNext Post ޔާމީން ރަޝީދު މަރާލުމާއި ތަވާޟުއުވެރިކަން


149 Kilo Ge Drug Valhuli Massalaige Dhauvaathah Beyrukohli Massala Majlis Ah - Vaguthu\nގދ. އަތޮޅު ފަޅު ރަށެއް ކަމުގައިވާ، ހުޅުވާރުލުގައި ވަޅުލައިގެން އުޅެނިކޮށް 2019 ވަނަ އަހަރުގެ އޭޕްރީލް މަހުގެ ތެރޭގައި އަތުލައިގަތް 149 ކިލޯގެ މަސްތުވާތަކެތީގެ މައްސަލާގައި ކުރި ދައުވާތައް ގދ. ގައްދޫ މެޖިސްޓްރޭޓް ކޯޓުން ބޭރުކޮށްލުމުން، އެ މައްސަލަ ރައްޔިތުންގެ މަޖިލީހަށް ހުށަހަޅައިފިއެވެ.\nމަޖިލީހުގެ ޖުޑިޝަރީ ކޮމިޓީގެ މުގައްރިރު، މާފަންނު އުތުރު ދާއިރާގެ މެންބަރު އިމްތިޔާޒު ފަހުމީ (އިންތި) ކުރެއްވި ޓްވީޓެއްގައި އެ ކަން ސިފަކުރެއްވީ އިހުމާލެއްގެ ގޮތުގައެވެ. އެ އިހުމާލުތަކުގެ މައްސަލަ ބަލައި، ޖުޑިޝަރީ ކޮމިޓީގެ މެންޑޭޓް ލިބިގެންވާ ފަރާތްތަކުގެ ތެރެއިން އެ މައްސަލާގައި ޒިންމާވާ ފަރާތްތައް ޖަވާދީކުރުވުމަށް އެ މައްސަލަ އެ ކޮމިޓީއަށް އިއްޔެ ހުށަހަޅާފައިވާ ކަމަށް އިންތި ވިދާޅުވިއެވެ.\nރައްޔިތުންގެ މަޖިލިސް މި ވަގުތު އޮތީ ޗުއްޓީގައެވެ. އެކަމަކު ކުއްލިއަށް ދިމާވާ ކަންކަން ދިރާސާ ކުރުމަށް މަޖިލީހުގެ ކޮމިޓީތަކުން ބައްދަލުވުންތައް ބާއްވައެވެ. މަޖިލީހުގެ މި އަހަރުގެ ފުރަތަމަ ދައުރުގެ ޖަލްސާތައް ފަށާނީ ފެބްރުއަރީ މަހުގެ ހަތަރުވަނަ ދުވަހުގައެވެ.\nގދ. އަތޮޅުގެ އެ ފަޅު ރަށުން އަތުލައިގަތީ 100 ކިލޯގެ ހެރޮއިން އާއި 49 ކިލޯގެ ކެނަބިސްއެވެ. އެ ތަކެތީގެ މަގުމަތީގެ އަގަށް 240 މިލިއަން ރުފިޔާގެ އަރައެވެ.\nފަޑިޔާރަށް ބައި އެޅީމަވެސް ސާތުނުވޭ


Haafusvilaa | Vaahaka ހާފުސްވިލާ – Vaahaka\n1k00\tAugust 1, 2021\nއަހަންނަށް މިހެން ދިމާވާންވީ ކީއްވެ ހެއްޔެވެ؟ ކޮންމެ ފަހަރަކު ވެސް އަހަންނަށް މި ލިބެނީ ކޮޅުކޮއްސެވެ. ލަނޑެވެ. މިކަމާ ފިކުރުކޮށްކޮށް މިހާރު މޮޔަވާވަރު ވެއްޖެއެވެ. ގޮތް ހުސްވެ މާޔޫސްވާވަރު ވެއްޖެއެވެ. މިހެން ދިމާ މި ވީ އަލަކަށް ނޫނެވެ. އެންމެ ފަހަރަކު ދެ ފަހަރު ވެސް ނޫނެވެ. އެތައް ފަހަރަކުއެވެ. އެއް ކަހަލަ ގޮތަކަށެވެ.\nއެންމެ ފުރަތަމަ ސުހާއެވެ. އަހަރެންގެ ހިތް އެމީހަކަށް ޓަކައި ފުރަތަމަ ވެސް ދޫކޮށްލެވުނު އަލަތު ލޯބިވެރިޔާއެވެ. ސުހާއަކީ ރީތި ކުއްޖެކެވެ. ލޯބި މީހެކެވެ. އޭނާއަށް އަހަރެންގެ ހިތް ދެވުނީ އެހެންވީމައެއް ނޫނެވެ. ނޭނގި ހުއްޓާ ލޯބިވެވުނީމައެވެ. ނުބުނެވި ހުއްޓާ އޭނާއަށް އެކަން އެނގުނީމައެވެ.\nހިތުގައި ލިޔެވިފައިވާ އަކުރުތަކަށް ވަކިވަކީން ބާރުކޮށްލަމުން އޭނާ ކިޔައިލި ކަހަލައެވެ. އަހަރެން ނޫން ކަމަށް ހެދުނީމެވެ. ސުހާ ހިތަށް އަރާނެ އެއްޗެއް ނޭނގުނީމައެވެ. އޭނާއަކީ އެތައް ބައެއްގެ ހިތުގެ ވިންދުކަން ވެސް ވިސްނުނީމައެވެ.\n"އަހަރެން ބޭނުމީ ޒާހީ." ސުހާގެ ނިންމުން އަހަންނަށް ހިއްސާކުރިއެވެ.\nއެ ގޮތުގައި ދުވަސްތައް ފާއިތުވަމުން ދިޔައެވެ. ދެހިތް ދެހިތަށް މެހެމުން ގުޅުން ހަރުދަނާވަމުންނެވެ. ކުއްލިއަކަށް އަހަންނަށް އެހެން ރަށަކަށް ދާން ޖެހުނެވެ. އޮފީހުގެ މަސައްކަތްތަކެއް ކުރުމަށެވެ. އަހަންނަކީ އައިޓީ ދާއިރާގެ މީހެއް ވީމައެވެ. އެ އޮފީހުގެ ނެޓުވޯކު މަސައްކަތްތަކެއް ކުރުމަށެވެ. އެއްމެ ދުވަހަކަށް ނޫނެވެ. އެއް މަސްދުވަހަށެވެ.\nއޭނާ އެގޮތަށް ވިސްނީ ކީއްވެ ބާއޭ ހިތަށް އެރިއެވެ. އެ ފަދަ ނަޒަރަކުން އަހަންނާ މެދު އޭނާ ވިސްނާނީ ކޮންމެވެސް ކަމެއް ވީމައޭ ހިތަށް އެރިއެވެ. އެހެން ނޫންނަމަ އެގޮތަށް ވިސްނަންވީ ކީއްވެ ހެއްޔެވެ؟ އެ ފަދަ ޖުމުލައެއް އޭނާގެ ދުލުން ބޭރުވަންވީ ކީއްވެ ހެއްޔެވެ؟ އަހަރެން ބޭނުންވީ އެ ކަން މަޖަލަކަށް ހަދާށެވެ. އެއީ ސަމާސާއެއް ކަމަށް ވިސްނާށެވެ.\nސުހާ ހައިރާން ކަމާއެކު އަހަރެންގެ މޫނަށް ބަލައިލިއެވެ. އޭނާގެ މިޒާޖަށް އައި ކުއްލި ބަދަލާއެކު އަހަންނަށް ވިސްނައިލަން މަޖުބޫރުވިއެވެ.\nސުހާގެ މޫނަށް ބަލައިގެން އިނދެ އަހަރެން ބުނެލި ކޮންމެ ލަފުޒަކުން އޭނާގެ މޫނު މަތީގެ ކުލަ ބަދަލުވާކަން އަހަންނަށް ފާހަގަ ކުރެވުނެވެ. އެހެންވެ އޭނާގެ ދެ ލޮލަށް ބަލަހައްޓައިގެން އިނދެ އެ ހިމަހޯލި ތަކެއްފަދަ އިނގިލިތަކުގައި ހިފައިލީމެވެ. އޭނާގެ އަތްތިލަ ވަނީ ފިނިވެފައެވެ. ގަނޑުވެފައެވެ.\n"ސުބުހާނަﷲ! ކީއްވެ ފްރީޒް ވާންވީ؟" އަހަރެން ބޭނުންވީ ސުހާ ހެއްވާލާށެވެ.\nސުހާ ގަދަކަމުން ކަހަލަ ގޮތަކަށް ހިނިތުންވެލިއެވެ. އޭނާ ދެ ލޮލަށް ގިނަވަމުން ދިޔަ ކަރުނަތައް އަހަންނަށް ފެންނަން ފެށިއެވެ. ނަމަވެސް އަހަރެން އެކަން ނުފެންނަ ކަމަށް ހަދައި އޭނާއާ ސަމާސާކޮށްލަން ބޭނުންވީއެވެ. މަޖާކޮށްލާ އޭނާ ހެއްވާލަން ބޭނުންވީއެވެ.\nއެރޭ ނިމިގެން ދިޔައީ އާދަޔާ ޚިލާފު އުފާތަކެއް އަހަންނަށް ގެނުވައިދީފައެވެ. ނަމަވެސް އަހަންނަށް ފާހަގަވި އެއްކަމެއް އޮތެވެ. ސުހާގެ ހިމޭންކަމެވެ. އޭނާގެ ޠަބީއަތަށް އައި ކުއްލި ބަދަލެވެ. މާޔޫސްކަމެވެ. އެއިން އަހަންނަށް ކުރެވުނީ ތަފާތު އިހުސާސެކެވެ. ނެގުނީ ތަފާތު މާނައެކެވެ. ނަމަވެސް ހީނއަކަށް ކަމެއް ކުރުމުގެ ކުރީން ވިސްނައިލަން ޖެހޭނޭ ބުނާތީ އެކަން ރައްކާކުރީ ހިތުގެ މަކާނުގައެވެ. ސިކުނޑީގައެވެ.\nޖެހިގެން އައި ދުވަހުގެ ފުރަން ނުކުމެ ވަށައިގެން ބެލުނެވެ. ބަނދަރަށެވެ. ސުހާގެ ހިލަމެއް ވޭތޯއެވެ. ކާނިގަސްތައް ކައިރިއަށް ދެވުނެވެ. އެއީ އަހަރުމެންގެ މަންޒިލެވެ. ލޯބީގެ ބިޗާނާއެވެ. އަހަރުމެންގެ ގުޅުމުގައި ކޯދުލާން ފެށި މަންޒިލެވެ. އިރު ކޮޅެއް ވަންދެން އެތަނުގައި ހުރީމެވެ. ސުހާއަށް ދެތިން ފަހަރަކު ގުޅައިލީމެވެ. ނަމަވެސް ފޯނު އޮތީ ނިއްވާލައިފައެވެ. ވަށައިގެން ހޯދައިލެވުނެވެ. ސުހާ އަންނާނެ ކަމަށް ބުނުމުންނެވެ. އެންމެ ފަހުން ފެރީއަށް މީހުން އަރާން ފެށުމުން އަހަރެން ހިނގައިގަތީމެވެ. ސިކުނޑިއަށް ގިނަވަމުން ދިޔަ ސުވާލުތައް އެތަނަށް ދޫކޮށްލައިފައެވެ.\nގަޑިއެއްހާއިރުގެ ދަތުރަކަށް ފަހު މަންޒިލަށް ދެވުނެވެ. އެއީ އަހަންނަށް މުޅީން އާ ރަށެކެވެ. ދަންނަ މީހަކު ވެސް ނެތް ބީރައްޓެހި ރަށެކެވެ. ފެރީން ފޭބުމާއެކު ކުރެވުނީ އުފާވެރި އިހުސާސެކެވެ. ރަށުގެ މަލަމައްޗަށް ނަޒަރު ހިންގައިލެވުނެވެ. ފެހިކަން ގަދަ ރީތި ގަސްކަރައެކެވެ. ރީތި ހޭޅިފަށެވެ. ހިމުން ދޮންވެލި ގަނޑެކެވެ. ބިއްލޫރި ކޮޅެއް ފަދަ ސާފު މޫދެކެވެ. ދުރަށް ނަޒަރު ހިންގައިލެވުނެވެ. ލޮލުގައި އަޅައިގަތީ ތަންކޮޅެއް ދުރުގައި މޫދުގައި އުޅުނު ދެ ޒުވާނުންނެވެ. ދެފަހަރަކު ބަލައިލެވުނެވެ. ހިތައިހިތައި ކިޔައިލެވުނީ ސުހާގެ ނަމަވެ.\nއަހަންނަށް ފެންނަމުން ދިޔައީ ސުހާއެވެ. އޭނާއާއެކު ފިރިހެނަކު ކައިރީ ހުއްޓެވެ. ކަނދުރާއާ ހަމައަށް ދިގުކޮށްފައިވާ ބުޅި އިސްތަށިގަނޑެކެވެ. ބައިމަތިފުޅާ ތަނަވަސް މޭމަތީގައި ސުހާގެ ބޯ އަޅައިލައިގެން ހުއްޓެވެ. އިރުކޮޅަކުން އޭނާ ފަހަތަށް ކޮށްޕާލިއެވެ. ކުއްލިއަކަށް އެ ޒުވާނާ މޫދަށް ވެއްޓުނެވެ. ސުހާ ޕަކަޕަކަލައިފައި ހޭންފެށިއެވެ. އަނގަމަތީ އަތް އަޅައިގެން ހުރެއެވެ. އިރުކޮޅެއް ނުވަނީސް އެ ޒުވާނާ ބޯ ހިއްލައިލިއެވެ. އަހަންނަށް ދެ ލޯ ބޮޑުކޮށްލެވުނެވެ. ހީވީ ރަނގަޅަށެވެ. އެއީ އަހަރެންނެވެ. އަހަރެންގެ މޫނެވެ. އަހަރެންގެ ހަށިގަނޑެވެ. މޫދުން ބޯހިއްލައިލުމަށްފަހު އޭނާ އޮޅުލައިގަތީ ސީދާ ސުހާގެ ގައިގައެވެ. އެއާއެކު ދެމީހުން އެކުގައި މޫދަށް ވެއްޓުނެވެ. ލޮނުގަނޑު ދެ ފަރާތަށް ބުރައިގެން ދިޔައެވެ.\nދުރުން މީހަކު ގޮވާލި އަޑަށް އަހަންނަށް ބަލައިލެވުނެވެ. ދެބައި އުމުރުގެ ފިރިހެނެކެވެ. ދަށަށް ޖަހައިލައި ކަރުގައި ޓައީ ބައްދާލައިފައި ހުރި ގޮތުން އެއީ ކާކުކަން ދެނެގަންނަށް މާ ގިނަ އިރެއް ނުނެގިއެވެ.\n"ރާޒީ." އެމީހާ އައިސް ސަލާމަށް އަތްދިއްކޮށްލަމުން ބުނެލިއެވެ.\nރާޒީގެ ފަހަތުން ހިނގައި ގަންނަމުން އަހަރެން ބަލައިލީމެވެ. މޫދާ ދިމާއަށެވެ. ސުހާ ކޮބައިތޯއެވެ.\n"އެއީ ޗުއްޓީއަށް އައިސްގެން އުޅޭ ދެ މީހުން. ހީވަނީ އިނދެގެން އުޅޭ ދެމީހުންހެން. އެމީހުން ކަންކަން ހުންނަ ގޮތުން މި ރަށު މީހުން އެ ތިބެނީ ވަރަށް ނުރުހުން ވެފަ." ރާޒީ ވެސް އެދިމާ ބަލައިލަމުން ބުނެލިއެވެ.\n"އާނ! ރަށްފުށުގެ މާހައުލާއި މާލޭގެ މާހައުލާ ތަފާތުވާނެ ދޯ. އާއްމު އިޖުތިމާއީ މިންގަނޑާ ޚިލާފަށް އެހާ ގައިގޯޅިކޮށް ރަށްފުށުގަ އުޅުނީމަ މީހުންނަށް ކަމަކު ނުދާނެ. އެހެން ނޫނަސް އަހަރުމެންނަކީ މުސްލިމުން، އިސްލާމުން. އަހަރުމެން ގަބޫލުކުރާ ހަމަތަކެއް އުސޫލުތަކެއް ހުރޭ. އެއަށް އިޚުތިރާމު ކުރާންވާނެ ދޯ،" އަހަރެންގެ ދަބަސް ހިފައިގެން ރާޒީ ހިނގައިގަތެވެ. "ބައެއް މީހުންނަކީ ނަމުން މުސްލިމު ކަމުން ޔޫރަޕު މީހުން. އެއީއޯ ތަހުޒީބަކީ."\nއޭނާގެ ފަހަތުން އަހަރެން ވެސް ހިނގައިގަތީމެވެ. ރާޒީ ދެއްކި ވާހަކައާ މެދު ވިސްނައިލަން މަޖުބޫރުވީމައެވެ. ކޮންމެ ގޮތެއް ވިޔަސް އަހަންނަށް ވެސް ޖެހޭނީ އެމީހުންގެ ވިސްނުމާ އެއްގޮތަށް ފިޔަވަޅު އަޅަންކަމަށް ވިސްނުނެވެ. އެހެންނޫނީ އަހަންނެކޭ މޫދުން ފެނުނު މީހުންނެކޭ ތަފާތެއް ނޯންނާނޭ ހިތަށް އެރިއެވެ. ފާލަމުން ފައިބަމުން ވެސް ބަލައިލެވުނީ މޫދާ ދިމާއަށެވެ. އޭރު އެ ދެ ޒުވާނުން ފާލަމާ ދިމާއަށް އަންނަނީއެވެ.\nއަހަންނަށް ބަލައިލެވުނީ އެމީހުން ފައިތިލައިން ފެށިގެން ބޮލާ ހަމައަށެވެ. ސުހާކަމަށް އަހަންނަށް ހީކުރެވުނު ކުއްޖާ ލައިގެން ހުރީ ކުރުކުރު ސޯޓަކާއި ގަޔަށް ބާރު ކޮނޑުކެނޑިއެވެ. ފިރިހެން މީހާ ލައިގެން ހުރީ ގަޔަށް ބާރު ކުރު ސޯޓެކެވެ. އެމީހުން ފެނުމުން އަހަންނަށް ވެސް އިސް ޖަހައިލެވުނެވެ. ލަދުވެތި ވެވުނެވެ. ރާޒީ ބުނީ ތެދެކެވެ. އެއީ ދިވެހިންގެ ތެރޭގައި އުޅެންވާނެ ގޮތެއް ނޫނެވެ. އެހާ ކުރު އެއްޗެހި ލައިގެން އެހާ ނިވާކަން ކުޑަ ގޮތަކަށް އުޅުމުން ތަފާތު އިޖުތިމާއީ މައްސަލަތައް ނުކުންނަން ފަށާނެއެވެ.\n"އެމީހުން އެ ފާޑަކަށް އުޅެންވީ މީހުން ނޫޅޭ ތަންތަނުގައި. އޭރުން އެއްޗެކޭ ބުނާނެ މީހަކު ނުހުންނާނެ،" ރާޒީ އަހަރެންގެ މޫނަށް ބަލައިލިއެވެ. "ކިރުބޯ ޅަދަރިންނާ މައިންބަފައިން ކުރިމަތީގައި އެހެން އުޅުނީމަ ކަމަކު ނުދޭ ދޯ."\nރާޒީގެ ވާހަކައަށް އަހަންނަށް އެއްބަސް ވެވުނެވެ. އެހެންވެ ބޮލުން ހަރަކާތް ކޮށްލެވުނެވެ. ރާޒީ ވެސް ހިތްހަމަ ޖެހުމުގެ ނޭވާއެއް ބޭރުކޮށްލިއެވެ. އޭނާ ހިނގައިގަތީ އެއްގަމާ ދިމާއަށެވެ. އޭނާގެ ފަހަތުން އަހަރެން ހިނގައިގަތީމެވެ. ރާޒީ ގޮސް ސައިކަލަށް އެރިއެވެ. އޭނާ އިޝާރާތްކޮށްލީ ސައިކަލުގެ ފަހަތު ޝީޓަށެވެ. އެ ހަރަކާތުގެ މާނަ އަހަންނަށް ދޭހަކުރާކަށް ދައްޗެއް ނުވިއެވެ.\nއަހަރެން ހުންނަން ހަމަޖެހިފައި ވަނީ ރާޒީގެ ގޭގައި ކަން އެނގުނީ އެގެއަށް ދިޔަ ފަހުންނެވެ. ކޮޓަރިއަށް ވަދެ އެނދުގައި އޮށޯވެ ލެވުނެވެ. ސުހާގެ ޚަބަރެއް ވޭތޯ ފޯނު ނަގައި ދެ ފަހަރަކު ގުޅައިލީމެވެ. ނަމަވެސް ގުޅޭގޮތެއް ނުވެއެވެ. ބުނާން ނޭނގޭ ކަހަލަ އިހުސާސްތަކެއް ކުރެވޭން ފެށުނެވެ. ކޮންމެވެސް ވަރަކަށް ހާސްވެ ކަންބޮޑުވާ ގޮތްވިއެވެ. ސުހާއަށް ކަމެއް ދިމާވީބާއޭ ހިތަށް އެރިއެވެ. ދެވަނަ ސިކުންތުގައި ވިސްނައިލެވުނެވެ. އޭނާގެ މިޒާޖާ މެދުގައެވެ. ކަމަކާ ދެރަވާ ގޮތް ވެއްޖެ ނަމަ އެ ރުޅި ބާލާނީ ފޯނަށްކަން ވިސްނުނީމައެވެ. ރުޅިގަނޑު މައިތިރިވަންދެން ދުނިޔެއާ ގުޅުން ކަނޑައިލާނެ ކަން ވިސްނުނީތީއެވެ. އެހެންވެ ފޯނު ނިއްވާލީ ކަމަށް ގަބޫލުކުރެވުނެވެ.\nނިތްކުރީގައި އަތް ބާއްވާލަމުން ފުންނޭވާއެއް ދޫކޮށްލެވުނެވެ. ރާޒީ ދެއްކި ވާހަކަތަކާ މެދު ވިސްނައިލެވުނެވެ. އޭނާގެ ވާހަކަތަކުން މި ރަށު މީހުންގެ ވިސްނުން ހުރި ގޮތާއި ކަންކަމާ މެދު ދެކޭގޮތް ސާފުވިއެވެ. މީހަކު ދޮރުގައި ޓަކި ޖަހައިލުމުން ބަލައިލެވުނެވެ.\nއަނެއްކާ ވެސް ޓަކި ޖަހައިލިއެވެ. އެނދުން ތެދުވެލަމުން ހިނގައިގަނެވުނެވެ. ދޮރު ހުޅުވާލީމެވެ. އަހަންނަށް ލިބުނީ ސިހުމެކެވެ. ކަޅި ޖަހައި ނުލައި ބަލައިލެވުނެވެ. ރީތި އޮމާން ވަށް މޫނެކެވެ. ފުން ދެ ލޮލެވެ. ފިނިފެން މަލެއްހެން ފޮޅިފައިވާ ދެ ތުންފަތެވެ. އޭނާ އިޝާރާތްކޮށްލީ އަތުގައި ހުރި ތަބަކަށެވެ. ކުރުނބާ ފަނި ތަށްޓަކާއި ފެންތަށްޓެއް ހުއްޓެވެ.\nއޭނާ ލަދުން އިސްޖަހައިލިއެވެ. އަހަންނަށް ބަލައިލެވުނެވެ. ވިސްނައިލެވުނީ އެހައި ހިސާބުންނެވެ. ސޯޓެއް އެކަނި ލައިގެން ހުރި ކަން ހަނދާންވީ ވެސް އެހައި ހިސާބުންނެވެ. ހަމަ އެ ސިކުންތުގައި ހިތަށް ވެރިވީ ރާޒީގެ ޖުމުލަތަކެވެ.\n"ބައްޕަ ބުނީ ޒާހީއަށް ފަސޭހަ ގަޑިތަކަކަށް ކެއުމުގެ ކަންކަން ހަމަޖައްސާށޭ." ކުރަކި ވެފައިވާ އަޑަކުން ކޮށި ގޮތަކަށް ވާހަކަދެއްކިއެވެ.\nއެ މޫނުމަތިން ވާހަކަތަކެއް ކިޔައިދޭހެން ހީވާތީއެވެ.\n"ދީމާ." އަތުގައި ހުރި ތަބަށް މޭޒުމަތީގައި ބަހައްޓައިލަމުން ބުނެލިއެވެ.\n"އަހަންނާއި ބައްޕަ އެކަނި އުޅޭނީ." ދީމާގެ އިނގިލިތަކާ ކުޅެމުން ބުނެލިއެވެ.\nދީމާ ބަލައިލީ ސީދާ އަހަރެންގެ މޫނަށެވެ. އަހަންނަށް ވެސް ބަލައިލެވުނީ ސީދާ ދީމާގެ މޫނަށެވެ. ދެމީހުންގެ ހަތަރުކަޅި ބައްދަލުވިއެވެ. ހީވީ ކަރަންޓުގައި ޖެހުނު ހެންނެވެ. އިރުކޮޅެއް ވަންދެން ގަނޑުވެފައި ތިބެވުނީއެވެ. އެ މަދު ސިކުންތު ކޮޅުގެ ތެރޭގައި ވެސް އެތައް ވާހަކައެއް ހިއްސާކުރެވުނު ކަހަލައެވެ. ދީމާގެ ތޫނު ކަޅިރަވައިން އަހަރެންގެ ހިތް އެއް ފަހަރުން ޒަހަމުކޮށްލި ކަހަލައެވެ. ކަޅިރަވައަކީ އެހައި ތޫނު ހަންޖަރެއް ކަން އަހަންނަށް ވިސްނުނީ އެ ދުވަހުއެވެ.\nދީމާގެ ދެ ލޮލަށް ގިނަވި ކަރުނަތައް ކޯތާފަތް މަތިން އޮހިގަތެވެ. އަހަންނަށް މަޑުމަޑުން ދީމާއާ ގާތަށް ޖެހިލެވުނެވެ. އަހަރެންގެ ސަބަބުން އޭނާ ހިތުގައި ޖެހުނީތީ ދެރަވެވުނެވެ. ހިތުގައި ޖެހުނެވެ. ދީމާ ގިސްލުން އިތުރުވިއެވެ. ދީމާ އެ ހުރި ގޮތަށް ހުރީއެވެ. ނޭނގޭ ބާރެއް ދަމާފައި ގެންދިޔަހެން އަހަރެންގެ ގެންގޮސް ބެހެއްޓީ ދީމާގެ ކުރިމަތީގައެވެ. އަހަންނަށް ހިފައިލެވުނީ ދީމާގެ ކޮނޑުގައެވެ. ދީމާ ބަލައިލީ އަހަރެންގެ މޫނަށެވެ. އޭނާ އުޅުނީ އަހަންނާ ދުރަށްދާށެވެ. އޭނާއަކަށް އެ ފުރުސަތެއް އަހަރެން ނުދެމެވެ.\nއަނެއްކާ ވެސް ދީމާ ބަލައިލީ ސީދާ އަހަރެންގެ މޫނަށެވެ. އަހަރެންގެ ދެ ލޮލަށެވެ. ފެންކަޅިވެފައިވާ އެ ދެ ލޮލުން އެތައް ވާހަކައެއް އަހަންނަށް ކިޔައިދިނެވެ. އެތައް މާނައެއް ދޭހަކުރެވުނެވެ. އެ ހިތުގެ ކެކުޅުންތަކާއި އުދާސްތައް ހިއްސާކުރިއެވެ. މީހުން ބުނަނީ ތެދެކެވެ. ހިތާއި ހިތުން ގުޅެވިއްޖެ ނަމަ މާ ގިނަ ވާހަކައެއް ދައްކާކަށް ނުޖެހޭނެއެވެ. އެއް ހިތުގެ އުދާސްތައް އަނެއް ހިތަށް އިހުސާސް ކުރެވޭނެއެވެ. އެއް ހިތުގެ ވިންދުގެ އަޑު އަނެއް ހިތަށް އިވޭނެއެވެ. އަހަންނަށް ވެސް މިވީ އެހެންނެވެ. މަދު ސިކުންތުކޮޅެއްގެ ތެރޭގައި ދީމާގެ ހިތަށް އަހަރެންގެ ހިތް މަހައިލެވުނީއެވެ. އިޚުތިޔާރުން ބޭރުގައެވެ.\nދީމާގެ ހިތުގެ ބަތާނައިގައި ރައްކާކޮށްފައިވާ ވާހަކަތައް އަހަރެންގެ ކުރިމަތީގައި ފަތުރައިލިއެވެ. ފިރިމީހާގެ އަނިޔާވެރި ވަކިތަކުން އޭނާ ސަލާމަތްވުމަށް ކުރި މަސައްކަތްތަކެވެ. މަސްތުވާ ތަކެތީގެ އަޅަކަށްވެ ފިރިމީހާ ކޮންމެ ދުވަހަކު ކުރި އަނިޔާތަކާއި އޭނާއަށް ޖެއްސި ހާލުން ސަލާމަތްވުމަށް ކުރި ދަތުރުގެ ހިތްދަތި މަންޒަރުތައް އަހަރެންގެ ސިކުނޑިއަށް ތީރުތަކެއް ފަދައިން ހެރެމުން ދިޔައެވެ. އެއިން ކޮންމެ ތީރަކުން ޒަޚަމުވަމުން ދިޔައީ ސީދާ އަހަރެންގެ ހިތެވެ. އަހަރެންގެ މެޔެވެ. އަހަންނަށް މި ހެދުނީ ގޯހެއްކަމަށް ވިސްނުނީ ވެސް ހުރިހާ ކަމެއް ވެނިމުނު ފަހުންނެވެ.\nދީމާއަށް އާނ ބަސް ވެސް ބުނެވުނު ފަހުންނެވެ. ހިތުގައި ޖެހުނެވެ. ސުހާއަށް ދައްކާނެ މޫނަކާ މެދުގައެވެ. މިކަން އޭނާއަށް އެނގޭ ހިސާބުން ދެންވާނެ ގޮތަކާ މެދުގައެވެ. ކޮންމެ ގޮތަކަށް ކަންތައް ވިޔަސް އެއް ކަނޑިއަކަށް ދެ އުރައަކު ނޯވެވޭނެއެވެ. އަހަންނަށް ގޮތެއް ނިންމަން ވެސް ޖެހެއެވެ. ސުހާގެ ޚަބަރެއް ނުވާތާ ދެ ހަފުތާވަރުވީއެވެ. ކޮންމެ ދުވަހަކު ކޮންމެ ރެޔަކު އޭނާއަށް އަހަރެން ގުޅަމެވެ. މެސެޖު ކުރަމެވެ. ވައިބަރ ކުރަމެވެ. އޭނާއަށް މެސެޖު ލިބޭކަން، މެސެޖު ބަލާކަން އަހަންނަށް އެނގެއެވެ. ނަމަވެސް ސުހާގެ ޖަވާބެއް ނުލިބެއެވެ. އެންމެ ފަހުން އަހަރެން ގޮތެއް ނިންމީމެވެ. ސުހާގެ މަންމައަށް ގުޅާށެވެ. އެނޫން ގޮތެއް ނެތިގެންނެވެ.\n"ޒާހީއަށް ދެން ހުރިހާ ކަމެއް އެނގޭ އިރު އަހަންނާ ގުޅަނީ ކީއްކުރަން؟" ރުންކުރު ރާގެއްގައި ސުހާ ބުނެލިއެވެ.\n"އެރޭ ބުނީމެއްނު. އަހަރެން ވެސް ކުއްޖެއް ހޯދާނީއެއް ނޫނޭ." ސުހާ ލަސްލަހުން ބުނެލިއެވެ.\nއަހަރެން އަނގަ ބަންދުވިއެވެ. އިތުރަށް ދައްކާނެ ވާހަކައެއް ނުވިސްނުނެވެ. އެރޭ ސުހާގެ މޫނުމައްޗަށް އަރައި ފޭބި ކުލަވަރުން އެކަން ސާފުވިއެވެ. އޭނާއަށް އައި ކުއްލި ބަދަލުން ވީގޮތް ހާމަވިއެވެ. ޝަކުވާ ކުރުމުގެ ބަދަލުގައި އަހަރެން ޝުކުރުވެރިވީމެވެ. ސުހާ ކަހަލަ މަކަރުވެރިއެއްގެ ކިބައިން ސަލާމަތްވީމައެވެ. އެހެންވެ ސުހާއަށް ޝުކުރުއަދާ ކުރުމަށްފަހު ރީތި ގޮތުގައި ވަކިވުމުގެ ސިއްކަ ޖެހީމެވެ. ކޮންމެ ގޮތެއް ވިޔަސް އަހަންނަށް ވާނެ ގެއްލުމެއް ނެތެވެ. ސުހާ ގެއްލުނަސް އަހަންނަށް ގެއްލޭނެ އެއްޗެއް ނެތެވެ.\n"އަހަރެން ބުނީމެއްނު ބޮޑުވާހަކައެއް ދައްކަން އޮތްވާހަކަ." ދީމާ ލަސްލަހުން ބުނެލިއެވެ.\nއޭނާއަށް ވެސް ބަދަލުތަކެއް އަންނަ ކަން އަހަންނަށް ފާހަގަވާން ފެށިއެވެ. މާ ނޫން ކަމަށް ހެދިގެން އަހަންނާ ދުރަށްދާން އުޅޭކަން އިހުސާސްކުރެވުނެވެ.\n"ބައްޕަ ހުރިހާ ކަމެއް ނިންމައިފި. ރައްދުގައި އަހަންނަށް ކުރެވޭނެ ކަމެއް ނެތް." ދީމާގެ އަޑު ކުރެހެމުން ދިޔައެވެ.\n"ތިބުނީ؟" ހިތުގެ އަޑު ބާރުވެ މުޅިތަނަށް ބަންވަމުން ދާހެން ހީވާން ފެށިއެވެ.\n"އަހަރެންގެ ކާވެނި މިރަށު މީހަކާ ކުރާން. ކުރީން ކަންތައް ވީގޮތުން ބައްޕަ ބޭނުމެއް ނޫން އަހަރެން ރަށުން ބޭރު މީހަކާ އިންނާކަށް." ދީމާ ބަޑިފަޅައިގެން ދިޔައެވެ.\nދީމާ ދުއްވާގަތީ ކޮޓަރިއާ ދިމާއަށެވެ. އަހަންނަށް އިވުނު އަޑުން މޭ ފުނޑުފުނޑުވި ކަހަލައެވެ. ބޮލަށް ބަރު އެއްޗެއް ވެއްޓި މީހާ ޗިސްޗިސްވި ކަހަލައެވެ. މިވީ ކީއްހެއްޔެވެ؟ އަހަންނަށް މިހެން މިވަނީ ކީއްވެ ހެއްޔެވެ؟ އުއްމީދުތަކުގައި ކުލަ ނުޖެހި ހާފުސްވިލާ ކޮޅެއްހެން ގެއްލިގެން މިދަނީ ކީއްވެ ހެއްޔެވެ؟ އަހަންނަށް ގޯހެއް ހެދެނީ ހެއްޔެވެ؟ ކުށެއް ކުރެވެނީ ހެއްޔެވެ؟ ލޯބީގެ ދަނޑުގައި އެތައް މަލެއް ފޮޅި އެ މާތަކުގެ މައްޗަށް ބަނަވިލާތަކެއް އެޅި ކޮންމެ ފަހަރަކު އުއްމީދުތައް ފުނޑުފުނޑުވަނީއެވެ. ކުރާނެ ކަމެއް ނެތެވެ. މިއީ އަހަންނަށް ހުރި ގޮތެވެ. ތަގުދީރު ކުރަހައިދޭ މަންޒަރެވެ. އަހަންނަކީ ހާފުސްވިލާ ކޮޅަކީއެވެ.


Bireh nufilaa, muhimmee rayyithun ge ehbaarulun | Mihaaru\nކޮވިޑް-19 އާ ގުޅޭ ގޮތުން ބޭއްވި ބައްދަލުވުމެއްގައި މައިމޫނާ ބައިވެރިވެވަޑައިގަންނަވަނީ.---ފޮޓޯ: ހެލްތު މިނިސްޓްރީ\n30 މާޗް 2020 - 09:45 28 comments\nކިރިޔާ ކަމެއް ދޫކޮށްލެވިއްޖެ ނަމަވެސް ގޯހުން ހިނގައިދާނެ އެވެ! ކަރަންޓީންގައި ތިބި އިޓަލީގެ ދެ މީހަކު، ޓެސްޓްގެ ނަތީޖާ އައުމުގެ ކުރިން ރާއްޖެ އިން ފުރުވާލުމަކީ، މިހާތަނަށް ހެދި އެންމެ ބޮޑު ގޯހެވެ. އަދި އެ ގޯހާ އެކު، އެހެން ބައެއް ކަންކަން ވެސް މި ވަނީ ވަރަށް ބޮޑަށް ބަދަލުކުރަން ޖެހިފަ އެވެ. ބަދަލު ވެސް ކޮށްފި އެވެ. އެ ކޭސްއާ އެކު މިހާރު ނިންމާފައި ވަނީ ކަރަންޓީންގައި ތިބި އެންމެން ވެސް، ދޫކޮށްލުމުގެ ކުރިން ޓެސްޓް ހަދާށެވެ.\nއިޓަލީގެ ދެ މީހުންގެ ޓެސްޓްގެ ނަތީޖާ ނުލިބެނީސް ފުރުވާލި މައްސަލަ ކުރިމަތިވުމުގެ ކުރިން ޑައިރެކްޓަރު ޖެނެރަލް އޮފް ޕަބްލިކް ހެލްތު، މައިމޫނާ އަބޫބަކުރު މިދިޔަ ބުރާސްފަތިދުވަހު ދަރުބާރުގޭގައި "މިހާރު"ގެ ނޫސްވެރިންނާ ބައްދަލުކުރެއްވި އެވެ. އޭނާއާ އެކު ނޫސްވެރިން ހޭދަކުރި ދޮޅުގަޑިއެއްހާ އިރު ވެސް ފެނުނީ ކޮންމެ ދުވަހަކު ހެނދުނުން ފެށިގެން ރޭގަނޑު ދަންވަންދެން ކުރައްވާ މަސައްކަތުގެ ބުރަކަމާއި ވަރުބަލިކަމެވެ. އެއީ ދެބަސްވެވެން ނެތް ހަގީގަތެކެވެ. މައިމޫނާ އާއި އޭނާގެ ދަށުން މަސައްކަތްކުރާ އެހެން އެންމެންގެ ކުރިމަތީގައި ވެސް އޮތީ ގައުމީ މަސައްކަތެކެވެ. އެ އެންމެން ތިބީ އެކަމުގައި ފަސްޖެހުމެއް ނެތި އެވެ.\nކޮރޯނާވައިރަސް ރާއްޖޭގައި ފެތުރުނަ ނުދޭން ސިއްހީ ދާއިރާގެ ޚިދުމަތްތެރިންނާއި ކަމާ ގުޅޭ އެހެން އިދާރާތަކުގެ މީހުން ވަމުން އަންނަ ގުރުބާނީ، މައިމޫނާ ވަރަށް ތަފްސީލްކޮށް ކިޔައިދެއްވި އެވެ.\nހެލްތު މިނިސްޓަރު އަމީން، ސިއްހީ ކުއްލި ނުރައްކަލުގެ ހާލަތު މި މަހުގެ 12 ގައި އިއުލާން ކުރައްވާއިރު، އެޗްޕީއޭގެ ޑިރެކްޓަ ޖެނެރަލް މައިމޫނާ އަބޫބަކުރު، މިނިސްޓަރުގެ އަރިހުގައި.---ފޮޓޯ: އަހުމަދު އަވްޝަން/މިހާރު\nރާއްޖެ އަށް އެ ވައިރަހާ އެކު އެތެރެވި މީހުން ދެނެގަނެ ފުރާނަ ސަލާމަތްކޮށްދިނުމުގައި، އަމިއްލަ އަށް ނުރައްކަލުގެ ތެރެއަށް ހުށަހެޅި، އިންސާނިއްޔަތުކަން އިސްކޮށް ރާއްޖޭގެ ޑޮކްޓަރުންނާއި ނަރުހުންނާއި ލެބް ޓެކްނީޝަނުންނާއި އެ ނޫން ވެސް އަމަލީ ގޮތުން އުޅޭ އެންމެންގެ ޚިދުމަތަކީ ނަމޫނާއެކެވެ. އެކަމަކު މި ބުރަ މަސައްކަތުން ލުޔެއް ލިބުމާ އެންމެ ބޮޑަށް ގުޅިފައި އޮތީ، އޭނާ ވިދާޅުވި ގޮތުގައި، ރައްޔިތުންގެ އެއްބާރުލުމާ އެވެ.\nސިއްހީ ދާއިރާގައި 30 އަހަރުގެ ތަޖުރިބާއާ އެކު ޑައިރެކްޓަރު ޖެނެރަލް އޮފް ޕަބްލިކް ހެލްތުގެ މަގާމުގައި ހުންނެވި މައިމޫނާ ވިދާޅުވީ ރާއްޖެ އަށް ނުރައްކަލެއް ނެތް ކަމަށް ދެކި ހިތްހަމަޖެހިލަން އަދި ކައިރި ވެސް ނުވާ ކަމަށެވެ. އެގޮތަށް ވިސްނައިފި ނަމަ، ރައްކާތެރިކަމެއް ނެތް ކަމަށް ވެސް ވިދާޅުވި އެވެ.\nމިއީ، އޭނާގެ ސިއްހީ ކެރިއަރުގައި ވެސް އެންމެ ތަފާތު، ގޮންޖެހުން ބޮޑު ތަޖުރިބާ އެވެ. އެކަމަކު މިކަމުގައި ފިޔަވަޅުތައް އެޅުމުގެ އިރުޝާދުތައް ކުރިއަށް ނެރެމުން އަންނަނީ މިފަދަ ހާލަތްތަކުގައި ރާއްޖެ އިން ކުރިން އަމަލުކުރަމުން އަންނަ ގޮތާއި ދުނިޔޭގެ ސިއްހަތު ޖަމިއްޔާ، ޑަބްލިޔުއެޗުއޯގެ އިރުޝާދުތަކާ ވެސް އެއްގޮތަށެވެ.\n"ކިރިޔާ ތަންފުކެއް ދޫކޮށްލެވިއްޖެ ނަމަ ވެސް ރައްކާތެރިކަމެއް ނެތް. ގޯހުން ހިނގައިދާނެ. އެކަން ވިޔަ ނުދޭން އަޅުގަނޑުމެން [ސިއްހީ ޚިދުމަތްތެރިންނާ އެކު އުފައްދާފައިވާ ޓާސްކް ފޯސް] އިން އެއްވެސް ކަމެއް ދޫކޮށެއް ނުލަން. ފިޔަވަޅުތަކާއި އިރުޝާދާ އެއްގޮތަށް ތި ގޮތުގައި [އާއްމުން] ހިފަހައްޓާލަން ޖެހޭ،" އޭނާ ވިދާޅުވި އެވެ.\nމިދިޔަ ހުކުރު ދުވަހު އޮތް ބައްދަލުވުމެއްގައި، ޑިރެކްޓަ ޖެނެރަލް އޮފް ޕަބްލިކް ހެލްތު މައިމޫނާ އާއި ރާއްޖޭގައި ހުންނަވާ ޑަބްލިއުއެޗްއޯގެ މަންދޫބު އަރްވިންދު ވާހަކަ ދައްކަވަނީ.---ފޮޓޯ: ހެލްތު މިނިސްޓްރީ\nސިއްހީ ކުއްލި ނުރައްކަލުގެ މި ހާލަތުގައި، އެންމެ ބާރު ގަދަ އަދި ބޮޑު ޒިންމާއެއް އުފެއްލެވުމާ ހަވާލުވެ ހުންނެވި މައިމޫނާ މި ގޮތަށް ވިދާޅުވި އިރު ހަނދާންކޮށްދެއްވީ، މި ވައިރަހުން ދިވެހި ރައްޔިތުން ސަލާމަތްކުރަން، ސަރުކާރުން އަޅާފައިވާ ފިޔަވަޅުތަކާ ގުޅުވައި، އާއްމުންގެ ތެރެއަށް ނުކުމެ ނޫޅެ ގޭ ބަންދުގައި ތިބެން ދީފައިވާ އިރުޝާދެވެ. މީގެ، 32 އަހަރު ކުރިން ސިއްހީ ޚިދުމަތާ ގުޅިވަޑައިގެން، އާއްމު ސިއްހަތު ރައްކާތެރިކުރުމުގައި މުހިއްމު ޚިދުމަތްތަކެއް ކޮށްދެއްވި މައިމޫނާ ވިދާޅުވީ މިހާތަނަށް އަޅާފައިވާ ކޮންމެ ފިޔަވަޅަކާ ގުޅިފައި ވަނީ ވެސް ރައްޔިތުންގެ ސަލާމަތާއި ރައްކާތެރި ކަން ކަމަށެވެ.\nމިދިޔަ ޑިސެމްބަރު، 31 ގައި ޗައިނާގެ ވޫހާން އިން ފެނުނު މި ވައިރަހަށް އެކި ގައުމުތަކުން މިއަދާ ހަމައަށް 600،000 އަށް ވުރެ މީހުން ވަނީ ޕޮޒިޓިވްވެފަ އެވެ. ހަލުވިކަމާ އެކު އެކި ގައުމުގައި އަދިވެސް ވައިރަސް ފެތުރެމުންދާއިރު، ރާއްޖޭގައި ވެސް ދެ ދިވެއްސަަކާ އެކު 16 މީހަކު ވަނީ ޕޮޒިޓިވްވެފަ އެވެ. އޭގެތެރެއިން ދެ ދިވެހިން ނޫން އެންމެން މިހާރު ވަނީ ރަނގަޅުވެފަ އެވެ.\nމައިމޫނާ، މިދިޔަ ބުރާސްފަތި ދުވަހު "މިހާރު" އަށް އިންޓވިއު ދެެއްވަނީ.\nމައިމޫނާ ވިދާޅުވީ ދުނިޔޭގެ ހުރިހާ ތަނެއްގައި އަދިވެސް ވައިރަސް ވަރަށް ބާރަށް ފެތުރެމުންދާ އިރު ރާއްޖެ ވެސް އިސްތިސްނާ ނުވާ ކަމަށެވެ. އެ ފުރުސަތު ނުވަތަ ރައްޔިތުންގެ ސަލާމަތާއި ރައްކާތެރިކަމަށް ކުރަން ޖެހިދާނެ އެއްވެސް ކަމަކަށް އިހުމާލުނުވެ މަސައްކަތް ކުރަނީ އެ ވިސްނުމުގައި ކަން އޭނާ ތަކުރާރުކޮށް ފާހަގަކުރެއްވި އެވެ.\n"ރާއްޖެ އަށް ބިރެއް ނެތް ކަމަށް އަޅުގަނޑުމެންނަކަށް ނުދެންނެވޭނެ. ރައްކާވެ ތިބުމުގެ މި ފިޔަވަޅުތަކާ އެކު ކުރިއަށް ދާން ހުރިހާ ލެވެލްއަކުން ވެސް މަސައްކަތް ކުރަނީ. ރައްޔިތުން ވެސް ވީ އެ ގޮތުގައި ތިބެން. ރާއްޖޭގައި ފެތުރުނަ ނުދިނުމަށްޓަކައި އަދިވެސް އަންނަނީ ވަރަށް ވަރުގަދަ ފިޔަވަޅުތަކެއް، މަސައްކަތްތަކެއް ކުރަމުން،" މައިމޫނާ ވިދާޅުވި އެވެ.\nފެތުރިއްޖިއްޔާ މިއަށް ވުރެން އަދި މާ ބުރަ މަސައްކަތްތަކެއް، ކުރަން ޖެހި ނުރައްކާ ބޮޑުވެގެން ހިނގައިދާނެ. ފެތުރުނަ ނުދޭން މިހާރު ވެސް ވަރަށް ގަދައަށް މަސައްކަތް ކުރަމުން އަންނަނީ. --މައިމޫނާ\nއޭނާ ވިދާޅުވި ގޮތުގައި ޗައިނާގައި ވައިރަސް ފެތުރޭކަން އެނގުމާ އެކު ރާއްޖޭގައި ގިނަ ފިޔަވަޅުތަކެއް އަޅަމުން އަޔަސް އެކަން އެއީ އަދި ނިމުމެއް އޮތް ކަމެއް ނޫނެވެ.\n"އަޅުގަނޑުމެންގެ ޒިންމާގެ ދަށުން ކަމެއް ދޫވެއްޖެ ނަމަ ދެން ވާނެ ގޮތެއް އަޅުގަނޑުމެންގެ މި ޓީމުގެ ކުރިމަތީގައި އަބަދުވެސް އޮންނަނީ. ޓެކްނިކަލް އެޑްވައިޒަރީ ޓީމުގެ ގޮތުގައި ތިއްބަވާ ޑޮކްޓަރުން ވެސް އެއްވެސް ކަމެއް ދޫވިޔަ ނުދޭން އެ މަސައްކަތް ކުރައްވަނީ،" މައިމޫނާ ވިދާޅުވި އެވެ.\nޓާސްކްފޯހުގެ މަޝްވަރާތަކާއި ކުރެވެމުން އަންނަ މަސައްކަތަށް ބަލައި މިހާރު އަންދާޒާކޮށްފައި ވަނީ، މިހާރު އަޅާފައިވާ ފިޔަވަޅުތަކާ އެކު މަހެއްހާ ދުވަހު ހިފަހައްޓާލަން ޖެހޭނެ ކަމަށެވެ. އާއްމުންގެ ތެރެއަށް ވައިރަސް ފެތުރުނަ ނުދީ ހިފެހެއްޓުމަކީ އެންމެ ބޮޑު އަމާޒެވެ.\n"އެ ހާލަތު ބަދަލުވާ އިރު ދެން އޮންނާނީ ފަރުވާދިނުން، އެހެން މީހުން ރައްކާތެރިކޮށް މި ފެތުރުނަ ނުދޭން މަސައްކަތް ކުރުން. ދެން އެއާ އެކު ކްރިޓިކަލްވާ ފަރާތްތަކަށް ފަރުވާ ދިނުމުގެ ކަންތައްތައް. އެއީ، އައިސީޔޫ ފެސިލިޓީސްތައް. އެ ލެވެލްތަކަށް މިހާރު ވިސްނިފައި ހުރީ.“\n"އަޅުގަނޑުމެން މި ކުރާ މަސައްކަތަކީ ރައްޔިތުން ބަލިން ރައްކާތެރިވުމަށް ކުރާ މަސައްކަތް. ހަމަ އެގޮތަށް ރައްޔިތުން ތިއްބެވުން މުހިއްމު. މިކަމަކީ ބަޔަކަށް ގެއްލުމެއް ދޭކަށް ނުވަތަ ދަތިތަކެއް ކުރިމަތިކުރާކަށް ކުރާ މަސައްކަތެއް ނޫން. އެންމެންގެ ރައްކާތެރިކަމާއި ސަލާމަތަށް ކުރެވޭ މަސައްކަތެއް. ކަނޑައެޅޭ ގޮތްތަކަކަށް އަމަލުތައް ބެހެއްޓުން ވަަރަށް މުހިއްމު,“\nކޮވިޑް-19 އާ ގުޅޭ މަޝްވަރާ ބައްދަލުވުމެއްގައި މައިމޫނާ ވާހަކަ ދައްކަވާއިރު، ހެލްތު މިނިސްޓަރު އަމީން އަޑުއައްސަވަނީ.\nއިރުޝާދުތަކަށް އަމަލުނުކޮށްފި ނަމަ އެ ހުރިހާ މަސައްކަތެއް ދާނީ، މައިމޫނާ ސިފަކުރެއްވި ގޮތުގައި، ފެނަށެެވެ. އެ ފިޔަވަޅުތަކާ ދެކޮޅުހަދައިފި ނަމަ ވަރަށް ދެރަ ގޮތްތަކެއް ކުރިމަތިވެދާނެ ކަމަށް ވެސް އޭނާ ވިދާޅުވި އެވެ.\nމި ނަސޭހަތް މައިމޫނާ ދެއްވީ، މިހާތަނަށް ވެސް ޓާސްކް ފޯހުގެ އިރުޝާދުތަކަށް އާއްމުން ފުރިހަމަ އަށް ބޯލަނބަލުން އަންނަ ކަން ފާހަގަކުރައްވަމުންނެވެ. އޭނާ އެދިވަޑައިގަތީ ކުރިއަށް އޮތް ތަނުގައި ވެސް އެ ގޮތުގައި ދެމިތިބުމަށެވެ.\n"ރައްޔިތުންނަށްޓަކައި އަޅުގަނޑުމެން މިކުރާ މަސައްކަތުގެ ނަތީޖާ ފެންނާތީ ވަރަށް ހިތްހަމަޖެހޭ. ކުރެވުނު މަސައްކަތުން މި ހިސާބުގައި މި ތިބީ. މިއީ ކާމިޔާބީއެއް ކަމަށް ބެލިދާނެ އެކަމަކު ކުރިއަށް އޮތީ މަސައްކަތް. ކާމިޔާބީއެކޭ ކިޔާފައި ހުއްޓާލުމަށް ފުރުސަތެއް ނެތް,“ މައިމޫނާ ވިދާޅުވި އެވެ.\nއިތުރު ލިޔުންތައް ދިވެހި ސަރުކާރު ހެލްތު މިނިސްޓްރީ މައިމޫނާ އަބޫބަކުރު (ޑީޖީ، އެޗްޕީއޭ) ސިއްހަތު ބަލިތައް ސިއްހީ ކުއްލި ނުރައްކަލުގެ ހާލަތު\nރާއްޖޭގައި ސިއްހީ ކުއްލި ނުރައްކާ އިއުލާންކޮށްފި\n3 weeks ago 99


8 fuluhakah midhiya November mahu vanee dhauvaa ufulaafai: PG | Mihaaru\nފުލުހުންތަކެއް، މަގުމަތީގައި ހަރަކާތްތެރިވަނީ: ބިދޭސީއަކަށް އަނިޔާކުރި މައްސަލައިގައި އަށް ފުލުހަކަށް ވަނީ ދައުވާ އުފުލައިފައި.-- މިހާރު ފޮޓޯ\nއަށް ފުލުހަކަށް މިދިޔަ ނޮވެމްބަރު މަހު ވަނީ ދައުވާ އުފުލާފައި: ޕީޖީ\n17 ޖޫން 2020 - 15:025comments\nމަސްތުވާތަކެއްޗާ ގުޅުންހުރި މައްސަލައެއްގައި މ. އުޖާލާގެ ބަލައި ފާސްކުރުމުގެ ތެރޭގައި ބިދޭސީއަކަށް އަނިޔާކުރި މައްސަލައެއްގައި 11 ފުލުހެއްގެ މައްޗަށް ދައުވާކޮށްދިނުމަށް އެދި މިދިޔަ އޮކްޓޯބަރު 31 ވަނަ ދުވަހު ޕީޖީއަށް ހުށަހަޅާފައިވެ އެވެ. ނަމަވެސް ހެކި ނެތުމުން ތިން މީހެއްގެ މައްސަލަ ވަނީ އަނބުރާ ފޮނުވާލައިފަ އެވެ.\nއެ އޮފީހުގެ މީޑިއާ އޮފިޝަލް އަދި ޕަބްލިކް ޕްރޮސެކިއުޓާ، އަހުމަދު ޝަފީއު ވިދާޅުވީ އަށް ފުލުހެއްގެ މައްޗަށް ދައުވާކޮށްދިނުމަށް އެދި މިދިޔަ ނޮވެމްބަރު 24 ވަނަ ދުވަހު ކްރިމިނަލް ކޯޓަށް ފޮނުވާފައިވާ ކަމަށެވެ. އެ މައްސަލައިގެ ފުރަތަމަ އަޑުއެހުން މިދިޔަ ޖެނުއަރީ 22 ވަނަ ދުވަހު ބޭއްވިއިރު، އެ މައްސަލައިގައި ތުހުމަތުކުރެވޭ އެންމެން ވެސް ވަނީ ވަކީލަކަށް އެދިފަ އެވެ.\nއޭގެ ފަހުން މިދިޔަ މާޗު މަހު ބޭއްވި އަޑުއެހުން ވަނީ ކެންސަލްވެފަ އެވެ.\nBidheysee ah aniyaakuri massalaigai 8 fuluhakah dhauvaa kuran PG in vanee balaigenfai\nޝަފީއު ވިދާޅުވީ، ޕީނަލް ކޯޑުގެ ދަށުން ދައުވާ އުފުލި މީހުންގެ ތެރެއިން ހަތް މީހަކަށް ކޮށްފައިވަނީ އަނިޔާއެއް ދިނުމުގެ ދައުވާ އެވެ. އޭގެ ތެރެއިން އެއް ފުލުހަކަށް ދެ ދައުވާއެއް ކުރާއިރު ދެން ހުރި ފުލުހަށް ކޮށްފައިވަނީ މުދަލަށް ގެއްލުން ދިނުމުގެ ދައުވާ އެވެ.\nބިދޭސީއެއްގެ ގައިގައި ތަޅައި އަނިޔާކުރި މަންޒަރު ސޯޝަލް މީޑިއާގައި އޭރު ވަރަށް ބޮޑަށް ދައުރުވި އެވެ. އެ ވީޑިއޯ އިން ފެންނަ ގޮތުގައި ކުލަ ހެދުމުގައި ތިބި ދެ ތިން ފުލުހުން ވަނީ އަތުންނާއި ފައިން އެ މީހާ އަށް ހަމަލާދީ ވަރަށް ބޮޑަށް އަނިޔާކޮށްފަ އެވެ. އަދި ގަލަކުން ވެސް އެ މީހާގެ ގައިގައި ޖަހަ އެވެ.\nބިދޭސީއަކަށް އަނިޔާކުރި ޑްރަގް އެންފޯސްމަންޓް ޑިޕާޓްމަންޓުގެ ފުލުހުން ޑީމޯޓުކުރުމާއި ޑިޕާޓްމަންޓު ބަދަލުކުރަން ޑިސިޕްލިނަރީ ބޯޑުން މީގެ ކުރިން ނިންމި އެވެ. ނަމަވެސް އެ އަދަބު ލުއިކަމަށް ގަބޫލުކުރެވޭތީ ކަމަށް ބުނެ އެ ނިންމުން ވަނީ އިސްތިއުނާފު ކޮށްފަ އެވެ. އިސްތިއުނާފު ކުރުމުން ވެސް، ޑިސިޕްލިނަރީ ބޯޑުގެ ނިންމުން ވަނީ ދަމަހައްޓައިފަ އެވެ. އެހެންވެ އެ ފުލުހުން ތިބީ ވަޒީފާގަ އެވެ.\nވައްކަމުގެ ތުހުމަތުގައި މިިދިޔަ އޮގަސްޓް5ގައި ފުލުހުންގެ ބެލުމުގެ ދަށަށް ގެންދިޔަ މީހަކަށް އަނިޔާކުރި މައްސަލައެއްގައި ހަތަރު ފުލުހަކަށް ވަނީ ފިޔަވަޅު އަޅައިފަ އެވެ. އޭގެ ތެރެއިން ތިން މީހަކު ވަޒީފާއިން ވަކިކޮށް އެކެއްގެ ރޭންކް ދަށްކުރަން، ޑިސިޕްލިނަރީ ބޯޑުން މިދިޔަ ހޯމަ ދުވަހު ނިންމާފައިވެ އެވެ.\nއިތުރު ލިޔުންތައް ފުލުހުން ޕްރޮސެކިއުޓާ ޖެނެރަލް ކްރިމިނަލް ކޯޓް ފުލުހުންގެ އަނިޔާ


މަޤާމު: ސީނިއަރ ހިއުމަން ރިސޯސް އޮފިސަރ\nޑިޕާޓްމަންޓް: ހިއުމަން ރިސޯސް ޑިވެލޮޕްމަންޓް އެންޑް ޕާރސަނަލް މެނޭޖްމަންޓް\nތައުލީމީ ފެންވަރާއި ތަޖުރިބާ: ހިއުމަން ރިސޯސް މެނޭޖްމަންޓް ދާއިރާއިން ޑިގްރީ ހާސިލުކޮށްފައިވުމާއެކު، ވަޒީފާއާއި ގުޅުންހުރި ދާއިރާއެއްގައި މަދުވެގެން4އަހަރު ދުވަހުގެ ތަޖުރިބާ ލިބިފައިވުން.\nހިއުމަން ރިސޯސް ސްޓްރެޓެޖީ އަދި ޕޮލިސީތައް އެކުލަވާލުމާއި އިންޕްލިމަންޓް ކުރުމާއި ގުޅިގެން ކުރަންޖެހޭ މަސައްކަތްތައް ކުރުން.\nއޮފީހުން ހިންގާ އެކިއެކި ސްޓާފް ޑިވެލޮޕްމަންޓް، ޓްރެއިނިންގ އަދި ޓީމް ބިލްޑިންގ ގެ ޕްރޮގްރާމްތައް ހިންގުމަށް ކުރަންޖެހޭ މަސައްކަތްތައް ކުރުން.\nކޮމްޕްލައަންސް އަދި ޕަރފޯމަންސް މެނޭޖްމަންޓާ ގުޅިގެން ކުރަންޖެހޭ މަސައްކަތްތައް ކުރުން.\nކޮމްޕެންސޭޝަން އަދި ރިވާރޑް ސްޓްރެޓެޖީ އެކުލުމާއި އިންޕްލިމަންޓް ކުރުމާ ގުޅިގެން ކުރަންޖެހޭ މަސައްކަތްތައް ކުރުން.\nއޮގަނައިޒޭޝަނަލް ރިފޯމު، ރިވިއު އަދި ބިޒްނަސް އެފިޝިއަންސީއާއި ގުޅިގެން ހިއުމަން ރިސޯސް ޑިޕާޓްމަންޓުން ކުރަންޖެހޭ މަސައްކަތްތައް ކުރުން.\nމުވައްޒަފުންނާ ގުޅުންހުރި ގްރީވަންސް މައްސަލަތައް ބެލުމާއި މިކަމާ ގުޅުންހުރި ލިއެ ކިއުންތައް ބެލެހެއްޓުން.\nމުވައްޒަފުންގެ މުސާރައާއި އިނާޔަތްތައް ދިނުމާ ގުޅިގެން ކުރަންޖެހޭ މަސައްކަތްތައް ކުރުން.\nޑިޕާރޓްމަންޓުން ކުރާ މަސައްކަތްތަކުގެ ލިޔެކިޔުންތަށް ރަނގަޅަށް ބެލެހެއްޓުމާއި އަދި މިނޫންވެސް ދުވަހުން ދުވަހަށް ކުރަންޖެހޭ އިދާރީ މަސައްކަތްތައް ކުރުން.\nހިއުމަން ރިސޯސްގެ ފަންކްޝަންސްތަކާއި ޕްރޮސެސްތައް އެނގޭ ފަރާތަކަށްވުން.\nއެޗް. އާރު ޕޮލިސީ އަދި އޯގަނައިޒޭޝަނަލް ޑިވެލޮޕްމަންޓްގެ ހުނަރު.\nރަނގަޅު އިންޓަރޕާރސަނަލް ސްކިލްސް ހުރި ފަރާތަކަށްވުން.\nއެމް.އެސް. އޮފީސް ޕެކެޖް ބޭނުންކުރަން އެނގުން.\nމުސާރަ: 10،000.00ރ (އެލަވަންސްތަކާއެކު މަދުވެގެން 18،420.00ރ ގެ މުސާރައެއް ލިބޭނެއެވެ.)\nސުންގަޑި: 12 މޭ 2015 1429


ކިހިނެއް މިވަނީ؟ އިޒްރޭލުން ފްލައިޓްތައް ރާއްޖެ އަންނަ ވާހަކަ ބުނާއިރަށް ސަރުކާރުން ބުނަނީ އެއީ ދޮގެއްކަމަށް | Sandhaanu\nކިހިނެއް މިވަނީ؟ އިޒްރޭލުން ފްލައިޓްތައް ރާއްޖެ އަންނަ ވާހަކަ ބުނާއިރަށް ސަރުކާރުން ބުނަނީ އެއީ ދޮގެއްކަމަށް\nއިޒްރޭލުގެ އެންމެ މަޝްހޫރު ނޫސްކަމުގައިވާ އިޒްރޭލް ހަޔޫމްގައި ޝާއިޢުކޮށްފައިވާ ލިޔުމެއްގައި ވާގޮތުގައި އިޒްރޭލުން ފުރައިގެން ސީދާ ދިވެހިރާއްޖެއަށް ފްލައިޓަކުން ދަތުރުކުރެވޭނެ އިންތިޒާމު މިހާރު ވަނީ ހަމަޖެހިފައެވެ.\nއިޒްރޭލުގެ ޓްރެވެލް އޭޖެންސީއެއް ކަމުގައިވާ ކަމީނޯސްއިން މައުލޫމާތު ދީފައިވާ ގޮތުގައި އިޒްރޭލުން ރާއްޖެއަށް ދަތުރުކުރުމަށް އިންތިޒާމުކޮށްފައިވާ ފްލައިޓުތައް ސެޕްޓެމްބަރު6އަކުން އޮކްޓޯބަރު4އަކާ ހަމަޔަށް އޮޕަރޭޓް ކުރާނީ ކޮންމެ ހަފްތާއެއްގެ ހޯމަ ދުވަހުއެވެ. މި ދަތުރުތަކުގެ ޓިކެޓުގެ އަގަކީ 995 ޑޮލަރެވެ.\nމި ދަތުރުތައް ކުރެވޭނީ އެއަރ ސީޝެލްސް މެދުވެރިކޮށެވެ. އިޒްރޭލުން ރާއްޖެއަށް ވައިގެ މަގުން އައުމަށް 8 ގަޑިއިރާއި ބައި ހޭދަވާނެއެވެ. އަދި ރާއްޖެއިން އަނބުރާ އިޒްރޭލަށް ދިޔުމަށްޓަކައި 10 ގަޑިއިރު ނަގާނެއެވެ. އެއީ ދަތުރުގެ މެދުތެރެއިން 1 ގަޑިއިރު ސީޝެލްސްގައި މަޑުކުރާގޮތަށް ހަމަޖެހިފައިވާތީއެވެ.\nމިކަމާ ގުޅިގެން މޯލްޑިވްސް އެއާރޕޯޓްސް ކޮމްޕެނީ ލިމިޓެޑް (އެމް.އޭ.ސީ.އެލް) ގެ މީޑިޔާ އޮފިޝަލާއި ސުވާލުކުރުމުން މިކަމާ ބެހޭ ގޮތުން އެއްޗެއް ބުނުއްވަން އޭނާ ވަނީ އިންކާރު ކުރައްވާފައެވެ.\nދާދިފަހުން އިޒްރޭލުން ދަތުރުކުރި މަތިންދާބޯޓެއް ވެލާނާ އެއާރޕޯޓަށް ޖައްސާފައިވާ މައްސަލައިގައި ވެސް ސަރުކާރުން އެއްވެސް އެއްޗެއް ވިދާޅުވެފައެއް ނުވެއެވެ.\nމީގެ ކުރިން ރައީސް މުހައްމަދު ނަޝީދުގެ ވެރިކަމުގައި އެމަނިކުފާނު އިޒްރޭލުން މަތިންދާބޯޓު ރާއްޖެއަށް ދަތުރު ކުރެވޭނެ އިންތިޒާމު ހަމަޖައްސަވަން މަސައްކަތް ކުރައްވާފައި ވެއެވެ. ނަމަވެސް ރައްޔިތުން މިކަމާ ނުރުހުން ފާޅުކުރުމާ ގުޅިގެން މި ޕްރޮޖެކްޓު ވަނީ ހުއްޓާލާފައެވެ.\nމިފަހަރުވެސް އިޒުރޭލުން ސީދާ ފުރައިގެން ފްލައިޓުތައް ރާއްޖެ ދަތުރުކުރަން އުޅޭ ވާހަކަ މި ދެކެވެނީ އެމްޑީޕީގެ ވެރިކަމުގައެވެ. މީގެ އިތުރަށް ރައީސް ނަޝީދު އިޒުރޭލަށް ވަޑައިގެން އެ ގައުމުގެ ރައްޔިތުންގެ މަޖިލީހުގައި ތަގުރީރު ކުރެއްވުމުގެ ދައުވަތެއް އިޒުރޭލުން ދީފައިވާކަމަށް ޚުދު ރައީސް މުޙައްމަދު ނަޝީދު ވަނީ ރައްޔިތުންގެ މަޖިލީހުގައި ވިދާޅުވެފައެވެ. އެ ދަތުރު ކުރިއަށް ރޭވިފައި އޮތް ގޮތެއް އަދި ރަނގަޅަކަށް ނޭނގެއެވެ.\nރައީސް ނަޝީދުގެ ރައީސްކަމުގައި އިޒުރޭލު މީހުން ރާއްޖެ އައިސް ތަރައްގީގެ ނަމުގައި އައިކޭމްޕް ބާއްވައި އިޒުރޭލު ފަޅޯ ހައްދައި ރާއްޖޭގެ މައްޗަށް ފެތުރިގަންނަން މަސައްކަތްތަކެއް ކޮށްފައިވެއެވެ. ނަމަވެސް އެ މަޝްރޫޢުތައް ގަދައަށް ނުޖެއްސެނީސް ރައީސް ނަޝީދު ވަނީ އެމްޑީޕީ ކޯލިޝަނުން އޭނާއާ ހަވާލު ކުރެއްވި ރައީސުލް ޖުމްހޫރިއްޔާގެ މަގާމުން އިސްތިއުފާ ދެއްވައި އޭނާގެ ނާއިބު ރައީސް ޑޮކްޓަރ މުޙައްމަދު ވަޙީދު ޙަސަންމަނިކަށް ރާއްޖޭގެ ރައީސުލްޖުމްހޫރިއްޔާކަމުގެ މަގާމު ލިބިވަޑައިގަންނަވާނެގޮތަށް މަގުފަހިކޮށް ދެއްވާފައެވެ.\nއިޒުރޭލާ ދިވެހިރާއްޖެއާ ދެމެދު ވައިގެ ދަތުރުތައް ފަށާ ޚަބަރުތައް މީޑިއާގެ އެކި ގުނަވަންތަކުން ފެންނަން ފެށުމުން ޓްރާންސް ޕޯޓު މިނިސްޓްރީން ވަނީ އެއީ ދޮގެއްކަމަށް ބުނެ ބަޔާނެއް ނެރެފައެވެ.\n“ދިވެހިސަރުކާރުން މިފަދަ ހުއްދައެއް ދިނުމަށް ވިސްނާފައި ނުވާކަމަށާއި، އަދި އިޒުރޭލާ ދެމެދު ވައިގެ ދަތުރުފަތުރު ކުރުމާ ގުޅޭ އެއްބަސްވުމެއްގައި ސޮއި ކުރުމަށް ނިންމާފައި ނުވާ ވާހަކަ މައުލޫމަތަށްޓަކާ ދަންނަވަމެވެ.” ޓްރާންސްޕޯޓު މިނިސްޓްރީގެ ބަޔާނުގައި ވެއެވެ.\nއެމްޑީޕީ ކޯލިޝަންގެ ވެރިކަމެއް ރާއްޖޭގައި އުފެދޭއިރަށް މި ވަނީ ކިހިނެއް ހެއްޔެވެ؟ މިފަހަރު މިއިވުނީ އިޒުރޭލާއި ރާއްޖޭގެ ގުޅުން ބަދަހިވެ އިޒްރޭލުގެ “ފެރީ” ފެށޭ ވާހަކައެވެ. އެކަމަކު މައްސަލަތަކެއް އުޅޭކަމަށް ރައީސް ވިދާޅުވި، ޓްރާންސްޕޯޓު މިނިސްޓްރީން އެއީ ދޮގެކޭ ބުނުމުން ތެދެއްވެސް ޖެހޭނީ ދޮގެއްކަމަށް ގަބޫލު ކުރާށެވެ. އެހެނީ އިޒުރޭލުން ރާއްޖެއަށް ސީދާ ދަތުރު ކުރާނީ އިންޑިއާގެ ނުފޫޒު އިންތިހާއަށް އޮންނަ އެއަރ ސީޝެލްސްގެ ފްލައިޓެކެވެ. ރާއްޖެއަށް ގެންނާނީ އިޒުރޭލުގެ ޔަހޫދީންނެވެ.\nމުހުސިން އިސްމާޢީލު ޖޫން 17, 2021 At 8:35 ޕމ\nގާޒާއަށް ބޮން އަޅަމުން އިހަކަށްދުވަހު ގެންދިއައިރުވެސް އިޒްރޭލުގެ ބޯޓުން ސިއްރިޔާތުގައި ވެލާނާ ވައިގެ ބަދަރުގައި ޖައްސާ ގަނޑެއްގަނެ ސިންގަޕޯރ އަށް ނައްޓާލި ނޫންތޯއެވެ. އެ ޚަބަރު ސަންދާނުން ކީމެވެ. މިއަދާ ހަމައަށްވެސް ސަރުކާރަކުން އެ ޚަބަރު ދޮގެއްނުކުރެއެވެ. އަދި މެލޭޝިއާގެ އޭވިއޭޝަންުން އެބޯޓު ފުރައިގެން އެފަރާތްގަނޑަށް އައީ މާލޭ އިންޓަރނޭޝަނަލް އެއަރޕޯޓުންކަމަށް ބުނެފައިވާއިރު އެކަންވެސް ދޮގުކޮށްފައެއް ނުވެއެވެ. އެމްޑީޕީގެ 2008 ގެ ވެރިކަމުގައިވެސް އޭރުގެ ފޮރިން މިނިސްޓަރު ނަސީމު އިޒްރޭލަށް ފޮނުވައިގެން ދެގައުމުގެ ގުޅުން ބަދަހިކުރަން ބައްދަލުވެުންތަކެއް ބޭއްވިނޫންހެއްޔެވެ. މި އެމްޑީޕީ ވެރިން ވެރިކަން ފޭރިގަންނަން އުޅޭއިރު މަކަރުވެރި ދޮގުތަށް ވައުދުތައް ރައްޔަތުން ހަދައިފަ ވެރިކަން ލިބުނީމާ އިޒްރޭލު ނުނީ އިންޑިއާގެ ގެރި ގޮރާ މިފަދަ ގުޅުން ތަކެއް ނުހެދިގެން މި ތެޅިބާލަނީ ކީއެވެބާވައެވެ. ހަމަ އަންބޮޑި އަށް ބޮޑުވާތީތޯއެވެ. ދިވެހިގައުމު ހިނގަންވާނީ ދިވެހިން އެދޭގޮތަށެވެ. ވެރިކަން ލިބުނީމާ ދެން މަބޭނުންގޮތެކޭ ހިތައްއަރަނީ ޖާހިލުކަމުން ކަން ޔަގީނެވެ.


60 kilo ran gahanaa alhaigen gudaa nulevifai\n60 ކިލޯ ރަން ގަހަނާ އަޅައިގެން ކައިވެނީގެ ދުވަހު ގުޑާނުލެވިފައި\nޗައިނާ މީހާ ރަން ގަހަނާތައް އަޅައިގެން\nޗައިނާގެ ހޫބޭ ޕްރޮވިންސްގެ އަންހެނަކު ކައިވެނި ކުރި ދުވަހު އަޅައިގެން ހުރި ރަނުގެ ގަހަނާތައް ބޮޑެތި ވެފައި ގިނަ ކަމުން އެ ކައިވެނީގެ ރަސްމިއްޔާތަށް ދިޔަ މެހެމާނުންނާއި އެ ރަށުގެ މީހުން ހައިރާންވެ ބަސް ހުއްޓިފައި ތިބެން ޖެހިއްޖެ އެވެ.\nމިދިޔަ ސެޕްޓެމްބަރު މަހުގެ 30 ވަނަ ދުވަހު ކުރި މި ކައިވެނީގެ ރަސްމިއްޔާތުގައި އަންހެންމީހާ އަޅައިގެން އިން ރަނުގެ ގަހަނާތަކުގެ ބަރުދަނުގައި 60 ކިލޯ ހުއްޓެވެ. އަދި މި ގަހަނާތައް އަޅައިގެން އެމީހާއަށް ގުޑާ ވެސް ނުލެވިފައި އިން ކަމަށް ވެއެވެ.\nކައިވެނި ކުރާ ދުވަހު ރަނުގެ ގަހަނާތައް އެޅުމަކީ ވަރަށް ގިނަ ގައުމުތަކުގެ ސަގާފީ ކަމެކެވެ. އަދި މިއީ ކައިވެނި ބާއްޖަވެރިވާނެ ކަމެއް ކަމަށް ބައެއް ގައުމުތަކުގެ މީހުން ދެކެ އެވެ. ނަމަވެސް މި އަންހެންމީހާއަށް މިހާ ބަރު ރަނުގެ ގަހަނާތައް އަޅައިގެން އިނުމުން ތެދުވަން ވެސް ދަތިވެ އުނދަގޫތައް ކުރިމަތިވި ކަމަށް ވެއެވެ.\nމި އަންހެންމީހާގެ ކައިވެނީގެ ހެދުން ހުރީ ހުދުކުލައިގަ އެވެ. އަތުގައި ފިނިފެންމަލުގެ މާބޮނޑިއެއް އޮތެވެ. ނަމަވެސް ތެދުވެ ހިނގަން އުނދަގޫވެގެން އަންހެންމީހާ އަބަދުވެސް އުޅެން ޖެހުނީ ފިރިހެންމީހާގެ އަތުގައި ހިފަހައްޓައިގެން އޭނާގެ އެހީ ހޯދައިގެންނެވެ.\nއަންހެންމީހާ އަޅައިގެން ހުރި 60 ކިލޯގެ ރަނުގެ ގަހަނާއަކީ އޭނާގެ ފިރިމީހާ ދިން ކައިވެނީގެ ހަދިޔާ އެވެ. މި ހަދިޔާގެ ތެރޭގައި ހިމެނެނީ އެއް ކިލޯގެ 60 ހާރާއި އަދި ވަރަށް ބޮޑު ހަތަރު އުޅަލެވެ.\nފިރިހެންމީހާއަކީ ވަރަށް މުއްސަނދި އާއިލާއެއްގެ މީހެކެވެ. އެހެންވެ އަލަތު އަނބިމީހާއަށް ރަނގަޅު ހަދިޔާއެއް ދިނުމުގެ ގޮތުން ރަނުގެ ބޮޑެތި ގަހަނާތައް ދިނީ އެވެ.\nމި ކައިވެނީގެ ހަފުލާއަށް ދިޔަ ގިނަ ބަޔަކު ބުނީ މިހާ ބޮޑެތި ހާރުތައް އަޅަނީ ދެއްކުންތެރިކަމުގެ ގޮތުން ކަމަށެވެ. އަދި މި ގަހަނާތަކާ ހެދި އަންހެންމީހާ އަށް ގުޑާ ނުލެވިގެން އުޅޭތަން ފެނުނީމަ އޭނާއާ މެދު ހަމްދަރުދީ ވެވުނުކަމަށް ވެސް ބައެއް މެހެމާނުން ބުންޏެވެ.\nކައިވެނީގެ ބައެއް ރަސްމިއްޔާތުތައް ފުރިހަމަ ކުރަން ނުކުޅެދިގެން އުޅޭތީ އަންހެންމީހާއަށް އެހީތެރިވުމަށް ވެސް ބައެއް މެހެމާނުން މަސައްކަތް ކުރި އެވެ. ނަމަވެސް އޭނާގެ ފިރިމީހާގެ އެހީގައި ހުރިހާ ކަމެއް ވެސް ކުރެވޭނޭ ބުނެފައި އަންހެންމީހާ އެހެން މީހުންގެ އެހީތެރިކަން ނުހޯދި އެވެ.


މާލޭ ޖަލުގެ އަހަރީ ދުވަހުގެ ދިދަ ނެގުމުގެ ރަސްމިއްޔާތު ބާއްވައިފި\nމާލޭ ޖަލުގެ އަށްވަނަ އަހަރީ ދުވަހުގެ ދިދަ ނެގުމުގެ ރަސްމިއްޔާތު ބާއްވައިފިއެވެ.\nމާލޭ ޖަލުގެ ޚިދުމަތުގެ އަށްވަނަ އަހަރުގެ ދިދަ ނެގުމުގެ ރަސްމިއްޔާތު ބާއްވާފައިވަނީ މިއަދު ހެނދުނު 06:00 ގައި މާލޭ ޖަލުގައެވެ. މި ރަސްމިއްޔާތު ޝަރަފްވެރި ކޮށްދެއްވީ ކޮމިޝަނަރ އޮފް ޕްރިޒަންސް މުޙައްމަދު ޚުޝާމް އެވެ.\nމި ރަސްމިއްޔާތުގައި ކޮމިޝަނަރ އޮފް ޕްރިޒަންސް މުޙައްމަދު ޚުޝާމް ވަނީ މާލޭ ޖަލު އުފެދިގެން އައިގޮތުގެމައްޗަށް އަލިއަޅުއްވާލައްވައި ވާހަކަފުޅު ދައްކަވާފައެވެ. އެގޮތުން ކޮމިޝަނަރ ވިދާޅުވީ އޭރު މާލޭ ޖަލުގައި މީހުން ބަންދުކުރެވޭނެ ޖާގަ ނެތްކަމަށާއި އަދި މީހުންގެ ޝަކުވާ އެހާމެ ބޮޑުކަމަށެވެ. އެހެންނަމަވެސް އޭރު ޑީ.ޕީ.އާރ.އެސް ހިންގެވުމާ ހަވާލުވެ ހުންނެވި ޑައިރެކްޓަރ ގެ މަސައްކަތްޕުޅާއެކު މިހާރު ބޭނުންކުރާ ޖަލުގެ މަސައްކަތް ފެށިގެން ދިޔައީކަމަށެވެ.\nމި ރަސްމިއްޔާތުގައި ކޮމިޝަނަރގެ އިތުރުން ޑެޕިއުޓީ ކޮމިޝަނަރ އޮފް ޕްރިޒަންސް ޙަސަން ޒިލާލް އާއި މާލޭ ޖަލުގެ ޑައިރެކްޓަރ، ސްޕްރިންޓެންޑެންޓް އޮފް ޕްރިޒަންސް މޫސާ އަންވަރު އާއި ހެޑް އޮފީހާއި ޖަލުތަކުގެ އިސްވެރިން ބައިވެރިވެވަޑައިގެންނެވިއެވެ.\nމި ރަސްމިއްޔާތުގައި ޕްރިޒަންސް އޮފިސަރުންގެ އަޒުމް ކިޔުން އޮތެވެ. އިސްވެ އަޒުމް ލައިދެއްވީ ޗީފް ޕްރިޒަންސް އޮފިސަރ އިބްރާހީމް އަފީފް އެވެ.\nރަސްމިއްޔާތު ނިމިގެންދިޔައީ މާލޭ ޖަލުގެ އަށްވަނަ އަހަރީ ދުވަހަށް ހާއްސަ ކޮށްގެން ތައްޔާރުކޮށްފައިވާ ކޭކު ފެޅުމުންނެވެ. ކޭކު ފެޅުމުގައި ކޮމިޝަނަރ އާއި ޑެޕިއުޓީ ކޮމިޝަނަރ އާއި މާލޭ ޖަލުގެ ޑައިރެކްޓަރގެ އިތުރުން މާލޭ ޖަލުގެ ހުރިހާ އޮފިސަރުން ބައިވެރިވިއެވެ.


SunOnline: Narudhoo in negi 41 sample eh negative, contact tracing adhi nunimey\nނަރުދޫއިން ނެގި 41 ސާމްޕަލެއް ނެގެޓިވް، ކޮންޓެކްޓް ޓްރޭސިން އަދިވެސް ކުރިއަށް\nނަޖާހު މަސްއޫދު 05 May 2020, 15:37\nށ. ނަރުދޫގެ މަގުތައް ފަޅުވެފައި: އެ ރަށުގެ ރައްޔިތުން ފަރުދީ ޒިންމާ އަދާ ކުރާ ކަމަށް ޓާސްކްފޯސްއިން ބުނޭ -- ޓާސްކްފޯސް\nށ. ނަރުދޫއިން ކޮވިޑް-19އަށް ޓެސްޓު ކުރި 52 މީހުންގެ ތެރެއިން މީގެ ކުރިން ބައްޔަށް ޕޮޒިޓިވްވި މީހުން ފިޔަވައި އެންމެންގެ ނަތީޖާ ނެގަޓިވްވެފައިވާ ކަމަށް އެ ރަށު ކައުންސިލުން ބުނެފިއެވެ.\nނަރުދޫއިން ކޮވިޑް-19އަށް ޕޮޒިޓިވްވެފައި ވަނީ 11 މީހުންނެވެ. އެއީ މިިދިޔަ މަހުގެ 15 ވަނަ ދުވަހު މާލެއިން ފުރައިގެން ދަތުރު ކުރި "އަމާޒު" ބޯޓުގެ ކެޕްޓަނާއި، ކެޕްޓަނާއެކު އެއް ގެއެއްގައި އުޅޭ އޭނާގެ އާއިލާގެ މީހުންނާއި، އަމާޒު ބޯޓުގެ ދެ ކްރޫއިންނާއި އެ މީހުންނާ އެެއް ގެއެއްގައި އުޅޭ މީހުންނެވެ.\nނަރުދޫ ކައުންސިލުގެ ރައީސް، އަހުމަދު އާރިފް "ސަން"އަށް ވިދާޅުވީ، ނަރުދޫއިން ނެގި 52 ސާމްޕަލްގެ ތެރެއިން ޕޮޒިޓިވްވި 11 މީހުން ފިޔަވައި ދެން ހުރި 41 ސާމްޕަލް ނެގަޓިވްވެފައިވާ ކަމަށެވެ.\nއެހެންނަމަވެސް، އަދިވެސް ރަށުގެ ކޮންޓެކްޓް ޓްރޭސިންގެ މަސައްކަތް ނިމިފައި ނުވާ ކަމަށް އާރިފް ވިދާޅުވިއެވެ.\nނަރުދޫގެ ޓާސްކްފޯހުގައި އިސްކޮށް ހަރަކާތްތެރިވާ މޫސާ ހުސެއިންފުޅު މީގެ ކުރިން "ސަން"އަށް ވިދާޅުވީ، ނަރުދޫގައި ކޮވިޑް-19 ފެތުރިފައި ވަނީ އަމާޒު ބޯޓުގެ ތިން މީހުން އުޅޭ ގެތަކުގެ ތެރޭގައި ކަމަށެވެ. މޫސަ ވިދާޅުވި ގޮތުގައި އަމާޒު ބޯޓުގެ ކެޕްޓަންއާ އެކު އޭނާގެ ގެއިން ހަ މީހަކު ވައިރަސްއަށް ޕޮޒިޓިވްވި އެވެ. އަދި ޕޮޒިޓިވްވި ކްރޫއިންގެ ތެރެއިން އެކަކުގެ ގެއިން އޭނާއާއެކު އިތުރު މީހުން ޕޮޒިޓިވްވި އިރު، އަނެއް މީހާގެ ގެއިން އިތުރު މީހަކު ޕޮޒިޓިވްވި އެވެ.\nމޫސަ ވިދާޅުވި ގޮތުގައި ނަރުދޫގެ ރައްޔިތުން ކަމާ ބެހޭ ފަރާތްތަކަށް އެއްބާރުލުން ދެއެވެ. ގެތަކުގެ ބޭރުން އެހެން މީހުންނާ ކޮންޓެކްޓުވެފައި ހުރީ މަދުން ކަމަށާއި، ދެން ކޮންޓެކްޓުވެފައި ހުރީ ހެލްތު ސެންޓަރުގެ ބިދޭސީ ސްޓާފުންނާ ކަމަށް އޭނާ ވިދާޅުވި އެވެ.\nރާއްޖޭގައި ކޮވިޑް-19 ފެތުރިޔަނުދިނުމަށް، ސަރުކާރުން ވަނީ އެއް ރަށުން އަނެއް ރަށަށް ދަތުރުކުރުން މަނާކޮށްފައެވެ. އަދި ޕޮޒިޓިވް ކޭސްތައް ފެންނަ ރަށްތަށް ދަނީ ލޮކްޑައުން ކުރަމުންނެވެ. އަމާޒު ބޯޓު ނަރުދޫއަށް ފުރީ، އެންމެ ގިނަ ކޭސްތައް ފެނުނު މާލެ ލޮކްޑައުން ކުރި ދުވަހު އެވެ.